ނަމާދު އަޅާ މީހާގެ ޙުކުމް 1 – DhiSalafiyyah\nނަމާދު އަޅާ މީހާގެ ޙުކުމް 1\n09/02/2014 މުހިއްމު ލިޔުންތައް, ފިޤުހާއި އޭގެ ޢިލްމުތައް, ދީންއަލް އަޚް ޙުސައިން އަފީފް\nالحمد لله نحمده ونستعينه، ونستغفره ونتوب إليه، ونعوذ بالله من شرور أنفسنا، ومن سيئات أعمالنا، من يهده الله فلا مضل له، ومن يُضلِل فلا هاديَ له، وأشهد أن لا إله إلا الله وحده لا شريك له، وأشهد أن محمدًا عبدُ الله ورسولُه صلَّى الله عليه وعلى آله وأصحابه ومن تبِعهم بإحسان إلى يوم الدين.\nއެއަށްފަހު ދަންނައެވެ. ހަމަކަށަވަރުން މިއަދު ގިނަ މުސްލިމުންތަކެއްވަނީ ނަމާދާއިމެދު ފަރުވާކުޑަކޮށް ނަމާދު އަޅަންފަށާފައެވެ. އަދި ކިއެއްތަ، ބައެއް މީހުންވަނީ ފަރުވާކުޑަކަމުން ނަމާދުކުރުން އެއްކޮށް ދޫވެސްކޮށްލާފައެވެ.\nމިމައްސަލައަކީ ވަރަށް ބޮޑު މައްސަލައަކަށްވުމާއިއެކު އަދި އަދުގެ މުސްލިމުން އިމްތިހާނުކުރެވިފައިވާ މައްސަލައަކަށްވެފައިވުމުން އަދި މިއުއްމަތުގެ އެހާރާއިމިހާރުގެ ޢިލްމުވެރިން އިޚްތިލާފުވެފައިވާ މައްސަލައަކަށްވުމުން، އަޅުގަނޑަށް ފަސޭހަ މިންވަރަކަށް މިކަމާއިމެދު ލިޔުމަށް ލޯބިކުރީމެވެ.\nމިލިޔުން ދެ ބަޔަކަށް ޚުލާސާކޮށްލާނަމެވެ.\nއެއްވަނަބައި: ނަމާދު އަޅާ މީހާގެ ޙުކުމް\nދެވަނަބައި: ނަމާދު އެޅުމުން ނުވަތަ އެނޫންކަމަކުންވެސް މުރުތައްދުވެއްޖެނަމަ އޭގެ މައްޗަށް ބިނާވެގެންދާނެ ކަންތައްތައް\nމިކަމުގައި ހައްޤުގޮތް އަޅަމެންނަށް ދެއްކެވުން އެދި ﷲ ތަޢާލާއަށް ދުޢާކުރަމެވެ.\nނަމާދު އަޅާ މީހާގެ ޙުކުމް\nމި މައްސަލައަކީ ޢިލްމުގެ ބޮޑެތި މައްސަލަތަކުގެ ތެރެއިން މައްސަލައެކެވެ. އަދި މިކަމުގައި އިހާއިފަހުގެ ޢިލްމުވެރީންވަނީ ދެބަސްވެފައެވެ. އިމާމް އަޙްމަދު ބުން ޙަންބަލް ވިދާޅުވެފައިވެއެވެ: “ނަމާދުއަޅާ މީހާއަކީ މިއްލަތުން ބޭރުވެގެންވާ ކާފިރެކެވެ. (ނަމާދުއަޅާމީހާ) ތައުބާވެ ނަމާދުނުކޮށްފިނަމަ ޤަތުލުކުރެވޭނެއެވެ”.\nއަބޫ ޙަނީފާ، މާލިކު އަދި އައްޝާފިޢީ (ރަޙިމަހުމުއްﷲ) ވިދާޅުވަނީ: “(ނަމާދު އަޅާމީހާއަކީ) ފާސިޤެކެވެ. އަދި އޭނާ ކާފިރުނުކުރެވޭނެއެވެ”.\nއެއަށްފަހު މިތިން ޢިލްމުވެރީންވެސް އިޚްތިލާފުވެފައިވެއެވެ. ފަހެ މާލިކުގެފާނާއި ޝާފިޢީގެފާނު (ރަޙިމަހުމާﷲ) ވިދާޅުވަނީ: “ހައްދެއްގެ ގޮތުގައި އޭނާ ޤަތުލުކުރެވޭނެއެވެ.” އަދި އަބޫ ޙަނީފާ (ރަޙިމަހުއްﷲ) ވިދާޅުވަނީ: “ތަޢުޒީރުކުރެވޭނެއެވެ. އަދި އޭނާ ޤަތުލުނުކުރެވޭނެއެވެ.”\nމިމައްސަލައަކީ ދެބަސްވެފައިވާ މައްސަލައަކަށްވުމާއިއެކު، ވާޖިބުވެގެންވަނީ މިމައްސަލަ ކީރިތި ޤުރުއާނަށާއި ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ސުންނަތަށް ރައްދުކުރުމެވެ. އެއީ ﷲ ތަޢާލާގެ މިބަސްފުޅުގައިވާފަދައިންނެވެ.\n﴿وَمَا اخْتَلَفْتُمْ فِيهِ مِنْ شَيْءٍ فَحُكْمُهُ… ﴾ [الشورى: 10]\nމާނައީ: “އަދި ތިޔަބައިމީހުން އެކަމަކާމެދުގައި ޚިލާފުވާ ކޮންމެ ކަމެއްގެ ޙުކުމް ކުރެއްވުންވަނީ، اللَّه އަށެވެ.”\n﴿ فَإِنْ تَنَازَعْتُمْ فِي شَيْءٍ فَرُدُّوهُ إِلَى اللَّهِ وَالرَّسُولِ إِنْ كُنْتُمْ تُؤْمِنُونَ بِاللَّهِ وَالْيَوْمِ الْآَخِرِ ذَلِكَ خَيْرٌ وَأَحْسَنُ تَأْوِيلًا ﴾[النساء: 59]\nމާނައީ: “ފަހެ، ކަމަކާމެދު ތިޔަބައިމީހުން ދެބަސްވެއްޖެނަމަ، اللَّه އަށާއި، ރަސޫލާއަށް އެކަމެއް ރައްދުކުރާށެވެ! (އެބަހީ: އެކަމާމެދު اللَّه އާއި، އެކަލާނގެ ރަސޫލާގެ ޙުކުމް އޮތްގޮތެއް ބަލައި އެގޮތަށް ޢަމަލު ކުރާށެވެ!) ތިޔަބައިމީހުން، اللَّه އަށާއި، އާޚިރަތް ދުވަހަށް އީމާންވާ ކަމުގައި ވާނަމައެވެ. އެގޮތް ތިޔަބައިމީހުންނަށް ހެޔޮކަންބޮޑެވެ. އަދި، ނިމުމެއްގެގޮތުން ރީތިކަންވެސް ބޮޑުމެއެވެ.”\nއަދި އެއީ ޚިލާފުވާ ދެމީހުންގެ ތެރެއިން އެކަކުގެ ބަސް އަނެކާގެ ބަހުގެ މައްޗަށް ހުއްޖަތަކަށް ނުވާނެތީއެވެ. އެހެނީ ކޮންމެ މީހަކުވެސް ދެކޭނީ ހައްޤުވަނީ އެމީހަކާއިއެކުގައި ކަމަށެވެ. އަދި އެކަކުގެ ބަސް އަނެކާގެ ބަހަށްވުރެ ޤަބޫލުކުރުން ވަކި އައުލާ ނުވެއެވެ. އެހެންކަމުން އެކަމުގައި ވާޖިބުގެންވަނީ ޚިލާފުވާ ދެމީހުންގެ ދެމެދުގައި ޙުކުމް ކުރާނެ ޙަކަމެއްގެ ގާތަށް ރުޖޫޢަވުމެވެ. އެއީ ﷲ ތަޢާލާގެ ފޮތަށާއި ރަސޫލާ ޞައްލަﷲ ޢަލައިހި ވަސައްލަމަގެ ސުންނަތަށް ރުޖޫޢަވުމެވެ.\nމިދެބަސްވުން ފޮތަށާއި (ކީރިތި ޤުރުއާނަށާއި) ސުންނަތަށް ރައްދުކޮށްފިނަމަ، އަޅުގަނޑުމެންނަށް ފެންނަނީ ޤުރުއާނާއި ސުންނަތް ނަމާދު އަޅާ މީހާއަކީ މިއްލަތުން ބޭރުވެފައިވާ ކާފަރެއްކަމަށް ދަލީލުކޮށްދޭތަނެވެ.


Yameen ge bainal aguvaamee vakeelun ge team ekulavaalan Ghassan Europe gai | Mihaaru\nޕީޕީއެމްގެ އެއްވުމެއްގައި ޣައްސާން ވާހަކަ ދައްކަވަނީ: ޖަލަށްލިޔަސް، ޔާމީންގެ ހައްގުގައި މަސައްކަތް ކުރައްވާނެ ކަމަށް އޭނާ ވަނީ ވިދާޅުވެފައި. --ފޮޓޯ/މިހާރު\nޔާމީންގެ ބައިނަލްއަގުވާމީ ވަލީލުންގެ ޓީމު އެކުލަވައިލަން ޣައްސާން ޔޫރަޕްގައި\n06 ޖެނުއަރީ 2020 - 16:08 41 comments\nޔާމީނަށް ފަސް އަހަރުގެ ޖަލު ހުކުމެއް އިއްވީ ދައުލަތުން އުފުލި މަނީ ލޯންޑްރިންގެ ދައުވާގަ އެވެ.\nޕީޕީއެމްގެ އޮފީހުގައި ރޭ ބޭއްވި ޖަލްސާގައި ޑީއާރުޕީގެ ކުރީގެ ލީޑަރު މުހައްމަދު ނަޝީދު (ކާނަލް) ވިދާޅުވީ، ބޭރުގެ ފަރާތްތަކާއި މި ސަރުކާރާ އެކު ވާހަކަ ދެއްކެވިފައި އޮތީ މިއަދުގެ ކުރިން ޔާމީން ގެކޮޅަށް ބަދަލުކުރާ ގޮތަށް ކަމަށެވެ. ސަރުކާރުން އެއްބަސްވި ގޮތަށް ޔާމީން މިނިވަން ވާނެ ކަމުގެ އުއްމީދު ބޮޑު ކަމަށް ވެސް އޭނާ ވިދާޅުވި އެވެ.\nނަޝީދު ވިދާޅުވި ގޮތުގައި ރާއްޖެ އިން ބޭރުގައި ޣައްސާން ކުރައްވަމުން ގެންދަވަނީ ބައިނަލްއަގުވާމީ ވަކީލުންގެ ޓީމެއް އެކުލަވައިލުމުގެ މަސައްކަތެވެ.\n"އަމާލް ކްލޫނީ ފަދަ ގާބިލް، ބޭބޭފުޅުން ރައީސް ޔާމީންގެ ލީގަލް ޓީމުގައި ހިމެނިވަޑައިގަންނަވާނެ. އިނގިރޭސި ވިލާތާއި ބައިނަލްއަގުވާމީ ގޮތުން ފުންނާބު އުސް ލޯފާމްތަކާއި އަޅުގަނޑުމެން ވާހަކަ ދައްކައި ޔާމީންގެ މައްސަލަ އދ. ގެ ކަމާބެހޭ ފަރާތްތަކަށް ހުށަހަޅަން ވެސް މިވަނީ ނިންމާފައި،" ނަޝީދު ވިދާޅުވި އެވެ.\nއޭނާ ވިދާޅުވީ ޔާމީން މިނިވަން ކުރަން ކުރާ މަސައްކަތުގައި ވަރަށް އަވަހަށް ބޮޑު ކާމިޔާބީއެއް ލިބޭނެ ކަމަށެވެ.\nޔާމީންގެ މައްޗަށް މަނީ ލޯންޑްރިންގެ ދައުވާ ކުރީ އެމްއެމްޕީއާރުސީގެ ޚިޔާނާތުގެ ފައިސާ ވަން އެސްއޯއެފްގެ އެކައުންޓަކުން އެމަނިކުފާނަށް އެއް މިލިއަން ޑޮލަރު ޖަމާކުރި މައްސަލައިގަ އެވެ. އެ ފައިސާ އެންޓި ކޮރަޕްޝަން ކޮމިޝަން (އޭސީސީ) އާ އެކު ހެދި އެސްކްރޯ އެކައުންޓެއްގައި ބެހެއްޓުމަށް އެމަނިކުފާނު އެއްބަސްވެ ވަޑައިގަތުމަށް ފަހު އެހެން ފައިސާތަކެއް އެސްކްރޯ އެކައުންޓަށް ޖަމާކޮށް އަދި އެސްއޯއެފުން ޖަމާކުރި ފައިސާ އިސްލާމިކް ބޭންކްގެ ޖެނެރަލް އިންވެސްޓްމަންޓް އެކައުންޓަކަށް ބަދަލުކޮށް، އޭގެ އަސްލު އޮޅުވާލި ކަމަށް ދައުވާގައިވެ އެވެ.\nމި ދައުވާގައި ފަސް އަހަރުގެ ޖަލު ހުކުމެއްގެ އިތުރުން ފަސް މިލިއަން ޑޮލަރުން އެމަނިކުފާނު ވަނީ ޖޫރިމަނާކޮށްފަ އެވެ. މި ހުކުމް، ހައި ކޯޓުގައި މިހާރު ވަނީ އިސްތިއުނާފްކޮށްފަ އެވެ. އިސްތިއުނާފްގެ މުއްދަތު ނިމެންދެން ވެސް އެމަނިކުފާނު ގޭބަންދަށް ބަދަލުކޮށްދޭން ވަކީލުން ކަމާބެހޭ މުއައްސަސާތަކަށް ވަނީ ހުށަހަޅުއްވައިފަ އެވެ.\nޕީޕީއެމުން ބުނެފައިވާ ގޮތުގައި ޔާމީންގެ މައްޗަށް އިއްވީ ނުހައްގު ޖަލު ހުކުމެކެވެ. ބޭނުމަކީ އެމަނިކުފާނުގެ ސިޔާސީ ހަޔާތްޕުޅު މަރާލުން ކަމަށް ވެސް އެ ޕާޓީން ވަނީ ބުނެފަ އެވެ.\nއިތުރު ލިޔުންތައް ކޮރަޕްޝަން މެމްބަރު ޣައްސާން މައުމޫން (ތ. ގުރައިދޫ) ޕީޕީއެމް ވަކީލުން މަނީ ލޯންޑްރިން ރައީސް އަބްދުﷲ ޔާމީން އެމްއެމްޕީއާރްސީގެ ކޮރަޕްޝަން


އިޢުލާން: އެމްޑީޕީ ދާއިރާތަކުގެ އިންތިޚާބުގައި ވޯޓުލުން – Maldivian Democratic Party\nއިޢުލާން: އެމްޑީޕީ ދާއިރާތަކުގެ އިންތިޚާބުގައި ވޯޓުލުން\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ ދާއިރާތަކުގެ އިންތިޚާބު 2010ގައި ވޯޓުލުމަށް ހަމަޖެހިފައިވަނީ އިލެކްޓްރޯނިކްކޮށް އެސްއެމްއެސް މެދުވެރިކޮށެވެ. އިންތިޚާބު ބޭއްވުމަށް ހަމަޖެހިފައިވާ ދުވަސްކަމުގައިވާ 24 ސެޕްޓެމްބަރ 2010ވާ ހުކުރުދުވަހު އެމްޑީޕީގެ ކޮންމެ މެމްބަރަކަށްވެސް މިއިންތިޚާބުގައި ބައިވެރިވެވޭނެއެވެ.\nމި އިންތިޚާބުގައި ވޯޓުލުމަށްޓަކައި ކޮންމެ ރަށެއްގައި އެރަށެއް ހިމެނޭ ދާއިރާއެއްގެ ކެނޑިޑޭޓުންނަށް ވޯޓުލެވޭނޭ ޕޯލިންގ ސްޓޭޝަނެއް ޤާއިމްކުރެވޭނެއެވެ. އަދި މާލޭގައި މާލޭ ދާއިރާތަކާއި އަތޮޅުތަކުގެ ދާއިރާތަކަށް ވޯޓުލުމަށް ޕޯލިންގ ސްޓޭޝަންތައް ޤާއިމްކުރެވޭނެއެވެ. މެމްބަރަކު ވޯޓުލުމަށްޓަކައި ޕޯލިންގ ސްޓޭޝަނަށް ދާންވާނީ އެމެމްބަރެއްގެ އައިޑީކާޑު ހިފައިގެންނެވެ. ޕޯލިންގ ސްޓޭޝަނަށް ގޮސް، އެތަނުގައި ތިއްބަވާ އޮފިޝަލުންނަށް އައިޑީ ކާޑު ދެއްކުމުން:\n1.\tމެމްބަރަކީ އެދާއިރާގެ މެމްބަރެއްތޯއާއި އަދި އެދާއިރާގެ ވޯޓުލާ މީހުންގެ ލިސްޓުގައި އެމެމްބަރަކު އޮތްތޯ ބަލައި،\n2.\tއެމެމްބަރު ވޯޓުލާ މީހުންގެ ލިސްޓުގައިވާނަމަ، ލިސްޓުގައި ފާހަގަޖަހައި ވޯޓުލުމަށް ޕޯލިންގ ސްޓޭޝަނުގައި ބޭއްވިފައިވާ ފޯނު މެމްބަރާއި ހަވާލުކުރުމުން،\n3.\tޕޯލިންގ ސްޓޭޝަނުން ވޯޓުލުމަށްޓަކައި ހަދާނޭގޮތް ދައްކައިފައިވާ އިރުޝާދުތަކާއި އެއްގޮތަށް އެމެމްބަރަކު ބޭނުން ކެނޑިޑޭޓުންތަކަށް ވޯޓުލުމަށް އެސްއެމްއެސް ކުރުމުން،\n4.\tޞައްޙަ ވޯޓެއްނަމަ އެއީ ޞައްޙަ ވޯޓެއްލެވުނުކަމުގެ މެސެޖު ލިބުމުން އެމެމްބަރަކަށް އެ ވޯޓުލެއްވި ކެނޑިޑޭޓުންނަށް ވޯޓުލެވުނީއެވެ.\n5.\tޞައްޙަ ވޯޓެއްނޫންނަމަ ޞައްޙަނޫންކަމުގެ މެސެޖު ލިބުމުން އެމެމްބަރަކަށް ޞައްޙަ ވޯޓެއްލުމަށް އަލުން އެސްއެމްއެސް ކުރަން ފުރުޞަތު ދެވޭނެއެވެ.\n6.\tކޮންމެ މެމްބަރަކަށްވެސް ލެވޭނީ ޞައްޙަ އެއް ވޯޓެވެ އަދި ވޯޓުލެވޭނީ އެމްޑީޕީ ސެކްރެޓޭރިއަޓްގައި އެމީހަކު ވޯޓުލުމަށްޓަކައި ރަޖިސްޓްރީކޮށްފައިވާ ފޯނު ނުވަތަ ޕޯލިންގް ސްޓޭޝަނެއްގައިވާ ފޯނަކުންނެވެ.\nވޯޓުލުމަށްޓަކައި ޕޯލިންގ ސްޓޭޝަންތަކަށް ދުރުވަން ބޭނުންނުވާ މެމްބަރުން 15 ސެޕްޓެމްބަރުގެ ކުރިން ވޯޓުލުމަށް ރަޖިސްޓްރީކުރަންވާނެއެވެ. ރަޖިސްޓްރީކުރުމަށްޓަކައި ދާއިރާތަކުގެ އިންތިޚާބަށް ވޯޓުލުމަށް ރަޖިސްޓްރީކުރާ ފޯމު ފުރިހަމަކުރުމަށްފަހު އެމްޑީޕީ ސެކްރެޓޭރިއަޓަށް އެމެމްބަރެއްގެ އައިޑީކާޑުގެ ސާފު ކޮޕީއަކާއިއެކު ފޮނުވާށެވެ. މިފޯމާއި އައިޑީކާޑުގެ ކޮޕީ ފެކްސްއިން (ފެކްސް: 3322960) ނުވަތަ އީމެއިލްއިން (އީމެއިލް: register@mdp.org.mv) ވެސް ފޮނިވިދާނެއެވެ. މިގޮތަށް ވޯޓުލުމަށް ރަޖިސްޓްރީކުރުމުން އެމެމްބަރަކަށް ކޮންމެ ތަނެއްގައި ހުރިނަމަވެސް އިންތިޚާބުގައި ވޯޓުލެވޭނެއެވެ. ވޯޓުލެވޭނީ އެރަޖިސްޓްރީކުރާ ފޯނުނަންބަރު ބޭނުންކޮށްގެންނެވެ. އަދި ވޯޓުލުމަށް ރަޖިސްޓްރީކުރުމަށްފަހު އެމެމްބަރަކަށް ޕޯލިންގ ސްޓޭޝަނަކުން ވޯޓެއް ނުލެވޭނެއެވެ. ވޯޓުލުމަށް މިގޮތަށް ރަޖިސްޓްރީކުރާ މެމްބަރުން ވޯޓުލުމަށް އަމަލުކުރަންވީގޮތާއި، ކެނޑިޑޭޓުންގެ ނަމާއި، މަޤާމާއި އަދި ކެނޑިޑޭޓުންގެ ކޯޑުތައް އިންތިޚާބު އޮންނަ ދުވަހު އެމްމްބަރުންނަށް ފޮނުވޭނެއެވެ. މިގޮތަށް ރަޖިސްޓްރީކުރާ މެމްބަރުންނަށްވެސް ލެވޭނީ ޞައްޙަ އެއް ވޯޓެވެ.\nމިސާލު: އިނގުރައިދޫ ދާއިރާ (E05)ގެ ކެނޑިޑޭޓުންގެ ލިސްޓު.\nމިސާލަކަށް، ރައީސްގެ މަޤާމަށް ހުސްނާ މުޙައްމަދު، ނާއިބްރައީސްގެ މަޤާމަށް ފަރުޒާނަ ހާމިދު، ސެކްރެޓަރީގެ މަޤާމަށް އަޙުމަދު ޖަޒީލް، ސެކްރެޓަރީގެ ނާއިބްގެ މަޤާމަށް ފަހީމާ ޤާސިމް އަދި އިންތިޒާމް ސެކްރެޓަރީގެ މަޤާމަށް އަޙުމަދު ޝަރީފަށް ވޯޓުލުމަށްޓަކައި އެސްއެމްއެސް ކުރާނީ ތިރީގައިމިވާ ގޮތަށެވެ.\nMDP E05 P2 VP1 S1 VS3 O2\nއެސްއެމްއެސް ކުރާއިރު ކުރީގައިމިވާ ކީވޯޑު MDP އަދި ދާއިރާ ކޯޑު (މި މިސާލުގައި E05) ޖެހުމަށްފަހު ކެނޑިޑޭޓުންގެ ކޯޑުތައް ކޮންމެ ތަރުތީބަކުން ހުއްޓަސް، ރަނގަޅު ކެނޑިޑޭޓު ކޯޑުތައް ލިޔުމަށްފަހު އެސްއެމްއެސް ކުރުމުން ވޯޓު ޞައްޙަވާނެއެވެ.\nމިސާލަކަށް: MDP E05 VP1 O2 S1 P2 VS3\nވޯޓު ޞައްޙަވުމަށްޓަކައި މި ދެ ކީވޯޑާއި (MDP އަދި ދާއިރާ ކޯޑު) ރަނގަޅު ކެނޑިޑޭޓު ކޯޑުތައް ހުރުން މަޖުބޫރުވާނެއެވެ. ވޯޓުލުމުގައި ވަކި މަޤާމަކަށް ވޯޓުލާން ބޭނުން ނޫންނަމަ އެމަޤާމުގެ ކެނޑިޑޭޓުންގެ ކޯޑު ނުޖަހައި އެސްއެމްއެސް ކުރުމުންވެސް ވޯޓު ޞައްޙަވާނެއެވެ. ނަމަވެސް މިގޮތަށްވެސް ވޯޓުލުމަށް ލިބޭނީ އެއް ފުރުޞަތެވެ. ފަހުން އެހެން ކެނޑިޑޭޓުންނަށް ވޯޓުލުމަށް އެސްއެމްއެސް ކުރުމުގެ ފުރުޞަތެއް ނުލިބޭނެއެވެ.\nމިސާލަކަށް، ރައީސްގެ މަޤާމަށް ހުސްނާ މުޙައްމަދު، ނާއިބްރައީސްގެ މަޤާމަށް ވޯޓު ނުލައި، ސެކްރެޓަރީގެ މަޤާމަށް ވޯޓު ނުލައި، ސެކްރެޓަރީގެ ނާއިބްގެ މަޤާމަށް މޫސާ ފަތުޙީ އަދި އިންތިޒާމް ސެކްރެޓަރީގެ މަޤާމަށް ނާޝިދާ މުޙައްމަދަށް ވޯޓުލުމަށްޓަކައި އެސްއެމްއެސް ކުރާނީ ތިރީގައިމިވާ ގޮތަށެވެ.\nMDP E05 P2 VS1 O1\nމިއިންތިޚާބުގައި ވޯޓުލުމަށް އެސްއެމްއެސް ކުރާނީ ބައިނަލްއަޤުވާމީ (ޔޫކޭގެ) ނަންބަރަކަށެވެ. މިނަންބަރު ވޯޓުލާދުވަހު ޕޯލިންގ ސްޓޭޝަންތަކާއި ރަޖިސްޓްރީކުރި މެމްބަރުންނަށް ފޮނުވޭނެއެވެ.\nވީމާ 24 ސެޕްޓެމްބަރ 2010ގައި އޮންނަ މި ޕާޓީގެ ދާއިރާތަކުގެ އިންތިޚާބުގައި ވޯޓުލާނޭގޮތް އާންމުކޮށް އެންގުމަށްޓަކައި އިޢުލާންކުރީމެވެ.\nއިތުރު މަޢުލޫމާތު ހޯއްދެވުމަށް މިއޮފީހުގެ ނަންބަރު 3340044 އަށް ގުޅުއްވުންއެދެމެވެ. ދާއިރާތަކުގެ އިންތިޚާބާއި ގުޅޭ އެންމެ ފަހުގެ މަޢުލޫމާތު އެމްޑީޕީގެ ވެބްސައިޓުން (www.mdp.org.mv) ލިބޭނެއެވެ.\n05 ސެޕްޓެމްބަރ 2010


ވިންދޭ ލޯބި ތީ އެދޭ3– Esfiya – Dhivehi Vaahaka Site\n- by ifoo - 55- December 5, 2018\nދެމީހުންވެސް ގެއިން ނިކުމެ ސުކޫލަށް މިސްރާބުޖެހިއެވެ. ކުރިއަށް ހިނގަމުން ދިޔަ އަޝްރާ އާއި މިންހާ ފަހަތަށް ބަލައިލީ މީހަކު ތުމުން ފުމެލި އަޑުއިވުމުންނެވެ. ފަހަތަށް ބަލައިލިއިރު ރަތް ކުލައިގެ ގަމީހަކާއެކު ކަޅު ކުލައިގެ ސްކިނީގައި ހުރި އަލޫފް ފިރިހެންވަންތަ ހިނގުމެއްގައި އަންނަމުން ދިޔައެވެ. މިންހާއަށް ބަލައިލަމުން ހިނިތުންވެލުމަށްފަހު އަލޫފް އެއްލޯ މަރާލިއެވެ. އެއާއެކު މިންހާގެ ކޮލަށް ޖަންބުކުލަ ވެރިވެގެން ދިޔައެވެ. އޭނައަށް ލަދުން އިސްޖަހާލެވުނެވެ. މިންހާގެ އެއާދައިން އަލޫފްގެ ހިތުގައި މިންހާއަށްޓަކައިވި އިހުސާސްތައް ފުންވެގެން ދިޔައެވެ.\n** ނޭނގި ވެވޭ އިހުސާސެއް މީ… މޭގައި ހިނގާ ޖަޒުބާތެއް މީ… ހާސިލްވުމަށް އެދި ހިތް ރޮނީ… ޔާރާ ވިސްނާށޭ… އިންސާނެއް މިއީ.. ** މިންހާ އާއި އަޝްރާ އޭނައަށް ފަސްދީފައި ހިނގައިގަތުމާއެކު އަލޫފް އޭނަގެ ފިރިހެންވަންތަ އަޑުން ލަވައެއްގެ ބައެއް ކިޔާލިއެވެ. އެއާއެކު މިންހާގެ ތުންފަތަށް ލަދުރަކި ހިނިތުންވުމެއް ވެރިވިއެވެ. ” ވާއު މިންނު… ހީ އީޒް އަ ނައިސް ސިންގާ ޓޫ… ދޮންބެހެން ރީތިކޮށް ލަވަ ކިޔާ ދޯ… ހާދަ ރޮމޭންޓިކްއޭ… ހެހެހެ… ” ހަމައެކަނި މިންހާއަށް އަޑުއިވޭ ވަރަށް އަޝްރާ ދިޔައީ މިންހާ އާ ދިމާކުރަމުންނެވެ. އޭރުވެސް މިންހާގެ މޫނު މަތިން ލަދުވެތިކަން ހާމަވަމުން ދިޔައެވެ.\nއެމީހުން ގޮސް ސުކޫލަށް ވަންއިރު ހަރަކާތްތެރިވަމުން ދިޔައީ ވަރަށް މަދު ކުދިންކޮޅެކެވެ. އަޝްރާ އާއެކު ސުކޫލަށް ވަދެގެން އައި މިންހާ ފެނި އިއާންގެ ހަރަކާތްތަކަށް ހުއްޓުމެއް އައެވެ. ގަޔަށް ދޫ ކަޅު ހެދުމާއެކު އަޅާފައިވި މަޑު ނޫ ކުލައިގެ ޝޯލްގައި ހުރި މިންހާގެ ރީތިކަން ފެނި ކޮންމެ މީހަކަށްވެސް ބަލަހައްޓާއިގެން ހުރެވިދާނެއެވެ. އެ ދޮން އޮމާން މޫނު މަތިން ފެންނަމުން ދަނީ އުޖާލާކަމެވެ. މަޑު ފިޔާތޮށި ކުލަ އަރާ ތުނި ތުންފަތުގައިވާ ހިނިތުންވުމުން މީހުންގެ ހިތްތައް ކަތިލާހާވެއެވެ. ”އާން… އާން ދީބަލަ އެ ފޮތިގަނޑު މިތަނުގަ ދަމަން… ” ބެކް ގްރައުންޑުގައި ފޮތިގަނޑެއް ދަމަން ގޮނޑިއަކަށް އަރާ ހުރި ނާއިލް އިއާންއަށް ގޮވާލަމުން ބުނެލިއެވެ. ދެތިން ފަހަރު ބުނުމުންވެސް އިއާންގެ ސަމާލުކަމެއް އޭނައަކަށް ނުލިބުނެވެ. ނާއިލް އިއާން ބަލަހައްޓާއިގެން ހުރި ދިމާލަށް ބަލައިލިއެވެ. އެވަގުތު އޭނައަށް ފެނިގެން ދިޔައީ މިންހާ އާއި އަޝްރާއެވެ. އިއާން އެފަދަ ނަޒަރަކުން އަޝްރާއަށް ނުބަލާނެކަން ނާއިލްއަށް އެނގެއެވެ. ނާއިލްއަށަ އެެއްފަހަރު އިއާން އަނެއްފަހަރު އަޝްރާ އާއި މިންހާއަށް ބަލައިލެވެއެވެ. އިއާންގެ ނަޒަރު ސީދާވެފައި ވަނީ މިންހާއަށެވެ. އެއާއެކު ނާއިލްގެ ތުންފަތަށް ފުޅާ ހިނިތުންވުމެއް ވެރިވިއެވެ. ގޮވާ ގޮވާވެސް އިއާންގެ ޚަބަރެެއް ނުވުމުން އެންމެ ފަހުން ނާއިލް އޭނަ އަރައިގެން ހުރި ގޮނޑިން ފޭބުމަށްފަހު އިއާންގެ ގާތަށް މިސްރާބުޖެހިއެވެ.\n” މިންނު މޫނުގަ އެއްޗެއް ހުރީތަ މިއަދު މާވަރަކަށް ތިބަލަނީ… ” އިއާންގެ ގާތަށް ގޮސް އޭނަގެ ކައިރީގައި ހުއްޓިލުމަށްފަހު ދެލޯ ހަނިކޮށްލަމުން ނާއިލް ބުނެލިއެވެ. ” ނު… ނުބަލަން… ” ނާއިލްގެ އަޑު އިވުމާއެކު އިއާންއަށް ހަމަބިމަށް އާދެވުނެވެ. ނާއިލްއަށް އޭނަ ބަލަމުން ދިޔައީ މިންހާއަށްކަން އިނގުމުން އިއާން ހާސްވާގޮތްވިއެވެ. އެހެންކަމުން އިއާންއަށް ޖަވާބު ދެވުނީވެސް އަޅައަޅާއިގަންނަމުންނެވެ. ” ނުބަލާ ކަމެއް ނޭނގެއެއްނު… މަ އެވަރަށް ގޮވިއިރުވެސް އާން އަކަށް އަޑެއް ނީވުން… ހާދަ ތަފާތު ނަޒަރަކުންނޭ މިއަދު ތި ބަލަނީ… ޓު ބީ އޯނެސްޓް… މަށަށް މިހާރު ދުވަސްކޮޅެއްވެއްޖެ ތިކަން ފާހަގަވާތާ… އަނެއްކާ… އާންގެ ހިތުގައި މިންނުއަށްޓަކައި ތަފާތު އިހުސާސެއް އުފެދުނީތަ… ބުނެލައިގެން އުޅުނީމަ ދޯ ފަސޭހަވާނީ… ހެހެހެ..” އިއާންގެ މޫނަށް ބަލަހައްޓާއިގެން ހުރެ ނާއިލް ބުނެލިއެވެ. ނާއިލް މިފަހަރު ދިޔައީ ވަރަށް ގާތުން އިއާންގެ މޫނު މައްޗަށް އަރަމުންދާ ކުލަތައް ދިރާސާކުރަމުންނެވެ. ” ނޫނޭ… ނާއިލް ދައްކާ ވާހަކަ… ޝީ އިޒް… ޝީ އިޒް ޖަސްޓް އަ ފްރެންޑް… އެކަހަލަ ކަމެއް އުޅެންޏާ… އަހަރެން ބުނާނެދޯ ނާއިލް ގާތު… ” ހަމަޖެހެން މަސައްކަތް ކުރަމުން އިއާން ޖަވާބުދިނެވެ. އިއާންގެ މޫނު މަތިން ފެންނަމުން ދިޔަ އަސަރުތަކުން އޭނަގެ ހިތުގައި މިންހާއަށްޓަކައި އިހުސާސްތަކެއް ވާކަން ހަމަ ރަނގަޅަށްވެސް ހާމަވެގެން ދިޔައެވެ. އޭރު ނާއިލްގެ ތުންފަތުގައިވަނީ ފުރިހަމަ ހިނިތުންވުމެކެވެ. ނާއިލް މިންހާ ދެކެނީ އޭނަގެ އަމިއްލަ ކޮއްކޮއެއް ފަދައިންނެވެ. އިއާން އަކީ މިންހާގެ ހަޔާތަށް އަންނަން އެންމެން އެކަށީގެންވާ ފަރާތްކަން ނާއިލްގެ ހިތް ގަބޫލުކުރިއެވެ. އޭނަގެ ކޮއްކޮގެ ހަޔާތަށް އޭނަގެ އެންމެ ގާތް އެކުވެރިޔާ އަންނަން ނާއިލް ނުހަނު ބޭނުންވިއެވެ. އެހެނަސް އިއާން އިސްވެ އޭނަގެ ހިތުގެ އިހުސާސްތައް ހިއްސާކުރަންދެން ނާއިލް މަޑުން ހުންނަން ނިންމިއެވެ.\n” ހޫމް… ދެން ހެވޭ… ދެންވެސް އަވަހަށް ބްކްގްރައުންޑް ނިންމަން އުޅެބަލަ… މިހާރު ގިނަ ކުދިން އައިއްސިއެއްނު… ” ނާއިލް މިހެން ބުނުމުން އެހެން ކުދިންނާއެކު އިއާންވެސް ބެކް ގްރައުންޑުގެ މަސައްކަތް ފެށިއެވެ. އަޞްރު ނަމާދު ވަގުތު ވާން ވަރަށް ގާތްވެފައި ވަނިކޮށް ހުރިހާ ކަމެއްވެސް ނިންމާލެވުނެވެ. ހަވީރު ހަތަރެއް ޖަހާއިރު ރިހާސަލް ބޭއްވުމަށް ހަމަޖެހިފައިވުމުން އެންމެންވެސް ހޯލު ތެރެ ތައްޔާރުކޮށް ނިންމުމަށްފަހު އަޞްރު ނަމާދުކުރުމަށް ދިޔައެވެ.\nހަވީރު ހަތަރެއް ޖެހިއިރު ހާޒިރުވާންޖެހޭ ހުރިހާ ކުދިން ތިބީ އައިއްސައެވެ. ހަތަރެއް ޖެހުމާއެކު ރިހާސަލް ފެށިގެން ދިޔައެވެ. ހައެއް ޖަހަންދެން ރިހާސަލް ކުރިއަށް ގެންދިއުމަށްފަހު ހުރިހާ ކަމެއްވެސް ފުރިހަމައަށް ތައްޔާރުވުމުން އެންމެންވެސް ގެއަށް ދިޔައެވެ.\nގެއަށް އައިސް ވަން މިންހާ އާއި މާހިލް ތިބީ ނުހަނު ވަރުބަލިވެފައެވެ. ” ދަރިފުޅުމެން ވަރުބަލިވެފަ ދޯ… އާދޭ އަވަހަށް ސައިބޯން… މަންމަ އަންނާނަން ބައްޕައަށް ގޮވާލާފަ… ” މިންހާ އާއި މާހިލް ފެނުމާއެކު ނާހިދާ އެކުދިން ގާތު ބުނެލިއެވެ. އަޝްރަފަށް ގޮވާލަން ނާހިދާ ކޮޓަރިއަށް މިސްރާބުޖެހުމުން މިންހާ އާއި މާހިލް ގޮސް ކާކޮޓަރިއަށް ވަނެވެ. އަޝްރަފު އައިސް ގޮނޑީގައި އިށީނުމާއެކު ދެކުދިންވެސް ހިނިތުންވުމެއް ރައްދުކޮށްލިއެވެ. އެންމެން ހަމަވުމާއެކު ހަވީރުގެ ސަޔަށް އިންސާފުކުރަމުން ދިޔައެވެ. ސައިބޮއެ ނިމުމުން މިންހާ އާއި މާހިލް އެމީހެއްގެ ކޮޓަރިއަށް އަރާމުކޮށްލަން ވަނެވެ. މާހިލް ކޮޓަރިއަށް ވަދެ އެންމެ ފުރަތަމަވެސް ގުޅާލީ މައިޝާއަށެވެ. ދެލޯބިވެރިން ގުޅިގެން އުޅޭތާ މިހާރު ތިން އަހަރު ވަނީއެވެ. ދެފަރާތުގެ އާއިލާވެސް އެގުޅުމަށް ގަބޫލުކަމުން ދެމީހުންވެސް ކަންބޮޑުވާކަށް ނުޖެހުނެވެ. މިހާރު ދެމީހުންވެސް ތައްޔާރުވަމުން ދަނީ ކައިވެންޏަށެވެ.\nމިންހާ ކޮޓަރިއަށް ވަދެ ސޯފާގައި ޖައްސާލިއެވެ. މާބުރަކޮށް އުޅުމުގެ ސަބަބުން އޭނާ ހުރީ ނުހަނު ވަރުބަލިވެފައެވެ. އަދި މިރޭ ޖަލްސާވެސް އޮންނާނެތީ ކުޑަކޮށް އަރާމުކޮށްލަން ސޯފާގައި ހަމަޖެހިލައިގެން އޮތެވެ.\nރޭގަނޑުގެ ވަގުތެވެ. މުޅި ސުކޫލު ހޯލު ތައްޔާރުކުރެވިފައި ވަނީ ވަރަށްވެސް ފުރިހަމައަށެވެ. ބެކް ގްރައުންޑު ކަޅާއި ހުދުން ރީތި ގޮތަކަށް ހަދާފައިވީއިރު ޕޯޑިއަމްވެސް ވަނީ އެކި ކުލަކުލައިގެ ޕްލާސްޓިކް މާތަކުން ޒީނަތްތެރިކުރެވިފައެވެ. ގަޑިން އަށްގަޑި ތިރީސް ވުމާއެކު ކީރިތި ޤުރުޢާންގެ ބަރަކާތުން ޖަލްސާ ފެށިގެން ދިޔައެވެ. އެއަށްފަހު ކިޔެވި ދިޔަ މޫރިތި އާޔަތްތަކުގެ ތަރުޖަމާ އިވިގެން ދިޔައެވެ. އެއަށްފަހު އޮތީ ސުކޫލުގެ ފަރާތުން ވާހަކަ ދެއްކުމެވެ. ސުކޫލުގެ ޕްރިންސިޕަލް ދަރިވަރުންނާއި ޓީޗަރުން އަދި ބެލެނިވެރިންނާ މުޚާތަބުކޮށް ވާހަކަ ދެއްކިއެވެ. އެ ނަމްބަރަށް ފަހު ދެން ކުރިއަށް ދިޔައީ މަޤާމުތަކަށް ހޮވުނު ދަރިވަރުން ހުވާކުރުމެވެ. އެންމެ ފުރަތަމަ ހުވާކުރެވިގެން ދިޔައީ މިއަހަރުގެ ޕްރިފެކްޓް ބޯޑަށް ހޮވުނު ދަރިވަރުންނެވެ. އެއަށްފަހު ކްލަބްތަކަށް ހޮވުނު ދަރިވަރުން ހުވާކުރުން ކުރިއަށް ދިޔައެވެ. އެއަށްފަހު ދެން ކުރިއަށް ދިޔައީ ހައުސްތަކަށް ހޮވުނު ކުދިންގެ ހުވާކުރުމެވެ. އެންމެ ފަހުން ހުވާކުރެވިގެން ދިޔައީ ސުކޫލުގެ އެންމެ އިސް މަޤާމުތަކުގެ ދަރިވަރުންނެވެ.\nޖަލްސާގައި ދެން ކުރިއަށް ދިޔައީ މަޤާމުތަކަށް ހޮވުނު ދަރިވަރުންނަށް މަޤާމުގެ މަސްއޫލިއްޔަތު ކަރުދާހާއެކު ސޭޝް އާއި ޓެކްކޮޅު ހަވާލުކުރުމެވެ. ” ދެން މިދަންނަވާލަނީ މިއަހަރު ސުކޫލުގެ އެންމެ އިސްމަޤާމުތަކަށް ހޮވުނު ދަރިވަރުންނަށް މަޤާމުގެ މަސްޢޫލިއްޔަތު ކަރުދާހާއި، ސޭޝް އަދި ޓެކްކޮޅު ހަވާލުކުރުން… ނަން ދަންނަވާލުމުން ކޮންމެ ދަރިވަރަކުވެސް ސްޓޭޖަށް ދުރުވުމަށް ދަންނަވަން… ދެހާސް ފަނަރަ ވަނަ އަހަރުގެ ސުކޫލުގެ ކެޕްޓަން އަޙްމަދު އިއާން އަރީފް، ސްކޫލް ވައިސް ކެޕްޓަން މުޙައްމަދު ނާއިލް ރަޝީދު، އަދި ހެޑް ޕްރިފެކްޓް އައިޝަތު މިންހާ އަޝްރަފް… ” މަޤާމަށް ހޮވުނު ދަރިވަރުންގެ ނަންތައް އިއުލާނުކުރަން ހުރި ޓީޗަރު ނަންތައް އިއުލާނުކޮށްލުމާއެކު ތިން ދަރިވަރުންވެސް ސްޓޭޖަށް އަރާ އެކުއްޖަކު ހުންނަން ހަމަޖެހިފައިވި ހިސާބުގައި މަޑުކޮށްލިއެވެ. ޕްލެޓް ފޯމުގެ މެދުގައި އިއާން ހުރިއިރު ނާއިލް އާއި މިންހާ ހުރީ އިއާންގެ ދެފަރާތުގައެވެ. ޕްރިންސޕަލް އައިސް އެ ދަރިވަރުންނަށް އެކުއްޖެއްގެ މަޤާމުގެ މަސްއޫލިއްޔަތު ކަރުދާސް ހަވާލުކޮށް ސޭޝް އަޅުވާ ޓެކްކޮޅު ހަވާލުކުރިއެވެ. އެއާއެކު އެންމެންގެ ހޫނު އަތްތިލަ ބަޑީގެ އަޑު އިވިގެން ދިޔައެވެ. އެއަށްފަހު ޕްރިންސިޕަލްވެސް އެކުދިންގެ ގާތު ޕްލެޓް ފޯމުގައި ފޮޓޮއަކަށް ހުއްޓިލިއެވެ. އެއާއެކު ގިނަ ބަޔަކު ފޮޓޯ ނެގުމަށް އަވަސްވެގަތެވެ. އެއަށްފަހު ދެން އޮތީ ސުކޫލުގެ ކެޕްޓަން ވާހަކަ ދެއްކުމެވެ. އިއާން ނުހަނު ފަރިތަކަމާއެކު އޭނަގެ ސްޕީޗް ދިނެވެ. އިއާންގެ ސްޕީޗަށްފަހު ޖަލްސާގެ ބައިވެރިންނަށް ތައްޔާރުކުރެވުފައިވި ފިނި ހިއްޕެވުމަކުން ޖަލްސާ ނިމިގެން ދިޔައެވެ.\nގިނަ ދަރިވަރުން ރައްޓެހިންނާއި އާއިލާ އާއެކު ޕޮޓޯވެސް ނެގިއެވެ. އެރޭގެ އެއުފާވެރި ވަގުތުތައް ފޮޓޮއެއްގެ ސިފައިގައި ރައްކާކުރަމުން ދިޔައެވެ. މަޤާމުތަކަށް ހޮވުނު ދަރިވަރުންގެ ބެލެނިވެރިންގެ މޫނު މޫނުމަތިންވެސް ފެންނަމުން ދަނީ އިންތިހާއަށް އުފާވެރިކަމެވެ. އެމީހުންގެ ތުންފަތުގައިިވި ހިނިތުންވުމުން ދަރިންނާއިމެދު ފަޚުކުރުވެރިވެފައިވާކަން ހާމަކޮށްދެއެވެ.\nއަޝްރާ އާއި އޭނަގެ ކުލާހުގެ އެހެން ދަރިވަރެއްކަމަށްވާ ޝަފާ ދިވެހި ކުލަބުގެ ރައީސާ އާއި ނައިބު ރައީސާއަށް ހޮވުނުއިރު އީލާފް އާއި ޝަމްހާ އިނގިރޭސި ކުލަބުގެ ރައީސާ އާއި ނައިބު ރައީސާއަށް ހޮވުނެވެ. އަދި އަލޫފް އާއި ޝާއިފް ތިމާވެށި ކުލަބުގެ ރައީސް އާއި ނައިބު ރައީސްއަށް ހޮވުނެވެ.\nގެއަށް އައިސް ފެންވަރާ ތާޒާވެލައިގެން މިންހާ އަވަހަށް ނިދަން އޮށޯތެވެ. މުޅި ދުވަހު ބުރަކޮށް އުޅުމުގެ ސަބަބުން އޭނަ ހުރީ ނުހަނު ވަރުބަލިވެފައެވެ. އެހެންކަމުން ވެފާހުރި ވަރުބަލިން ނުހަނު އަވަހަށް މިންހާއަށް ނިދިއްޖެއެވެ.\nރޭގަ މާލަހުން ނިދުމުގެ ސަބަބުން މިންހާއަށް ފަތިސް ނަމާދަށްވެސް ހޭލެވުނީ އޭނަގެ މަންމަ ގޮވުމުންނެވެ. ތެދުވިއިރުވެސް ބޮލުގައި ރިހުމެއް ހުއްޓެވެ. އެހެންކަމުން ނަމާދުކޮށްލައިގެން މިންހާ އަނެއްކާވެސް ކުޑަކޮށް ނިދާލަން އޮށޯވެލިއެވެ.\nނިދާފައި އޮތް އިއާންއަށް ހޭލެވުނީ އޭނަގެ މަންމަ ގޮވުމުންނެވެ. އޭރު ގަޑިން ނުވަގަޑި ބައިވަނީއެވެ. ހޭލައިފިން ކަމުގައި ބުނެ އިއާން އަވަހަށް ފާޚާނާއަށް ވަނެވެ. ފެންވަރާ ތާޒާވެލައިގެން އިއާން ތައްޔާރުވެލިއެވެ. ސައިބޯން ތިރިއަށް ފޭބި އިއާންގެ މޫނު މަތިން ފެންނަނީ ތާޒާކަމެވެ. ހުދު ކުލައިގެ ޓީޝަޓަކާއެކު ކަކުލުން ތަންކޮޅެއް މައްޗަށް އަންނަ ޖިންސު ސޯޓެއްގައި ހުރިއިރު ނުހަނު ސްމާޓެވެ. ތިރިއަށް ފޭބި ގޮތަށް އިއާން ދިޔައީ ކާކޮޓަރިއަށެވެ.\nމިންހާ އޭނަގެ މަންމައާއެކު ބަދިގޭގައި މެންދުރުގެ ކެއުން ތައްޔާރުކުރުމުގައި ހަރަކާތްތެރިވަމުން ދިޔައެވެ. މިންހާ ތައްޓަކަށް ފިޔާ ކޮށަން ހުރިއިރު ނާހިދާ ހުރީ މަސްކޮށާށެވެ. ” މަންމާ… މިއަދު މިންނު އާ ދެމީހުންތަ ބަދިގޭގަ… ކޮންއެއްޗެއް ތައްޔާރުކޮށްލަނީ… ” ބަދިގެއަށް ބޯ ދިއްކޮށްލަމުން މާހިލް ސުވާލުކުރިއެވެ. ” ހެހެހެ… އާން މިއަދު މިންނުވެސް ބަދިގޭގަ… މިންނުއަަށް ވަގުތު ވީވަރަކުން އަބަދުވެސް މަންމައަށް އެހީވެދެއްނު ދޯ… މިއަދު މިއުޅެނީ ވަޅޯމަހު ބަތް ހަދަން… ކަމުދާނެތަ… ” ނާހިދާ ބުނެލިއެވެ. އެއާއެކު މާހިލް އޭނައަށް ވަރަށް ކަމުދާކަމަށް ބުނެލިއެވެ. ތާޒާ ވެލައިގެން ކާން އަންނާނަން ކަމަށް ބުނެ މާހިލް އޭނަގެ ކޮޓަރިއަށް ދިޔައެވެ.\nހަވީރު ފިންޏަށް މިއަދުވެސް އަޝްރާ އާއި މިންހާ ނުކުމެލިއެވެ. ހަވީރުގެ ހިތްގައިމު ވަގުތުތަކަކީ އާއްމުގޮތެއްގައި އެދެކުދިން އެކުގައި ހޭދަކުރާ ވަގުތުތަކެކެވެ. ކޮންމެ ދުވަހަކުވެސް ގެއަށް ދަނީ އިރުއޮއްސެން ގާތްވުމުންނެވެ.\nއިޝާ ނަމާދަށްފަހު ކައިގެން މިންހާ އޭނަގެ ކޮޓަރިއަށް ވަނެވެ. ނިދަން އޮށޯންނަން އުޅެފައިވެސް ބެލްކަންޏަށް ނިކުމެލާ ހިތްވުމުން ކޮޓަރީގައި ބެލްކަންޏަށް ވަންނަން ހުންނަ ބޮޑު ބިއްލޫރި ދޮރު ދަމާލުމަށްފަހު ބެލްކަންޏަށް ނިކުތެވެ. ބެލްކަންޏަށް ނުކުތުމާއެކު މަޑުމަޑު ފިނިިފިނި ވައިރޯޅިތައް މިންހާގެ ހަށިގަނޑުގައި ބީހިލިއެވެ. އެކަމުން މިންހާގެ ހިތަށް ހަމަޖެހުން ލިބިގެން ދިޔައެވެ. އެކަން އޭނަގެ ތުންފަތުގައިވި ހިނިތުންވުމުން ހާމަކޮށްދެއެވެ. ގަދަ މުށި ކުލައިގެ ޓޮޕްތަކުގައި ހައްދާފައިވި އެކި ކުލަ ކުލައިގެ މާމެލާމެލީގެ މީރު ވަހުން މުޅި އެތަން ވަނީ އެއްވަސްވެފައެވެ. މިންހާ އިސްއުފުލާލުމަށްފަހު އުޑު މައްޗަށް ނަޒަރު ހުއްޓާލިއެވެ. ހުދު ކުލައިގެ ޖަވާހިރުތަކެއް ފަދައިން ވިދާ ބަބުޅަމުން ދިޔަ ތަރިތަކުން އުޑު މަތި ފެންނަނީ ނުހަނު ފުރިހަމަކޮށެވެ. ހަނދުވެސް އޭގެ މަޤާމުގައި ވާޖިބު އަދާކުރުމުގައި ދެމިއިނެވެ. އުޑަށް ނަޒަރު ހުއްޓާލައިގެން ހުރުމަށްފަހު މިންހާ ތިރިއަށް ބަލައިލިއެވެ. މަގުތަކުގައިވެސް މާގިނަ ބަޔަކު ހަރަކާތްތެރިވަމުންދާ ތަނެއް ނުފެނެއެވެ. ތިރިއަށް ބަލަހައްޓާއިގެން ހުރި މިންހާ ސިހުނީ މީހަކު ތުމުން ފުމެލި އަޑު އިވުމުންނެވެ. ބިރުން ހުރެ ކުރިމައްޗަށް ބަލައިލިއިރު ހުރިހާ ދަތްތައް ފެންނަ ވަރަށް ހިނިތުންވެލައިގެން ނާއިލް ހުއްޓެވެ. ނާއިލްގެ ގެ ހުންނަނީ މިންހާގެ ގޭގެ ކުރިމަތީގައެވެ. އަދި ދެމީހުންގެ ކޮޓަރިވެސް ހުރީ އެއްދިމާލެއްގައެވެ. ކޮޓަރީގައި ހުރެވެސް ބިއްލޫރި ދޮރުގެ ދޮރުފޮތިތައް ކަހާލުމުން ދެކޮޓަރީގައި ތިބޭ މީހުނަށްވެސް އެތެރެ ފެންނާނެއެވެ. އަދި ބެލްކަންޏަށް ނިކުތުމުން މާ ރީތިކޮށް ފެނެއެވެ. ނާއިލް ފެނުމާއެކު މިންހާ ރުޅި އަންނަކަމަށް ހެދުނެވެ. ދެލޯ އަޅާލުމަށްފަހު ތުންކޮޅު އޫކޮށްލުމުން ނާއިލްގެ ހިނިގަނޑު ފަޅާއިގެން ދިޔައެވެ. ނާއިލް ހޭތަން ފެނުމުން މިންހާއަށްވެސް ހެވެން ފެށުނެވެ. ދެމީހުންވެސް އިރުކޮޅަކު ބެލްކަނީގައި މަޑުކޮށްލުމަށްފަހު ދެމީހުންވެސް އެތެރެއަށް ވަނެވެ.\nފާޚާނާއަށްވަދެ ތާޒާ ވެލައިގެން އައިސް އަލޫފް ނިދަން އޮށޯތެވެ. ދެލޯ މަރާލުމާއެކު ފުރަތަމަވެސް ފެނިގެން ދިޔައީ މިންހާގެ މައުސޫމް ސޫރައެވެ. އެއާއެކު އަލޫފްގެ ތުންފަތް މައްޗަށް ހިނިތުންވުމެއް ވެރިވިއެވެ. އޭނަ ބަލައިލުމުން މިންހާ ލަދުން އިސްޖަހަލާގޮތް އަލޫފްއަށް ވަރަށް ކަމުދެއެވެ. އެއީ މިހާރު ކޮންމެ ރެއެއްގެވެސް އާދައެވެ. މިހާރަކަށް އައިސް އަލޫފްއަށް ގިނަ ވަގުތު ހުރެވެނީ މިންހާގެ ހިޔާލުގައެވެ. އެސޫރަ އޭނަގެ ހިތުން ފިލާގޮތެއް ނުވިއެވެ. ބޭރަށް ނިކުތަސް އަބަދުމެ ބެލެނީ މިންހާ ފެނޭތޯއެވެ. މިންހާއަށްޓަކައި ހިތުގައި އުފެދިފައިވި އިހުސާސްތައް ދުވަހެއް ދުވަހަކަށް ދިޔައީ ފުންވަމުންނެވެ. މިރޭވެސް މިންހާގެ ޚިޔާލުތަކުގައި އޮވެ ނިދުނު އިރެއްވެސް އަލޫފަކަށް ނޭނގުނެވެ.\nއައު ދުވަހަކަށް އިރު އެރުމާއެކު މީހުންތައް އެބައެއްގެ މަސައްކަތައިގެން ކުރިއަށް ދާން ފެށިއެވެ. މިންހާވެސް ސުކޫލަށް ދާން ތައްޔާރުވަމުން ދިޔައެވެ. އާދައިގެ މަތިން އަޝްރާ އާއި ދެމީހުން މިންހާ ސުކޫލަށް ދިޔައެވެ. ސުކޫލަށް ގޮސް ކުލާހަށް ވަންތަނާ މީހަކު ގޮވާލުމުން މިންހާ ދޮރު މައްޗަށް ބަލައިލިއެވެ. އޭރު ޕްރިފެކްޓް ބޯޑާ ހަވާލުވެ ހުރި އަރީފާ މިސް ދޮރު މަތީގައި ހުއްޓެވެ. ” ލައްބަ މިސް… ” މިންހާ ގޮސް ދޮރު ކައިރީ ހުއްޓިލަމުން ބުނެލިއެވެ. ” މާދަމާ އެސެމްބްލީ ބޭއްވުން އޮތީ ޕްރިފެކްޓުންނަށް… އެހެންވީމަ އެސެމްބްލީގެ އެކި ކަންކަމަށް ކުދިން ބަހާ ޑިއުޓީވެސް އަދި ބަހަން ޖެހޭނެ… މިސްއަށް ފެންނަނީ މިއަދު މީޓިންއެއް ބާއްވަން… ” ހިތްހެޔޮ ހިނިތުންވުމެއް ވެރިކުރުވައިގެން ހުރެ އަރީފާ މިންހާ ވާހަކަ ދެއްކިއެވެ. ” އަޅުގަނޑަށްވެސް ފެންނަނީ މީޓިންއެއް ބާއްވަން… ” މިންހާވެސް އަރީފާގެ ޚިޔާލަށް ތާޢީދުކުރިއެވެ. ” އެހެންވީނަ މިންހާ ހުރިހާ ޕްރިފެކްޓަރުންނަށް އަންގާލާތި މިއަދު ބާރަ ގަޑި ދިހައަކަށް މިންހާގެ ކުލާހަށް މީޓިންއަށް ހާޒިރުވުމަށް… މިސްވެސް އަންނާނަން އިނގޭ… ހުރިހާ ކުދިން ގާތުވެސް ބުނާތި ގަޑިއަށް އަންނަން… ތިކުދިންގެ އެކްސްޓްރާ ގަޑިތައްވެސް އޮންނާނެ ދޯ އަދި… ” އަރީފާ އެހެން ބުނުމާއެކު މިންހާ ކިޔަމަންތެރިކަމާއެކު ބޯ ޖަހާލަމުން ލައްބައޭ ބުނެލިއެވެ. އެއާއެކު ހިނިތުންވުމެއް ރައްދުކުރުމަށްފަހު އަރީފާ ދިޔައެވެ.\nކިޔެވުން ފެށުމުގެ ކުރިން މިންހާ ކުލާސްތަކަށް ގޮސް މީޓިން އޮންނަ ވާހަކަ ޕްރިފެކްޓުންގެ ގާތުގައި ބުނެލިއެވެ. ގަޑިއަކަށް ފަހު ގަޑިއެއް ނިމެމުން ގޮސް ރަސްމީ ގަޑިތަކުގެ ކިޔެވުން ނިމުމާއެކު މީޓިންއަށް ތައްޔާރުވުމަށް މިންހާ އަވަސްވެގަތެވެ. ހުރިހާ ކުދިންވެސް ގަޑިއަށް ހާޒިރުވުމާއެކު މީޓިން ފެށިގެން ދިޔައެވެ. ޓީޗަރަށް ޚާއްސަ ކުރެވިފައިވި މޭޒު ކައިރީގައި އަރީފާ މިސް އާއެކު މިންހާވެސް އިށީންދެލައިގެން އިނެވެ. ޑިއުޓީ ބަހަމުން ދިޔައިރު މިންހާ ދިޔައީ ނޯޓު ކުރަމުންނެވެ. ޑިއުޓީތައް ބަހާ ނިމުމުން އެސެމްބްލީގެ އެކި ކަންކަމަށްވެސް ދަރިވަރުން ނެގިއެވެ. އެއަށްފަހުވެސް ޕްރިޕެކްޓަރުންގެ ޒިންމާތަކާއި މަސްއޫލިއްޔަތުތަކާއި ބެހޭގޮތުން ވާހަކަ ދައްކައި ޓީޗަރު ދަރިވަރުންނަށް ނަސޭހަތްތެރިވަމުން ދިޔައެވެ. ޕްރިފެކްޓަރުން އެހެން ކުދިންނަށް ނަމޫނާ އަކަށް ވާންޖެހޭނެ ކަމުގައި ތަކުރާރުކޮށް ބުނެދެމުން ދިޔައެވެ. ސުކޫލުގަ އާއި ސުކޫލުން ބޭރުގައިވެސް އުޅެންވާނީ ރިވެތި އަޚްލާޤާއި އެއްގޮތަށްކަން ހަނދާންކޮށްދިނެވެ. ކޮންމެ ހަފްތާއެއްގެވެސް ބުރާސްފަތި ދުވަހު މީޓިންއެއް ބޭއްވުމަށް ހަމަޖެއްސިއެވެ. އެދުވަހުގެ މީޓިންގައި ދިމާވި މައްސަލަތައް ހުށަހަޅާ ޓިއުޓީ ބަދަލުކުރުންވެސް ކުރިއަށް ދާނެކަން ފާހަގަކުރިއެވެ. އަހަރުގެ ފުރަތަމަ މީޓިންއަށް ވުމުން ނިމުނީ ވަރަށް ލަހުންނެވެ. މިންހާ އާއި އަޝްރާ މީޓިން ނިމުމާއެކު އަވަހަށް ގެއަށް ދާން އަވަސްވެގަތެވެ.\nގެއަށް ގޮސް ނަމާދުކޮށް ތައްޔާރުވެގެން އިތުރު ކުލާސްތަކަށް ގަޑިއަށް އާދެވުނީ ހަމަ ކިރިޔާއެވެ. އަވަހަން އަންނަންވެގެން މިއަދު މިންހާ އައީ އެއްވެސް އެއްޗެއް ނުބޮއެވެ. އެހެންކަމުން ބަނޑުހައިހޫނުކަންވެސް އިހުސާސްކުރެވެމުން ދިޔައެވެ. އިތުރު ކުލާސްތައް ނިންމާލުމަށްފަހު ގެއަށް ދާން ކުލާހުން ނިކުންއިރު އަވި ވަނީ ނިވާލާފައެވެ. އުޑުމައްޗަށް ނަޒަރު ހުއްޓާލިއިރު އުޑު މަތި ވަނީ ކޮންމެވެސް ވަރަކަށް ބަނަކުރަން ފަށާފައެވެ.\nގެއަށް ގޮސް އާދައިގެ މަތިން ފެންވަރާ ތާޒާވެލައިގެން މެންދުރުގެ ކެއުމަށް މިންހާ ތިރިއަށް ފޭބިއެވެ. އޭނަގެ މިސްރާބަކަށްވީ ކާކޮޓަރިއެވެ. ކާކޮޓަރީގެ ދޮރު މައްޗަށް އެރިއިރު އޭނަގެ މަންމަ ނާހިދާ ތަށިތަކުގެ މަތި ނަގަން ހުއްޓެވެ. މިންހާގެ ލޮލުގައި އެންމެ ފުރަތަމަވެސް އަޅާއިގަތީ ކާމޭޒު މަތީގައި ހުރި ތެލުލި ރިހާކުރު ތައްޓާއި ތެލުލި ފަތް ފުޅިއެވެ. އެއެއްޗެހި ފެނުމާއެކު ބަނޑުހައިހޫނުކަން މާބޮޑަށް އިހުސާސްކުރެވިގެން ދިޔައެވެ. މިންހާ އައިސް ގޮނޑީގައި އިށީނުމާއެކު އަޝްރަފް އަދި މާހިލްވެސް އައިސް އެމީހުންގެ ގޮނޑީގައި އިށީނެވެ. އެއާއެކު ފުރިޖުގައި އޮތް އޮރެންޖު ޖޫސްފުޅި ނަގައި ބިއްލޫރި ތަށިތަކަށް އަޅަން ނާހިދާ އަވަސްވެގަތެވެ. ކޮންމެ މީހެެއްގެ ކައިރީގައި ޖޫސް ތައްޓަކާއެކު ފެން ތައްޓެއް ބެހެއްޓުމަށްފަހު ނާހިދާވެސް ކާން އިށީނެވެ. ކައި ނިމިގެން މިންހާ މާހިލް އާއި އަޝްރަފް ގާތު ސޯފާގައި އިށީނެވެ. ވަރުބަލިވެފައި ހުުރުމުން ފިލާވަޅުތައް ހަދަން ނުގޮސް މިންހާ މިވަގުތު ބޭނުންވީ ކުޑަކޮށް އަރާމުކޮށްލާށެވެ. ތަށިތައް ނެގުމަށްފަހު ނާހިދާވެސް އައިސް އެމީހުނާ ބައިވެރިވިއެވެ. އޭރު އެމީހުން ވާހަކަ ދައްކަމުން ދިޔައީ މާހިލްމެންގެ ކައިވެނީގެ ވާހަކައެވެ. މިހާރު މާހިލް އާއި މައިޝާގެ ކައިވެނި ކުރެވޭއިރު ފަރުހާން އާއި ނަޝްފާގެ ކައިވެނިވެސް ވަނީ ކުރާ ގޮތަށް ނިންމާފައެވެ. ހަތަރު ފަރާތުގެ އާއިލާއިންވެސް ވަނީ އެކަމަށް އެއްބަސްވަފައެވެ. ދެކައިވެނި އެއްކޮށް ކުރެވިގެން ދިޔުމުން އެންމެނަށްވެސް ފަސޭހަވާނެތާއެވެ. އަދި މީހުންގެ މެދުގައި އޮންނަ ގުޅުންވެސް ވަރުގަދަވެގެން ދާނެއެވެ.\nމެންދުރު ކައިގެން އައިސް އަޝްރާ ވަނީ އޭނަގެ ކޮޓަރިއަށެވެ. މިއަދު ހަވީރު ބޭރަށް ނުދާއިރު ފިލާވަޅުތައް ހަދާނީ އަޞްރު ނަމާދުކޮށްލައިގެންނޭ ހިތާ އަޝްރާ އޭނަގެ ކޮޓަރިން ބެލްކަންޏަށް ނިކުތެވެ. ބެލްކަންޏަށް ނިކުމެ އެންމެ ފުރަތަމަވެސް އޭނަގެ ނަޒަރު ދަތުރުކޮށްލީ ބެލްކަނީގައި ގަދަ މުށި ކުލައިގެ ޕޮޓްތަކުގައި އިންދާފައިވި އެކި ކުލަ ކުލައިގެ މާގަސްތަކަށެވެ. އޭރު އެއްވެސް މޭކަޕެެއް ނުވާ އެދޮން މޫނު މަތިން ހިތްހަމަޖެހިފައި ހުރިކަން ހާމަވެގެން ދެއެވެ. އަޝްރާ ގޮސް މަޑު ފިޔާތޮށި ކުލައިގެ ފިނިފެންމާތަކެއް ފޮޅިފައިވި ގަސް ކައިރީ ހުއްޓިލިއެވެ. އަދި އެގަހުން ފިނިފެންމަލެއް ބިދެލިއެވެ. އަޝްރާ އެމާ އޭނަގެ ނޭފަތާއި ކައިރިކޮށްލަމުން ދެލޯ މަރާލުމަށްފަހު ވަސްބަލާލިއެވެ. އެއާއެކު މަޑު ފިޔާތޮށި ކުލަ އަރާ ތުނި ތުންފަތަށް ހިނިތުންވުމެއް ވެރިވިއެވެ. ދެވަނަ ސިކުންތުގައި ދެލޯ ހުޅުވާލަމުން އަޝްރާ އެ ފިނިފެންމާ އޭނަގެ ތުންފަތާއި ކައިރިކޮށްލުމަށްފަހު އޭގެ ފިޔަތަކުގައި ކުޑަކޮށް ބޮސްދިނެވެ. އަޝްރާގެ ތުނި ތުންފަތަށްވެސް އަރަނީ ހަމަ އެފިނިފެންމަލަށް އަރާ ކުލައެވެ. އެހެން ހުރެފައި އަޝްރާ ރެއިލިންގެ ކައިރިއަށް ޖެހިލިއެވެ. ރެއިލިން ކައިރީ މަޑުކޮށްލި ތަނާ އޭނަގެ އަތުގައި އޮތް ފިނިފެންމާ ތިރިއަށް ވެއްޓުނެވެ. ފިނިފެންމާ އޭނަގެ އަތުން ދޫވުމާއެކު އަޝްރާއަށް ބޮޑަށް ތިރިވެލުމަށްފަހު ތިރިއަށް ބަލައިލިއެވެ.\nއަޝްރާގެ ގޭ ކައިރިން ހިނގާފައި ދިޔަ ޝާއިފްއަށް ހުއްޓެވުނީ އޭނަގެ ކުރިމައްޗަށް ފިނިފެންމަލެއް ވެއްޓުމުންނެވެ. ތިރިވެ ފިނިފެންމާ ނަަގައި ޝާއިފް މައްޗަށް ބަލައިލިއެވެ. އޭރު ބެލްކަނީގައި އަޝްރާ އޭނައަށް ބަލަހައްޓާއިގެން ހުއްޓެވެ. ޝާއިފް ފެނުމާއެކު އަޝްރާގެ ހިތުގެ ހިނގުން އަވަސްވެގެން ދިޔައެވެ. ޝާއިފް އޭނަގެ އަތުގައި އޮތް ފިނިފެން މަލުގައި އޭނަގެ ތުންފަތް ޖައްސާލިއެވެ. އެމަންޒަރު ފެނި އަޝްރާގެ މޫނަށް ލަދުން ގޮސް މަޑު ރަތް ކުލައެއް ވެރިވިއެވެ. އަޝްރާގެ މޫނު މައްޗަށް އެރި ކުލަވަރުން ފުޅާ ހިނިތުންވުމެއް ޝާއިފްގެ ތުންފަތަށް ވެރިވިއެވެ. ގަތް ލަދުން އަޝްރާ ދުވެފައި ގޮސް ކޮޓަރިއަށް ވަނެވެ. އަޝްރާގެ އެ އަމަލުން ޝާއިފްއަށް ހެވުނެވެ. ދެފަރާތަށް ބޯ ހޫރުވާލުމަށްފަހު ހެވިފައި ހުރެ ޝާއިފް ކުރިއަށް ހިނގައިގަތެވެ.\nއަޝްރާ އެދިޔަ ގޮތަށް ގޮސް ބެލްކަންޏަށް ވަންނަން ހުންނަ ބޮޑު ބިއްލޫރި ދޮރު ދަމާލުމަށްފަހު އޭގައި ލެނގިލައިގެން ހުއްޓެވެ. އޭރުވެސް ނޭނގޭ ބާރު މިނެއްގައި އޭނަގެ ހިތް ތެޅެމުން ދިޔައެވެ. އޭނައަށް އުޅެވުނު ގޮތް ހިތަށް އެރުމާއެކު މޫނުގައި ދެއަތް އަޅާލަމުން ހީގަނެވުނެވެ.\nމިސްކިތުން ފައިބައިގެން އައިސް އިއާން އަވަސްވެގަތީ ނިންމަންޖެހޭ ފިލާވަޅުތައް ނިންމުމަށެވެ. ފިލާވަޅުތައް ހަދާ ނިންމުމަށްފަހު ގެއިން ނިކުމެ އިއާން ނާއިލްގެ ގެއަށް ދިއުމަށް ހިނގައިގަތެވެ. އިއާން ގޮސް ބޮޑު ދޮރު ހުޅުވާލަމުން ސަލާމް ގޮވާލިއެވެ. އެއާއެކު ކުންނާރު ގަހުން ދަނޑިއެއްގެ އެހީގައި ހުރި ކުންނާރު ތަޅަމުން ދިޔަ ނަޝްފާ ސަލާމް ބަލައިގަތެވެ. ”އާން… އާދޭ އާދޭ… ” ހިތްހެޔޮ ހިނިތުންވުމަކާއެކު ނަޝްފާ ބުނެލިއެވެ. އެވަގުތު އެތެރެއަށް ވަންނަމުން ނާއިލް ކޮބާތޯ އިއާން ސުވާލުކުރިއެވެ. ” ނާއިލް ވެއްޖެ ކޮޓަރީގަ… ދޭބަލަ އާން ބަލައިލަން… ” ނަޝްފާ ޖަވާބު ދިނުމާއެކު އިއާން ގޭތެރެއަށް ހަލުވި ހިނގުމެއްގައި ސިޑިން ހިނގާފައި ގޮސް ނާއިލްގެ ކޮޓަރީގެ ދޮރުގައި ޓަކި ދިނެވެ. އެވަގުތު ނާއިލް ހުޅުވާށޭ ބުނި އަޑު އިވުމުން އިއާން ދޮރު ހުޅުވުމަށްފަހު އެތެރެއަށް ވަނެވެ. ” ހޭ އާން… ” އިއާން ފެނުމާއެކު ސްޓަޑީ ޓޭބަލް ކައިރީ ފިލާވަޅުތައް ހަދަން އިން ނާއިލްއަށް ބުނެލެވުނެވެ. ” ހޫމް މަށޭ… ފިލާވަޅުތައް ހަދަނީ ދޯ… ” އެނދުގައި އައިސް އިށީންނަމުން އިއާން ބުނެލިއެވެ. ” ޔެއާ.. މިހާރު ދެން މިނިމެނީ… ނިންމާފަ ވާނެ ދޯ ޕީއެސް ކުޅެން… ” ވަރަށް ފޯރީގައި ނާއިލް އެހެން ބުނެލުމާއެކު އިއާންވެސް އެއްބަސްވިއެވެ. ފިލާވަޅުތައް ހަދާ ނިންމާލުމަށްފަހު އެބަ އަންނަން ކަމުގައި ބުނެ ނާއިލް ކޮޓަރިން ނިކުތެވެ. އިއާން އެނދުން ތެދުވެގެން ގޮސް ސޯފާގައި އޮތް ގިޓާ ނަގައި އަތަށް ހެޔޮވަރުކޮށްލިއެވެ. އެއަށްފަހު އޭގެން ރީތި ރާގެއް ކުޅެމުން ދިޔައެވެ.\nސްޓަޑީ ޓޭބަލް ކައިރީ ދުވަހުގެ ފިލާވަޅުތައް ހަދާ ނިންމުމަށްފަހު ފިލާވަޅުތައް ދަސްކުރަން އިން މިންހާގެ ނަޒަރު ބެލްކަންޏަށް ހުއްޓުނެވެ. ބިއްލޫރި ދޮރުގެ ދޮރު ފޮތިތައް ކަހާލާފައިވުމުން ވާރޭގެ ތިކިތައް ވެހެމުން ދިޔަ މަންޒަރު މިންހާއަށް ނުހަނު ރީތިކޮށް ފެނުނެވެ. އެއާއެކު މިންހާގެ ތުންފަތަށް ފުޅާ ހިނިތުންވުމެއް ވެރިވިއެވެ. ކުޑަ އިރުއްސުރެވެސް އޭނަ ވާރެއާ ނުހަނު ގަޔާވެއެވެ. ވާރޭއާ ތެމިލުމުން އޭނައަށް ބަޔާންނުކުރެވޭފަދަ ހިތްހަމަޖެހުމެއް ލިބިގެންދާއިރު ވާރޭ ވެހޭ މަންޒަރު ބަލައިލުމުންވެސް ހިތަށް ހަމަޖެހުން ގެނުވައިދެއެވެ. ފޮތް ލައްޕާލުމަށްފަހު ކުޑަކޮށް ދުވެފައި ކަހަލަ ގޮތަކަށް ގޮސް ބިއްލޫރި ބޮޑު ދޮރު ކައިރީގައި ހުއްޓިލިއެވެ. އެއަށްފަހު އެ ދޮރު ދަމާލުމަށްފަހު ހާމައަށް އޮތް ބެލްކަންޏަށް ނިކުތެވެ. ބެލްކަންޏަށް ނިކުތުމާއެކު ވާރޭގެ ފިނި ފެން ތިކިތަކުން މިންހާގެ ހަށިގަނޑު ތެތްމަމުން ދިޔައެވެ. މިންހާއަށް ބެލްކަނީގައި ހައްދާފައިވި އެކިއެކި މާގަސްތަކަށް ބަލައިލެވުނެވެ. މާމަލުގެ ފިޔަތަކުގައި ވާރޭގެ ފެންތިކިތައް ހަރުލާފައިވާއިރު ބަލައިލަން ވަރަށްވެސް ހިތްގައިމެވެ.\nގިޓާއިން ރީތި ރާގެއް ކުޅެމުން ދިޔަ އިއާންއަށް ދޮރު ފޮތިތައް ކަހާލާފައިވި ބިއްލޫރި ބޮޑު ދޮރަށް ބަލައިލެވުނެވެ. އެވަގުތު ވާރޭގެ ތެރޭގައި ޕަރީއެއް ފަދައިން މައުސޫމްކަމާއެކު ހަރަކާތްތެރިވަމުން ދިޔަ މިންހާ ފެނި އިއާންއަށް ބޭއިޚްތިޔާރުގައި ހިނިތުންވެލެވުނެވެ. ވާރޭގެ ފެން ތިކިތައް އެދޮން މޫނުގައި ބޮސްދެމުން ދިޔައިރު ހާދަ ފުރިހަމައެވެ. ވާރޭގެ ތެރޭގައި ދެއަތް މައްޗަށް އުފުލާލުމަށްފަހު ދެއަތް ދަމާލައިގެން ހުރެ އެނބުރި ލާއިރު އޭނަ ގަޔާވެފައިވާވަރު ހާމަވެގެން ދެއެވެ. ލައިގެން ހުރި މަޑު ފެހި ކުލައިގެ ހެދުން ވާރޭގެ ފެންތިކިތަކުން ތެމިފައިވުމުގެ ސަބަބުން ހެދުން ވަނީ ގައިގައި ތަތްލަވާފައެވެ. އެކަމަށް ފަރުވާލެއްނެތި މިންހާ ދިޔައީ ވެހެމުން ދިޔަ ވާރެއިން ހިތްހަމަޖެހުން ހޯދަމުންނެވެ. މިންހާގެ ހަރަކާތްތަކަށް ގެއްލިފައި އިން އިއާން އޭނަ ގިޓާއިން ކުޅެމުން ދިޔަ ރާގު ބަދަލުކޮށްލިއެވެ.\n** ޗެހެރޭމެ ތޭރޭ… ޚުދު ކޯ މެ ޑޫންޑޫ… އާކޯކީކީ ދަރްމިޔާ… ތޫ އަބް ހޭ އިސްތަރާ… ޚާބޯކޯ ބީ ޖަގާ ނާ މިލޭ… ޔޭ މޯސަމްކި ބާރިޝް… ޔެ ބާރިޝްކަ ޕާނީ… ޔެ ޕާނީ ކި ބޫންދޭ… ތުޖޭހީތޮ ޑޫންޑޭ… ޔެ މިލްނޭކި ޚާއިޝް… ޔެ ޚާއިޝް ޕުރާނީ… ހޮ ޕޫރީ ތުޖީސޭ މެރީ ޔޭ ކަހާނީ… ** މިންހާއަށް ބަލަހައްޓާއިގެން އިނދެ އިއާން އޭނަގެ ރީތި އަޑުން ލަވަ ކިޔަމުން ދިޔައެވެ. ފަރިތަކަމާއެކު އެ ލަވައިގެ ރާގު ކުޅެމުން ދިޔައިރު ބަލާ ފޫހި ނުވާނެއެވެ. އެހާވެސް އިއާން ކުޅަދާނައެވެ. ” ހޫމް ހޫމް… ހާދަ ރޮމޭންޓިކް އޭ… އަދި ކޮބާ ކައިރީގަ ހުރިނަމަ ވާރެވަރު… ” ބިއްލޫރި ބޮޑު ބޯތައްޓަކަށް ޗިޕްސް އަޅާއިގެން އެކަމުންކަމުން އައިސް ކޮޓަރިއަށް ވަން ނާއިލް ބުނެލިއެވެ. ނާއިލްގެ އަޑަށް ސިހިފައި އިއާން ފަހަތަށް ބަލައިލިއެވެ. ” މިފަހަރު ދޮގު ހަދަން ހިތަށްވެސް ނާރުވާތި އާން… އައި ނިއު އިޓް… އާންގެ ހިތުގަ މިންނުއަށްޓަކައި ފީލިންގްސް ވާކަން ކުރިންވެސް އެނގުން… އެކަމަކު އާން އިސްވެ އެކަން ހިއްސާކުރަންދެން އަހަރެން މަޑުކޮށްގެން މިހުރީ… އެކަމަކު ދެން މިހާރު ފެންނަ މަންޒަރުތަކުން މަޑުންނެއް ނުހުރެވޭނެތާ… އާން އިޝްޤުގަ ޖެހިގެން ދީވާނާ ވަނީ ވިއްޔަ… ” ޗިޕްސް ތަށި ސައިޑް ޓޭބަލް މަތީގައި ބެހެއްޓުމަށްފަހު އައިސް އިއާންގެ ކައިރީ ހުއްޓި ދެޖީބަށް އަތް ޖަހާލަމުން ނާއިލް ވާހަކަ ދެއްކިއެވެ.\n” ޔެސް… އައި ހޭވް އަ ޑީޕް ފީލިން އިން މައި ހާޓް… އަބަދުވެސް މިންނުގެ ރީތި ސޫރަ ދެކޭހިތްވަނީ މިހާރު… އެ މޫނު މަތިން އުފާވެރިކަން ފެނިގެން ދިޔުމުން އަހަރެންގެ މިހިތަށް ހަމަޖެހުން ލިބޭ… މިންހާ އާއެކު ގިނަ ވަގުތު ހޭދަކުރާ ހިތްވޭ… ލޯ މަރާލިޔަސް ސިފަވެގެން ދަނީ އެމައުސޫމް ސޫރަ… މިންނު ގާތުގައި ވުމުން ހިތުގެ ހިނގުން އަވަސްވޭ… އެދޮން މޫނު ފެނުމުން އެހެން ދިމާލަކަށް ނަޒަރު ހުއްޓާލާކަށް ބޭނުމެއްނުވޭ… އައި ފީލް ޝީ އިޒް ސްޕެޝަލް ފޯ މީ… ދުވަހަކުވެސް އެހެން އަންހެން ކުއްޖަކާމެދު މިފަދަ އިހުސާސެއް ނުކުރެވޭ… ” ދީވާނާވެފައިވާ މީހަކު ފަދައިން މިންހާއަށް ބަލަހައްޓާއިގެން ހުރެ އިއާން އޭނަގެ ހިތުގެ ހާލުު އޭނަގެ އެންމެ ގާތް އެކުވެރިޔާއާ ހިއްސާކުރިއެވެ. ” ވާހް… އާން ތިހިރީ ހަމަ ރަނގަޅަށްވެސް މިންނުގެ ލޯބީގަ ދީވާނާވެފަ… ހެހެހެ… ތި ފުން އިހުސާސަކީ ލޮއެބޭ… ދެން ކޮންއިރަކުންތަ މިންނު ގާތު ބުނަނީ… ” ނާއިލް ބުނެލިއެވެ. ” މީ އަދި ކިޔަވާ ދުވަސްކޮޅެއްނު..، ކިޔަވާ ދުވަސްކޮޅު ބުނެގެން މިންނުގެ ކިޔެވުމަށް ބުރުއަރާފާނެ… އެހެންވީމަ މިއަހަރު ޗުއްޓީ ވީމަ ސްޕެޝިއަލް ގޮތަކަށް ބުނާނީ… ” ހެވިފައި ހުރެ ނާއިލްއަށް ބަލައިލަމުން އިއާން އޭނަ ނިންމާފައިވި ގޮތް ބުނެލިއެވެ. ” ޗުއްޓީ ވީމައޭ… އެއީ އެކަމަކު ހާދަ ދުވަހެކޭ… އަދި ކިރިޔާ މިއަހަރުގެ ކިޔެވުން މިފެށުނީ… އާންއަށް ހުރެވޭނެތަ އެހާ ދުވަސް ވަންދެން… ” ހައިރާންކަމާއެކު ނާއިލް ބުނެލިއެވެ. ” މިންހާގެ ލޮއެބަށްޓަކައި މުޅި އުމުރުވެސް އިންތިޒާރުގައި ހުރެދާނަން… ” ސާބިތުކަމާއެކު އިއާން ބުނެލިއެވެ. ” މަގޭ ކޮއްކޮ ދެކެ ހާދަ ލޯބިވާ ބައިވެރިއެކޭ މިހުރީ… ޓުބީ އޯނެސްޓް އާން… އަހަރެން ވަރަށް ބޭނުން އާން އާ މިންނު ގުޅެން… މިންނު ހަމަ އަހަރެންގެ އެއްބަނޑު އެއްބަފާ ކޮއްކޮއެއް ފަދަ… އަހަންނަށް ޔަގީން އާން ދުވަހަކުވެސް މިންނުއަށް ދެރަ ގޮތެއް ނަހަދާނެކަން… ތިކަމުގަ އަހަރެންގެ ސަޕޯޓް ފުރިހަމައަށް އާންއަށް ލިބޭނެ… ” އިއާންގެ ކޮނޑުގައި އަތް ބާއްވާލަމުން ނާއިލް ބުނެލިއެވެ. ”ތޭންކްސް ބްރޯ… އަދި އެކަމަކު މިވާހަކަ އެކަކު ކައިރީވެސް ނުބުނާތި… މިންނު ކައިރިވެސް އަޝޫ ކައިރިވެސް… އިޓްސް އަ ސީކްރެޓް ބިޓްވީން އަސް… އޯކޭ… ” އިއާން އެހެން ބުނުމާއެކު ނާއިލްވެސް އޯކޭ އޭ ބުނެލިއެވެ. ދެން ދެމީހުންވެސް ފޯރީގައި ޕީއެސް ކުޅޭށެވެ.\nވާރޭގެ ތެރޭގައި އެތައް އިރަކު ހޭދަކުރުމަށްފަހު މިންހާ ކޮޓަރި ތެރެއަށް ވަނެވެ. ފާޚާނާއަށް ވަދެ ފެންވަރާ ތާޒާވެލުމަށްފަހު ހަވީރުގެ ސަޔަށް ތިރިއަށް ފޭބިއެވެ.\nދުވަސްތައް ފާއިތުވަމުން ގޮސް ހަފްތާއެއް ފާއިތުވެ ދިޔައީއެވެ. މިދުވަސްކޮޅު ހުރިހާ ދަރިވަރުންވެސް ދަނީ ސުކޫލުގެ ފުޓްބޯޅަ މުބާރާތަށާއި ބަށި މުބާރާތަށް ފަރިތަކުރަމުންނެވެ. ހައުސްތަކުގެ މެދުގައި ބޭއްވެމުންދާ މުބާރާތެއްކަމުން ވާދަވެރިކަން ވަރަށްވެސް ބޮޑެވެ. މިފާއިތުވި ދުވަސްތަކުގައި އަލޫފް އާއި މިންހާ އަދި ޝާއިފް އާއި އަޝްރާ އާއި ދެމެދު ވަނީ ރަހުމަތްތެރިކަމުގެ ގުޅުން ވަރަށް ބޮޑަށްވެސް އުފެދިފައެވެ. ކުލާސް ތެރޭގައިވެސް މިހާރު ފުދޭވަރަކަށް އެކުދިން އެކަކު އަނެކަކާ ވާހަކަ ދައްކާ ހީސަމާސާކޮށް ހަދައެވެ. އަލޫފް އާއި މިންހާ އާއި ދެމީހުންގެ އެފަދަ ސަމާސާތައް ފެނި އީލާފް އާއި ޝަމްހާގެ ހިތުގައި މިންހާއަށްޓަކައިވި ނަފްރަތުގެ ހުޅުގަނޑު ދަނީ ދުވަހެއް ދުވަހަކަށް ބޮޑުވަމުންނެވެ. ކިތަންމެ ހިތްހަމަނުޖެހުން ނަމަވެސް އަލޫފް އާ އެކަމާއި ބެހޭގޮތުން އީލާފް ސުވާލުނުކޮށް އެހުންނަނީ އަމިއްލަ ބޭބެއަަށް ކުރާ އިތުބާރެއްގެ ބޮޑުކަމުންނެވެ. އީލާފް އިއާންގެ ސަމާލުކަން ހޯދާ ގާތް ގުޅުމެއް އުފެއްދުމަށް މަސައްކަތް ކުރަމުން ދިޔަނަމަވެސް ކުރިއެރުމެއް ނުލިބެއެވެ. ޝަމްހާވެސް ދިޔައީ އަލޫފް އާއި ދެމެދު ގާތް ގުޅުމެއް އުފެއްދޭތޯ ބަލަމުންނެވެ. ކުރިއެކޭވެސް އެއްފަދައިން ނާއިލް އާއި އަޝްރާ އާއި ދެމެދު އަބަދުހެންވެސް އޮންނަނީ ކޮންމެވެސް ކޯޅުންގަނޑެއް އުފެދިފައެވެ. ދެމީހުންވެސް އަބަދުވެސް އެއްތަންވެއްޖެނަމަ ދެބަސްވެއެވެ. އިއާންގެ ހިތުގައި މިންހާއަށްޓަކައިވި ލޯބި ދުވަހެއް ދުވަހަކަށް ދަނީ އިތުރުވަމުންނެވެ. މިންހާގެ ހިތުގައި އެހެން ފަރާތަކަށް ލޯބި އުފެދިފައިވާކަން ނޭނގިހުރެ އިއާން ދަނީ މިންހާގެ ލޮއެބަށް އިންތިޒާރުކުރަމުންނެވެ.\nSalaam dear readers ❤❤❤😊😊😊… Here is the 3rd part 😊😊😊… Hope all will like this part too 😊😊😊… Feel free to comment ur views 😊😊😊… If there is any mistakes please point out that for me so that I can improve 😊😊😊… Thankyou so much dear readers for the support n love 😊😊😊❤❤❤💜💜💜🌹🌹🌹🌻🌻🌻🌷🌷🌷… Next part In Sha Allah day after tomorrow… I will try my best bt I’m not sure because tomorrow ifoo rashun beyrah dhaa kahala plan eh othyma… Bt I will try my best Friday ga next part up kohdhevey thr 😊😊😊… Love you all ❤❤❤💜💜💜😊😊😊…\nmivaahakavx up v afterall thanks ifoo\nUnique ❤❤❤… Most welcome dear ❤❤❤😊😊😊💜💜💜…\nStory hama habeys ingey ifoo..😍😍 Ifoo thy hama best…❤❤❤ Much love frm me…😘😘💐💐💐\nMaayu ❤❤❤… Thankyou so much dear ❤❤❤😊😊😊💜💜💜🌹🌹🌹🌻🌻🌻🌷🌷🌷… V v v ufaavehje story reethi v ma 😊😊😊… Much more loves from me dear ❤❤❤💜💜💜😊😊😊…\nWow 😘😘😘 Ifoo mi partvx v v v reethi ingey 😊😊😊❤❤❤🌹🌹🌹… Hama superb 😍😍😍💙💙💙🌸🌸🌸… Story hama v v v reethi n ehaame intresting 😀😀😀💖💖💖💐💐💐… Ifoo dear I found ah2mistakes in story one is maahil ge name annanjehey thaaku iaan ge nan aun 😊😊😊😀😀😀… Bt It’s ok ingey hama kithame molhu kujjakahvx mistake hedhidhaane dhw 😊😊😊😀😀😀… U areagreat writer ingey hama 😍😍😍💚💚💚🌼🌼🌼… n keep up the good work 😘😘😘💛💛💛🌷🌷🌷… I really appreciate your hard work 😊😊😊❤❤❤👏👏👏… Curiously waiting4the next 😀😀😀⭐⭐⭐❄❄❄… Lots n lots of love from naju 😘😘😘😍😍😍😀😀😀😊😊😊😜😜😜💛💛💛💙💙💙💚💚💚❤❤❤💗💗💗💖💖💖🌷🌷🌷🌹🌹🌹🌸🌸🌸🌼🌼🌼⭐⭐⭐💐💐💐\nNaju ❤❤❤… Thankyou so much for the colourful long comment ❤❤❤😊😊😊💜💜💜🌷🌷🌷🌹🌹🌹🌻🌻🌻… V v v ufaavehje comment kiyaalaafa 😊😊😊… Thankyou mistakes faahaga kohla dhinyma 😊😊😊… Next time ragalhu kohleveythr balaanan 😊😊😊… Much loves from me dear ❤❤❤🌹🌹🌹💜💜💜…\nStory is awesome hama😍😍😍 really love this story…story upkohllaa thw balabalaa indhaa up thi kohdhinee… mihaar enme kiyaa hih vany iaan minhaa ah propose kuraa part😁😁💜❤\nNaum ❤❤❤… Thankyou so much ❤❤❤😊😊😊🌹🌹🌹🌷🌷🌷🌻🌻🌻💜💜💜… V v v ufaavehje 😊😊😊… Hehhe… Keep waiting n let’s see what happens 😊😊😊… Much loves from me 💜💜💜😊😊😊❤❤❤…\nKon grade eh ga thaekudhineulheny… Vvvvvvvvv salhi story… Masha Allah… Adhi vvvvv happy ehaa dhigu koh kiyaalan libeythee….. Thank u….. Keep up ur brilliant work 🙂 ly\nCute Lips ❤❤❤… Thankyou so much ❤❤❤💜💜💜😊😊😊🌻🌻🌻🌷🌷🌷🌹🌹🌹… V v v ufaavehje ifoo dear ge comment kiyaalaafa 😊😊😊… Iaan n Naail are in grade 10… Dhen baaky hurihaa kudhinn grade 9… Thanksalot dear n hope to see ur comment more often ❤❤❤😊😊😊… Much more loves from me 🌹🌹🌹❤❤❤💜💜💜…\nvarah loabi but minhavx dhw\ndhn issok cox she even dont knw that aan loves her sadlife\nbut its going grt\nUnique ❤❤❤… Thankyou so much dear for the support n love ❤❤❤😊😊😊💜💜💜🌻🌻🌻🌹🌹🌹🌷🌷🌷… Let’s see what happens… Much loves from me dear ❤❤❤😊😊😊💜💜💜…\nSpeechless..Whatanice story…Minha and aan aa gulhunyma adhi salhi vaane…I am waitting for next…Very excited…Thanx and much love ifoo ifoo for this wonderful story…\nAwwwwnn ❤❤❤😊😊😊… Thankyou so much 😊😊😊💜💜💜❤❤❤🌹🌹🌹🌻🌻🌻🌷🌷🌷… I’m so happy to see ur comment 😊😊😊… Keep waiting.. Much more loves from me ❤❤❤😊😊😊💜💜💜…\nMinhaa aw aan aw gulhuvahchey and ashra aw naail gulhuvahchey\nHana ❤❤❤… Let’s see what happens 😊😊😊… Thankyou ❤❤❤😊😊😊💜💜💜🌹🌹🌹…\nstory varah varah salhi ifoo u are the best writer ever i had seen much love from me and miss u ifoo\nand ifoo thi liyaa lava thah varah salhi all that songs are my favourite song\nSiyaa ❤❤❤… Thankyou so much dear ❤❤❤😊😊😊💜💜💜🌹🌹🌹🌷🌷🌷🌻🌻🌻… V v v ufaavehje dear ge comment kiyaalaafa 😊😊😊… All that songs are ma favourite too 😊😊😊… Much more loves from me dear n miss you too dear 😊😊😊❤❤❤💜💜💜🌹🌹🌹🌻🌻🌻…\nCuriously waiting fr the nxt ep


Kuri ah oi3Dhuvahu, court thakuge Dhidha Bai dhadi ah ThiriKuran Ninmaiif - vNews.mv\nކުރިއަށް އޮތް3ދުވަހު، ކޯޓްތަކުގައި ދިދަ ބައިދަނޑިއަށް ތިރިކުރަން ނިންމައިފި\nއަހުމަދު ހަމީދު އާދަމް 04 July 2019, 22:37\nކ. ގުރައިދޫ މެޖިސްޓްރޭޓް ކޯޓުގެ ކޯޓު އިސްމެޖިސްޓްރޭޓް އަލްއުސްތާޛު މުޙައްމަދު މޫސާ އަވަހާރަވުމާގުޅިގެން،5ޖުލައި 2019 އިން ފެށިގެން ކުރިއަށް އޮތް ތިން ދުވަހު ޝަރުޢީ ކޯޓުތަކާއި އިދާރާތަކުގެ ދިދަ ބައިދަނޑިއަށް ތިރިކުރުމަށް ނިންމައިފިއެވެ.\nޑީޖޭއޭއިން ބުނީ ކ. ގުރައިދޫ މެޖިސްޓްރޭޓް ކޯޓުގެ ކޯޓު އިސްމެޖިސްޓްރޭޓް އަލްއުސްތާޛު މުޙައްމަދު މޫސާ އަވަހާރަވުމާގުޅިގެން، ކުރިއަށް އޮތް ތިން ދުވަހު ޝަރުޢީ ކޯޓުތަކާއި އިދާރާތަކުގެ ދިދަ ބައިދަނޑިއަށް ތިރިކުރުމަށް އުއްތަމަ ފަނޑިޔާރު އޮނަރަބަލް ޑރ. އަޙްމަދު ޢަބްދުﷲ ދީދީ ނިންމަވާފައިވާކަމަށެވެ.\n1990 ވަނަ އަހަރުން ފެށިގެން 29 އަހަރާއި5މަސްދުވަހު ފަނޑިޔާރު ކަމުގެ މަޤާމުގައި ޚިދުމަތްކުރައްވާފައިވާ، އައުސްތާޛު މުޙައްމަދު މޫސާ އަކީ ކެއްތެެރިކަމާއި މުރާލިކަމާއެކު ޝަރުޢީ ދާއިރާއަށް ޚިދުމަތް ކުރެއްވި ބޭފުޅެއްކަމަށް ޑީޖޭއޭއިން ބުނެއެވެ.\nއަލްއުސްތާޛް މުހައްމަދު މޫސާއަކީ، 1984ވަނަ އަހަރުން ފެށިގެން ދައުލަތަށް ޚިދުމަތް ކުރައްވަމުން ގެންދެވި ހީވާގި މުވައްޒަފެކެވެ. ދައުލަތަށް ޚިދުމަތް ކުރެއްވި ދިގު މުއްދަތުގައި އޭނާވަނީ، ފުލުސް ކޯޓުގެ ކާތިބުކަމާއި ކަނދޮޅުދޫ ކަތީބު ކަންފަދަ ޒިންމާދާރު މަޤާމުތައް އަދާކުރައްވާފައެވެ. އަދި އަލްއުސްތާޛް މުޙަމަދު މޫސާ ވަނީ، 1990 ވަނަ އަހަރުން ފެށިގެން ފަނޑިޔާރުކަމުގައި 29 އަހަރާއި5މަސްދުވަހު ޚިދްމަތްކުރައްވާފައެވެ.\nއެމަނިކުފާނު އަވަހާރަވީއިރު، އަނބިކަނބަލަކާއި ދެބޭފުޅުން ދުނިޔޭގައި އެބަތިއްބެވިއެވެ.\nއަލްއުސްތާޛު މުޙައްމަދު މޫސާގެ މައްޗަށް ކުރެވޭ ކަށުނަމާދު ކުރުން އޮތީ މިއަދުގެ މަޣްރިބް ނަމާދަށްފަހު ހުޅުމާލޭ ވަގުތީ މިސްކިތުގައެވެ.


ރާއްޖެއިސްލާމް | ޤަބުރުގެ ނިދާ\nއެޑްމިން2ނޮވެމްބަރ 2013\nކަށުނަމާދުގައި ބައިވެރިވުމަކީ އަޅުގަނޑުމެންގެ އާދައެކެވެ. އެއީ މައްޔިތާއަށްޓަކައި އޭނާގެ ޢާއިލާގެ މީހުންނާއި ރަޙުމަތްތެރިން އަދާކޮށްދޭންޖެހޭ ޙައްޤެކެވެ. މި އަޅުކަމުގެ ސަބަބެއްކަމުގައި ބެލެވެނީ ދުނިޔެއާ ވަކިވެގެންދިޔަ އަޚާއަށް ޢިއްޒަތާއި އިޙުތިރާމާއެކު އެންމެފަހުގެ އަލްވަދާޢުކިޔުމެވެ. އަދި އޭނާގެ ވެރި ރައްބާއި ބައްދަލުކުރާ ވަގުތު ދިރިތިބީންގެ ހެޔޮދުޢާ އޭނާ އާއި އެކުގައިވުމެވެ.\nކަށުނަމާދަށްފަހު ޤަބުރުސްތާނަށް ޢާންމުކޮށް ގޮސްއުޅެނީ މައްޔިތާ އާއި އޭނާގެ ޢާއިލާއާ ގާތްގުޅުމެއް އޮންނަ މީސްމީހުންނެވެ. އެމީހުން ސަންދޯކުގައި ކޮނޑުއަޅައެވެ. ތިމާމެންގެ އަޚާ ކަށްވަޅަށް ތިރިކުރެއެވެ. އޭނާގެ ޤަބުރަށް ފަސްއަޅައެވެ. އަދި އެނބުރި އައުމުގެކުރިން އަދި އެއްފަހަރު އޭނާގެ ފާފަތައް ފުއްސަވައިދެއްވުމަށް ﷲ ގެ ޙަޟުރަތުގައި ދަންނަވައެވެ.\nމިހުރިހާ ޢަމަލެއްގެ ވަރަށްބޮޑު ފައިދާއެއް ޖަނާޒާގައި ބައިވެރިވާ މީހުންނަށް ލިބެއެވެ. ދުނިޔޭގެ ކާރޫބާރޫގަނޑުގެ ތެރޭގައި މަޝްޣޫލުވުމުގެ ސަބަބުން ގިނަ ބަޔަކުވަނީ މަރުގެ ހިތި ޙަޤީޤަތް މަތީން ހަނދާންނެތިފައެވެ. ނަމަވެސް ޖަނާޒާގައި ބައިވެރިވުމުގެ ސަބަބުން ކޮންމެ އިންސާނަކާވެސް ޔަޤީނުންވެސް ބައްދަލުކުރާނެ މަރުގެ މަތީން ހަނދާން އާވެއެވެ. އަހުރެންނާ މިއަދު ވަކިވެދިޔަ އެ އަޚާއަކީވެސް އުފަންވުމާއި ކައިވެނިކުރުމާއި ފައިސާހޯދުމާއި ދިރިއުޅުމުގެ އެހެނިހެން މަރުޙަލާތައްވެސް ހަމަ އަހުރެން ފަދައިން ކަޑައްތުކުރަމުން ގެންދިޔަ އިންސާނެއްކަން ހަނދާނަށް އާދެއެވެ. އޭނާއަށް މަރުގެ ހިތިބޭސް ބޯން ޖެހުނު ފަދައިން އަހުރެންނަށްވެސް ޖެހޭނެކަން ވިސްނުމަށް ފުރުޞަތުލިބެއެވެ.\nނަމަވެސް ގިނަ މީހުންގެ ޙާލަކީ ކަށުނާމާދުގެ ވަގުތުގައްޔާއި މައްޔިތާ ވަޅުލާ ވަގުތުގައިވެސް އެމީހުންގެ ވިސްނުމާއި ފިކުރު ހުންނަނީ ކޮންމެވެސް ދުނިޔަވީކަމެއްގެ ތެރޭގައެވެ. އެކަކު މައްޔިތާގެ ޙާލަތާމެދު ވާހަކަދައްކާނެއެވެ. އަނެކަކު ސިޔާސީ މައުޟޫއަކަށް ބަހުސްކުރާނެއެވެ. އަނެކަކަށް ޤަބުރުސްތާނުން އެމެރިކާގެ ރޭވުމެއް ހަނދާނަށް އަތުވެދާނެއެވެ. އަނެކަކު ޤަބުރުސްތާނުގެ ނިކަމެތި ޙާލާމެދު ޝަކުވާކުރާނެއެވެ. ވަރަށް ގިނަ މީހުންނަށް އެއީ ތިމާގެ މީހުންނާއި ރައްޓެހިންނާ ބައްދަލުކޮށްލުމަށް ލިބޭ ރަނުގެ ފުރުޞަތެކެވެ. އެމީހުން އެކަކު އަނެކެއްގެ ވިޔަފާރީގެ މުޢާމަލާތްތަކާއި މެދު ނުވަތަ ޢާއިލީ ކޮންމެވެސް މައްސަލައަކާއި މެދު މަޝްވަރާކުރާނެއެވެ.\nގިނައިން އަނގަތަޅާ މީހުންނަކީ އަޑުއެހުން މަދުބައެކެވެ. އެހެންނޫންނަމަ އަޑުއިވޭ ކަންފަތްތަކެއް އެބައިމީހުންނަށް ލިބިގެންވީނަމަ ޤަބުރުގެ ނިދާއަށް ހަމަ ޔަޤީނުންވެސް އެމީހުން ކަންފަތްދޭނެއެވެ. އެޤަބުރު ޙާލުގެދުލުން މީސްތަކުންނަށް ގޮވަމުން އެދަނީއެވެ. ”އޭ ޣާފިލުންނޭވެ! އަހަރެންގެ ކައިރިއަށް އާދެވުނުއިރު އެންމެ ސިކުންތަކަށް ނަމަވެސް މިދުނިޔެ ދޫކޮށްލުމަށްފަހު އެދުނިޔޭގެ މަތިން ހަނދާންކޮށްބަލާށެވެ! އަހަރެންނަކީ އާޚިރާތުގެ ދޮރޯށްޓެވެ. މިއަދު ތިބާގެ އަޚާއަށްޓަކައި މިދޮރު ހުޅުވުނީއެވެ. ދާދިއަވަހަށް ތިބާއަށްޓަކައިވެސް މިދޮރު ހުޅުވޭނެއެވެ“


Zidane Real Madrid ge coach kamun vakivejje\nޒިދާން ރެއާލް މެޑްރިޑްގެ ކޯޗުކަމުން ވަކިވެއްޖެ\nޝާއިޢުކުރީ: އިބްރާހީމް ރަމީޒް މެއި 27, 2021, 18:35\nސްޕެއިންގެ ރެއާލް މެޑްރިޑްގެ ކޯޗުކަމުގައި ހުރި ޒައިނުއްދީން ޒިދާން އެ މަގާމުން ވަކިވެއްޖެ ކަމަށް ޚަބަރުތަކުން ބުނެފިއެވެ.\nރެއާލްއާއެކު ކުރިން ގިނަ ކާމިޔާބީތަކެއް ހޯދާފައިވާ ޒިދާން މިވަގުތުން ފެށިގެން ކްލަބުގެ ކޯޗުކަމުން ވަކިވިކަން ދުނިޔޭގެ ގިނަ މީޑިއާތަކުން ވަނީ ޔަގީން ކޮށްދީފައެވެ. ޒިދާން އެ މަގާމު ދޫކޮށްލި ސަބަބެއް ކަމުގައި ރިޕޯޓުތަކުގައި ވަނީ މިފަހަރުގެ ސީޒަންގެ ނާކާމިޔާބީއާއި ގުޅިގެންނެވެ.\nމިފަހަރު ސްޕެނިޝް ލީގުގެ ދެވަނަ މަގާމުގައި ސީޒަން ނިންމާލި އިރު، ޒިދާން ވަނީ ޗެމްޕިއަންސް ލީގުގެ ސެމީ ފައިނަލަށް ރެއާލް ގެންގޮސްދީފައެވެ. 2019 ވަނަ އަހަރު އަލުންއެނބުރި ރެއާލްގެ ކޯޗުކަމާއި ހަވާލުވި ޒިދާން ވަނީ މިދިޔަ ސީޒަންގެ ސްޕެނިޝް ލީގު ވެސް ރެއާލް އަށް ކާމިޔާބު ކޮށްދީފައެވެ.\nހަބަރުތައް ބުނެފައިވާ ގޮތުގައި ޒިދާން ރެއާލްގެ ކޯޗުކަން ދޫކޮށްލަން ބޭނުންވަނީ ރެއާލްގެ ނާކާމިޔާބީ އާއި ގުޅިގެން އިޓަލީގެ ޔުވެންޓަސްގެ ކޯޗުކަމާއި ހަވާލުވުމަށެވެ. އެގޮތުން މިހާރު ދަނީ ޒިދާން ޔުވެންޓަސްގެ ކޯޗުކަމުގެ މަގާމާއި ހަވާލުވުމުގެ މަޝްވަރާތައް ކުރަމުން ކަމަށް ވެސް ޚަބަރުތައް ބުނެއެވެ.\n2020 ވަނަ އަހަރު އެލެގްރީ މަގާމުން ވަކިކުރުމަށް ފަހު ޔުވެންޓަސްގެ ކޯޗުކަމާއި ހަވާލުވި އަންދްރޭ ޕިރްލޯއާއެކު ޔުވެންޓަސްއިން ބޮޑު ނާކާމިޔާބީއާއި އެކު މިފަހަރުގެ ފުޓްބޯޅަ ސީޒަން ނިންމާލާފައިވާއިރު، ޔުވެންޓަސްގެ ކޯޗުކަމުގެ މަގާމުން ޕިރްލޯވެސް ވަކިކުރާނެ ކަމަށް ޚަބަރުތައް ބުނެއެވެ. އެގޮތުން މިއަދުގެ ވަގުތެއްގައި ޕިރްލޯ މަގާމުން ވަކުރާނެ ކަމަށްވެސް ބުނެފައިވެއެވެ.\nކޯޗެއްގެ މަޤާމްގައި 18-2016 އަށް ރެއާލް ގައި ހޭދަކުރި ކުޑަ ދުވަސްކޮޅުގެ ތެރޭގައި ރެއާލްއަށް ގިނަ ބޮޑެތި ކާމިޔާބީތަކެއް ހޯދައިދިން ޒިދާން ކޯޗުގެ މަޤާމުން އިސްތިއުފާ ދީފައިވަނީ މިއަދުކަމަށް ރިޕޯޓުތައް ބުނެއެވެ.\n2016 ވަނަ އަހަރު ރެއާލްގެ ބީ ޓީމަށް ކޯޗުކޮށްދުމުންދިޔަ ޒިދާން ރެއާލްގެ ކޯޗު ކަމާ ކުރިން ހަވާލުވީ ޖެނުއަރީ 2016 ގައި އޭރު ހުރި ކޯޗު ރަފަ ބެނިތޭޒް މަޤާމުން ވަކިކުރުމާ ގުޅިގެންނެވެ. ޒިދާންގެ ފުރަތަމަ ސީޒަންގައި ރެއާލްއަށް ލީގު ނުލިބުނު ނަމަވެސް އޭނާ ވަނީ ޗެމްޕިއަންސް ލީގު ކާމިޔާބުކޮށްފައެވެ. ޖެހިގެން އައި އަހަރު ޒިދާން ވަނީ ރެއާލްއަށް ޗެމްޕިއަންސް ލީގުގެ އިތުރުން ލަލީގާވެސް ހޯދާދީފައެވެ. އަދި ނިމިގެންދިޔަ ސީޒަންގައި ޗެމްޕިއަންސް ލީގު ހޯދައިދީ ޒިދާން ވަނީ ޔޫރަޕްގެ އެންމެ ކާމިޔާބު ކޯޗުންގެ ލިސްޓުން ޖާގަ ހޯދާފައެވެ.\nޒިދާން މަޤާމުން އިސްތިއުފާދިންއިރު، އޭނާ ރެއާލް އާއި އެކު އެންމެ ފަހުން ސޮއިކުރި އެއްބަސްވުން ބުނާގޮތުން 2021 ވަނަ އަހަރުގެ ޖޫން މަހުގެ ނިޔަލަށް އެއްބަސްވުމުގެ މުއްދަތު ހަމަވާނެއެވެ.\nރިޕޯޓުތައް ބުނާގޮތުން ޒިދާން އިސްތިއުފާ ދިނުމާއެކު މިޤާމަށް ދެން ގެންނާނެ ކަމަށް ބެލޭވެ ކޯޗުންގެ ލިސްޓުގައި މިހާރު ތިބީ ރައުލް ގޮންޒަލޭޒް، އާއި ޖަރުމަންގެ ޖޯކިމް ލޯ އަދި އިންޓަމިލާންގެ މިފަހަރުގެ ސީޒަނުގައި އިނާލިއަން ލީގު ކާމިޔާބު ކޮށްދިން ކޯޗު އެންޓޯނިއޯ ކޮންޓޭއެވެ


Mihaaru Alhugandumen Riyaasee Inthihaabaai Medhaku Nuvisnan - Nasheed - Vaguthu\nމިހާރު އަޅުގަނޑުމެން ރިޔާސީ އިންތިޚާބާއި މެދަކު ނުވިސްނަން – ނަޝީދު\nމިއަހަރު އޮންނަ ރިޔާސީ އިންތިޚާބާއި މެދު އެއްވެސް ވަރަކަށް އިދިކޮޅު ފަރާތްތަކުން ވިސްނާ ވަޑައިނުގަންނަވާ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު މިހެން ވިދާޅުވީ ބުރާސްފަތި ދުވަހު ސްރީލަންކާގެ ކޮލަމްބޯގައި "ވަގުތަށް" ދެއްވި އިންޓަވިއުއެއްގައެވެ.\nރައީސް ނަޝީދު ވިދާޅުވީ ރިޔާސީ އިންތިޚާބާއި މެދު ވިސްނޭނީ ކުއްލި ނުރައްކަލުގެ ހާލަތު އުވާލެވިގެން ކަމަށެވެ.\n"އަޅުގަނޑުމެންގެ ވިސްނުން މިހާރު ވަރަށް ހަނި ގޮތެއްގައި މިހިރީ ޖަލުގައި ތިބި ބޭފުޅުންނާއި ސުޕްރީމް ކޯޓުގައި ތިއްބެވި ބޭފުޅުންނާއި ކުއްލި ނުރައްކަލުގެ ހާލަތައް. އޭގެން އަޅުގަނޑުމެންނަށް އަތަކަށް ދެވުނީމާ ދެން އަޅުގަނޑުމެންނަށް އެހެން ކަމެއްގެ ޚިޔާލެއް ގެންނަން އެނގޭނީ." ރައީސް ނަޝީދު ވިދާޅުވިއެވެ.\nކުއްލި ނުރައްކަލުގެ ހާލަތު އޮވެފައި އަދި މިނިވަން އިންސާފުވެރި އިންތިޚާބެއް ބޭއްވުމާއި ގުޅޭ ގޮތުން އެއްވެސް އެއްޗެއް ސާފެއް ނުވާކަމަށް ރައީސް ނަޝީދު ވިދާޅުވިއެވެ.\nއެމްޑީޕީގެ ރިޔާސީ ކެންޑިޑޭޓަކު ހޮވާނީ ޕްރައިމަރީ އަކުން ކަމަށް ރައީސް ނަޝީދު ވިދާޅުވިއެވެ. ނަމަވެސް ރިޔާސީ ޕްރައިމަރީއެއް އެމްޑީޕީ އިން ބާއްވާނެ ތާރީޚެއް ވިދާޅުނުވެ ރައީސް ނަޝީދު ވިދާޅުވީ އެމްޑީޕީ އަށް ވެސް މިހާރު ރިޔާސީ ކެންޑިޑޭޓެއް ކަނޑައެޅުން އެއީ އެންމެ މުހިންމު ކަންތައް ކަމަށް ގަބޫލު ނުކުރައްވާ ކަމަށެވެ.\n"އެއްވެސް އެއްޗެއް ސާފު ނުވާއިރު އަޅުގަނޑަކަށް އެއްވެސް ގޮތަކަށް ސާފެއް ނުވޭ އަޅުގަނޑުމެން ކެންޑިޑޭޓެއް ހޯދައިގެން އެކަމަައިގެން އުޅެން ފެށުން އެއީ އެންމެ މުހިންމު ކަންކަމުގައި ދެކުން އެއީ އެމްޑީޕީ އިން ކޮށްފާނެ ކަމެއް ކަމަކަށް އަޅުގަނޑަކަށް ގަބޫލެއް ނުކުރެވޭ." ރައީސް ނަޝީދު ވިދާޅުވިއެވެ.\nމިހާރު ރިޔާސީ އިންތިޚާބާއި މެދު ވިސްނާ ވަޑައިނުގަންނަވާ ކަމަށް ރައީސް ނަޝީދު ވިދާޅުވުމުން މިހާރު އެންމެ މުހިންމީ ކޮންކަމެއްތޯ "ވަގުތު" އިން ސުވާލު ކުރުމުން ރައީސް ނަޝީދު ވިދާޅުވީ އެންމެ މުހިންމީ "ޤާނޫނުގެ ތެރެއަށް އަޅުގަނޑުމެންގެ މުޖުތަމަޢު އާއި ސަރުކާރާއި އަޅުގަނޑުމެންގެ ވެރިން ވަނުން. ސުޕްރީމް ކޯޓުގެ ޙުކުމަށް ސަރުކާރުން ކަނޑައެޅިގެން ތަބާވުން. ކުއްލި ނުރައްކަލުގެ ހާލަތުން އަޅުގަނޑުމެން އަރައިގަތުން. އަޅުގަނޑުމެންގެ އިޤުތިޞާދަށް ދިމާވެފައިވާ ދަތިތަކުން އަޅުގަނޑުމެން އަރައިގަތުން. ހާއްސަކޮށް ސިޔާސީ ވާދަވެރިންނަށް ބައިވެރި ވެވޭނެ (އިންތިޚާބަކަށް މަގުފަހިކުރުން) އެޕާޓީއެއްގެ މެންބަރުން އިހްތިޔާރު ކުރާ ކެންޑިޑޭޓަކަށް ނުނިކުމެވޭ ކަމަށް ވަންޏާ އެއިންތިޚާބަކީ އިންސާފުވެރި އިންތިޚާބެއް ކަމަކަށް ނުދެކެވެވޭނެ." ކަމަށެވެ.\nރައީސް ނަޝީދު ވިދާޅުވީ އިދިކޮޅުން އެއް ކެންޑިޑޭޓަކު ނެރުމަށް އިދިކޮޅު ފަރާތްތަކުން މަޝްވަރާތައް ފެށި ކަމަށާއި ނަމަވެސް "އޭގެ އަނެއް ދުވަހު ދިވެހިރާއްޖެ ދިޔައީ އަނެއް ފުށަށް" ކަމަށެވެ.\nމިހާރު ރިޔާސީ އިންތިޚާބާއި މެދު ވިސްނާ ވަޑައިނުގަންނަވާ ކަމަށް ރައީސް ނަޝީދު ވިދާޅުވިއިރު އެމަނިކުފާނު ހުންނެވީ ރިޔާސީ އިންތިޚާބުގައި ވާދަކުރެއްވެވޭނެ ފަދަ ހާލަތެއްގައެއް ނޫނެވެ. 13 އަހަރުގެ ޖަލު ޙުކުމެއްގެ ސަބަބުން ރައީސް ނަޝީދު ހުންނެވީ ރައީސް ކަމަށް ކުރިމަތިލުމުގެ ޝަރުތު ފުރިހަމަ ނުވާ ބޭފުޅެއްގެ ގޮތުގައެވެ. ނަމަވެސް ގޮތް ދޫކުރައްވާ އެމްޑީޕީގެ ފަރާތުން އެހެން ކެނޑިޑޭޓަކު ނެރުމުގެ އެއްވެސް ވިސްނުންފުޅެއް ރައީސް ނަޝީދު ނުގެންގުޅުއްވައެވެ.\nމާޗް 3, 2018 11:01\nނަޝީދު ބޭނުންވަނީ ސަރުކާރު ވައްޓާލައިގެން ވެރިކަން ފޭރިގަންނަން. މިހެންބުނެލި ނަމަ ސަޅިވާނެ.\nމާޗް 3, 2018 11:05\nމާޗް 3, 2018 11:06\nޕާޓީންބޭނުމިއްޔާ ޖަލުގައި އޮންނަ މީހާއަށްވެސް ބައިވެރި ވެވެންޖެހޭނެކަމަށް އަދި ފިލައިގެން އުޅޭމީހުންނަށް ބައިވެރި ވެވެންޖެހޭނެކަމަށް ތިބުނަނީދޯ. ތިކަމެއްނުވާނެ. އަދިކޮށްގެންވެސް ނުވާނެ.\nމާޗް 3, 2018 11:11\nކަލެއަކަށްސާފް ވާންޖެހޭއެއްޗެއް ނޯންނާ ތީޓެރެރިސްޓެއް\nމާޗް 3, 2018 11:16\nއިގްތިސާދޭ؟ ކޮންތާކު ކިހިނެއްވެގެން އިގްތިސާދާބެހެނީ؟ ކަލޭގެ ތިންއަހަރުގެ ތެރޭ ނުވި އެތައްކަމެއް މިދިޔަ3އަހަރުތެރޭ އެހެރި ކޮށް ނިމިފަ!\nމާޗް 3, 2018 11:54\nމާޗް 3, 2018 11:59\nރާއްޖޭގެ ތަސައްވަރު ކިލަނބުކުރާތީ ޓޫރިޒަމަށް އަސަރުކުރާ ނަމަ އެކަން ކުރާ އިދިކޮޅު ފަރާތް ތަކާއި މެދު ފިޔަވަޅު ނޭޅެންވީ އެއީ ކީއްވެގެންތޭ. އެމެން ރަންރީނދޫ ޓްވިޓަރޭ މެންނަށް ވާގިވެރިވާ ރަނޑު ފަންކާ މެން ހިންގާ ޓީވީން އަބަދު އަބަދު ރާއްޖޭގެ އިމޭޖް ހަޑި ކުރަން ކުރާ މަސައްކަތް އެބަޖެހޭ ހުއްޓުވެން. އިއްޔެ ވެސް މަޖީދީމަގުގައި ކްރޭޒީ އަންހެން ވެރިން ތަކެއް ނިކުމެ ބުރުގާ އަޅައިގެން ތިބެ ފުލުހުންނާއި ދިމާލަށް އައުގުރާނަ ގޮވާ އެމެންގެ ބަޓްސް އަނބުރާ ނަށަން ނޭގޭ އިރު ވެސް ދަގަނޑު ހޮޅިއެއް ލަންބަން އުޅޭ އުސޫލުން އެމެން ނަށަން އުޅުން މީ ދެން ލަދު ހަޔާތުގެ ކަން ފުޅެއް ވެސް ނެތީއެއް ނޫންތޭ. މިކަން ކަން އެބަޖެހޭ ހުއްޓުވެން ގާނޫނު ތައް އެބަހުރި މިކަން ކަން ހުއްޓުވޭނެ. މިކަން ކަން ކުރަން ހޯމް މިނިސްޓަރަށް ނުކެރިގެން އުޅެނީ އޭ ކީއްވެ ގާނޫނު ތަންފީޒު ނުކުރެވެންވީ. ކިއެއްކުރާ މީޑިއާ ކައުންސިލެއްތޭ. މީޑއާ ކައުންސިލަށް މުސާރަ ނުދީ ހިފަހައްޓާލަބަލަ ތިން މަސް ދުވަސް ވަން ދެން އެމެން ޕާރފޯމް ނުކުރާތީވެ.\nމާޗް 3, 2018 12:07\nސަރުކާރުން ރާއްޖޭގެ ޓޫރިޒަމަަށް އަސަރު ކުރާތީގެ ބޭރުގައި ތިބި އެމްބެސެޑަރުންގެ ނެޓް ވޯރކް އިން ކުރަނީ ކޮން ކަމެއްތޭ. ސިންގަޕޯރގައި ހުރި އެމްބަސޭ ކިއެއްތޭ ކުރަނީ ޖަޕާނުގައި ހުރި އެމްބަސޭ ކިއެއްތޭ ކުރަނީ ޗައިނާގައި ހުރި އެމްބަސޭ ކިއެއްތޭ ކުރަނީ ތައިލެންޑް ގައި ހުރި އެމްބަސޭ ކިއެއްތޭ ކުރަނީ. ކައި ކައިގެން ނިދަނީއޭ. އެމްބަސޭ ވެސް މެން ނިދަނީ މިނިސްޓަރުން ވެސް ނިދަނީ މުޅިން ރާއްޖޭގެ އެޓްމޮސްޕިއަރ އިން މިފެންނަނީ އިދިކޮޅު ކްރިޓިކްސް އިން ހިނގާ ސިޔާސީ ކަންކަން ސަރުކާރުން ކުރާ އެއްވެސް މަކެއް ނެތޭ. ސަރުކާރު ރައްޔިތުން ހޮވީ ހަމަ އެކަނި ސިޔާސީ ކަންކަމަށް އެޑްރެސް ކުރަން ނޫނޭ އިގްތިސާދީ ކަންކަން ވެސް ކުރަން އޭ ކޮބާތޭ މާލެ ސަރަަހައްދުން ފްލެޓްސް ތަކަށް އެދި ފޯރމްލާފައިވާ 15 ހާސް މީހުންނަށް ފްލެޓްސް ތައް ދޭނަމޭ ބުނެ ހައުސިންގް މިނިސްޓަރު ކެނޑި ބައިސާ. މިކަން ނޫންތޭ ސަރުކާރުން ކޮށްދޭންވީ. ކީއްވެ އެންމެންނަށް ފްލެޓްސް ލިބޭނެއޭ ބުނެ ރައީސް އޮފީހުގައި ކެބިނެޓް ބައްދަލުވުމަކުން ނުނިންމެނީ.\nމާޗް 3, 2018 12:08\nޙަބަރުގެ ފަހު ބަސްކޮޅު ވަރަށް ސަޅި ?\nމާޗް 3, 2018 12:09\nވަގުތު މީހުންވެސް ހާދަ ހޭނުޖެހެޔޭދޯ؟ ތިޔަ ނަޝީދުތީ ކާކު ރިޔާސީ އިންތިހާބާ އަދި އެމްޑީޕީގެ ރިޔާސީ ކެޑިޑޭޓާ ބެހޭގޮތުން ސުވާލު ކުރަން؟ ކަންކަމާ ސުވާލުކުރަން ޖެހޭނީ ގާނޫނީ ގޮތުން އެކަންކަމާ ގުޅުން އޮންނަ މީހުންނާ ދޯ؟\nމާޗް 3, 2018 12:13\nރާއްޖޭގެ ތަސައްވަރު ކިލަނބުކުރާތީ ޓޫރިޒަމަށް އަސަރުކުރޭ އެކަމަކު އެކަމުގައި ސަރުކާރުގެ ފޮރިންގް މިނިސްޓްރީ އަށްކުރެވޭ އެއްވެސް ކަމެއް ނެތޭ އެއީ އެއްގޮތަކަށް ވެސް ގަބޫލުކުރެވޭނެ ކަމެއް ނޫނޭ. ދެން އަނެއް ކޮޅުން ރައީސް އޮފީހުގެ މީޑިއާ އާއި ޕްރެސް އަށް ބޮޑު ޑިޕާރޓްމެންޓެއް ހަދާފައި ހުންނަ އިރު ރައީސް އޮފީހަށް ކީއްވެގެންތޭ ރާއްޖޭގެ އެންމެ މަޝްހޫރު ތިން އޮން ލައިން މީޑިއާ އަށް ސަރުކާރުން ރައްޔިތުންނަށް ކޮށްދެއްވަމުން ގެންދަވާ ކަންކަމުގެ މައުލޫމާތު ނުދެވެނީ. ދެން މަޖްލީހުގެ މެމްބަރުން އަރާ އެމެން ކޮންމެ އެއްޗެކޭ ގޮވި ނަމަ ވެސް އެމެންނަކީ އެއީ ގާނޫނު ހަދާ މަޖްލީހުގެ މެމްބަރުން ސަރުކާރުން ކުރަމުން ދާ ކަންކަން ރައްޔިތުންނަށް އޮޅުން ފިލުވާ ދިނުމަކީ އެއީ ސަަރުކާރުގެ ސިޔާސީ މަގާމްތަކުގައި ތިބި ބޮޑުންގެ ޒިންމާ އެކޭ މިނިސްޓަރަކު ލޮލަށް ވެސް ނުފެނެއޭ އެއީ ކީއްވެގެންތޭ އެކަން އެހެން ވާން ޖެހެނީ. އިކޮނޮމިކް މިނިސްޓަރު މާލޭގައި ވިޔަފާރި ކުރާ ފަރާތް ތަކަށް ގުޅި ފަޅުން ބިން ނުދެނީ ކީއްވެގެންތޭ.\nމާޗް 3, 2018 12:18\nތަސައްވުރު ކިލަނބުވާނެ ސަރުކާރުން ސިޔާސީ ކަންކަމަށް އެޑްރެސް ކުރަން ދިމާ ކުރާނަމަ. ސަރުކާރުން އެބަޖެހޭ އިގްތިސާދީ ކަންކަން ސްޕެޝަލީ މާލެ ސަރަހައްދުގައި ވިޔަފާރި ކުރާ ފަރާތް ތަކަށް ގުޅި ފަޅުން ކުޑަ ކުއްޔަކަށް ކޮންމެ ކުންފުންނަކަށް 5000 އަކަފޫޓްގެ ބިމެއް ގެ މަގުން 1 ލައްކަ ބިން މިސައިޒުގެ ހިއްކަން އެމްޓީސީސީ އާއި ހަވާލު ނުކުރެވިގެން އުޅެނީ ކީއްވެގެންތޭ. ސަރުކާރުން އިގްތިސާދީ އެޖެންޑާ ކުރިއަށް ނެރޭށޭ ސަރުކާރަށް ރިޔާސީ އިންތިޚާބުގައި އެކްސްކިއުޒަކަށް ސިޔާސީ ކަންކަން ނުދެއްކޭނެއޭ ރައްޔިތުންނަށް އެއީ ވާނެ ކަމެއް ނޫނޭ ސަރުކާރުން ޖެހޭނެއޭ މިކަން ވިސްނަން. ކެބިނެޓް މިނިސްޓަރުން ކުރަނީ އެއީ ކޮން ކަމެއްތޭ.\nމާޗް 3, 2018 12:21\nޙުދު މުޙްތާރު ކަމުގެ ލާމަސީލު ނަމޫނާއެއް ރނ އަކީ\nއެމް ޑީޕީ މީހުނައް އޮޅުވާ ލެވޭނީ\nމާޗް 3, 2018 12:30\nކޮބާަ އެއްކަލަ ޑިމޮކްރަސީ؟ ޢޭތި ވީތަނެއް ދަންނަ އެއްވެސް ައެމްޑީޕީ ގެ އެކަކުވެސް ނެތް! ޚުދު އަންނިއަށްވެސް ޑިމޮކްރަސީ މިއަދު ވަނީ އޮޅިފައި! ލަދެއް ނުގަނޭ!\nމާޗް 3, 2018 12:54\nމީނާއަކީ ބުނާބަހާ ދިމާއިދިކޮޅަށް ޢަމަލު ކުރާމީހެކެވެ.\nމާޗް 3, 2018 13:08\nޕާޓީގެ މީހުން ބޭނުންވާ މީހަކަށް އިންތިޚާބަށް ކުރިމަތިލާން ފުރުޞަދު ދޭންޖެހުނަސް އެމީހަކީ ގައުމުގެ ގާނޫނުގައިވާ ޝަރުޠު ހަމަނުވާމީހެއްނަމަ އެމީހަކަށް ކުރިމަތިލެވޭނެ ޗާންސެއް ނޮއޮންނާނެ. ސުޕުރިން ކޯޓަށްވުރެ މަތީކޯޓަކުން އަމުރެއް /ހުކުމެއް ނެރިޔަސް ގައުމުގެ ވަކިބަޔަކަށްޓަކާ ޢައިރުގާނޫނީ ހުކުމް/ އަމުރު ތަންފީޒުކުރަން ނުޖެހޭނެ، ރައީސަށް ފެނިއްޖެ ހާލަތެއްގާ ގައުމު ކުއްލި ހާލަތުގަ ކިތައްމެ ދުވަހަކަށްވެސް ބެހެއްޓިދާނެ، ގިނަރައްޔިތުން ބޭނުމީ ކުއްލިހާލަތުގެ މުއްދަތު ވީހާވެސް ދިގުދަންމަވާލަން\nމާޗް 3, 2018 13:34\nދެން ކޮންކަމަކާ ވިސްނަނީ މަގުމަތިން ވެރިކަން ހޯދި ގޮތަށް މަގުމަތިން ވެރިކަން ވައްޓާލަން\nމާޗް 3, 2018 13:51\nކަލޭގެ ލާދީނީ ވެރިކަން ނިމުނު އިރު ގައުމުގެ އިގްތިޞާދު އޮތީ އިނދަޖެހިފަ. ގައުމު އޮތީ ދަރާވިކިފަ، މިއިންޒަމާނެއްގައި ތަކެތީގެ އަގު މައްޗަށް ނުދާވަރަށް މައްޗަށްގޮސް މުޅިގައުމުގައި އޮތީ ފަގީރުކަމާ ނިކަމެތިކަމުގެ ކަޅު ފޭރާމެއް ލެވިފައެވެ. ޑޮލަރު ދަތިވެ ޑޮލަރުގެ ކަޅުބާޒާރެއް އުފެދި ތަދުބޭހަކަށްވެސް ޑޮލަރެއް ނުލިބެއެވެ. ކުންފުނިތަކުގެ ހިންގުން ދޯދިޔާވުމުގެ ސަބަބުން ކުންފުނިތައް ބަނގުރޫޓުވެފައެވެ. ސިއްހީނިޒާމުން ވިޔަފާރިކުރަން ދިމާ ކުރުމުން އެ ނިޒާމު މުޅިންފޭލިވެ ބޭސް ފަރުވާ ކުރެވެން ނެތިފައެވެ. ތަރައްގީގެ އެއްވެސް މަޝްރޫޢެއް އެ ބިރުވެރި ތިން އަހަރުގެ ތެރޭގައި ހިންގާފައެއް ނެތެވެ.\nމިއަދުމިގައުމުގެ އިގްތިޞޯދު މާތްﷲގެ ވާގިފުޅާއެކު މިއޮތީ ނަގަހައްޓާފައެވެ. ގައުމީރިޒާވް ރަގަޅެވެ. ގަންނަންބޭނުން ވަރަކަށް ޑޮލަރުލިބެއެވެ. ރާއްޖޭގެ ހަތަރު ބިތުގައި، ތަރައްގީގެ މަޝްރޫޢުތައް ހިނގަމުންދަނީ އެވެ. ނަޝީދު ނުއެޅޭނެޔޭ ބުނި ބްރިޖްވެސް އިންޝާﷲ އެދަނީ ނިމެމުންނެވެ.\nމާޗް 3, 2018 14:03\nއަސްލު އެމްޑީޕީ މީހަކު ހައްޔަރު ނުކުރާނެ މުޅިން ވެސް ނިކަމެތި ވާނުވާނޭގޭ މީހުން މާރިޔާމެން އިންތިމެން އިބޫމެން އަސްލަމް މެން މިމީ ހުން ގޭގަ. މުޒާހަރާ ކުރާމީހުން ޖަލައް.ވަރަށް ސަޅި ދޯ..........\nމާޗް 3, 2018 14:21\nޏަސީދުހެވާހަކައިން ދޭހަވަނީ ނަސީަކީގަމާރެއްކަން..\nދިވެހިރާއްޖޭގެ ރައްޔިތުންނަށް ނަޝީދުގެފަރާތުން\nލިބެމުންދާގެއްލުމާއި ހަލާކުން ސަލާމަތްވާނެގޮތެއް\nހޯދަން މިހާރު މަޖުބޫރެވެ\nމާޗް 3, 2018 14:41\nކެނެރީގެ އައްނި، މައުމުން، ،ގާސިމް މިއިން\nމީހަކު ހަތަރުދަންފަށަށްވެސް އަޔަދީގެން ނުވާނެ\nމިމީހުންނަކީ ރާއްޖޭގެ ހަލާކު\nމާޗް 3, 2018 15:17\nއެހެރީ ގަޓު ރައީސުން! އަބަދު ރައީސަ ނަޝީދުގެ ކަރާމަތަށް އަރާ ނޫހަކަށް ކެރިގެން އިންޓަވިއު އެދެއްވަނީ! ޔާމީނު ކައިރީގަ ރާއްޖެޓީވީއޭ ބުނެފިނަމަ ދެފައި ތުރުތުރު އަޅާ ވާގިގޮސް ވެއްޓޭނެ! ސާބަސް މިޤައުމުގެ ބަތަލް ހިކްމަތްތެރި ރައީސް ނާޝީދު.\nމާޗް 3, 2018 15:36\nނަޝީދުގެ ވާހަކަތައް ހާދަ ޕޮޒިޓިވް ނަޒަރަކުން ލިޔަން ފެށީ. ކުރިއަށް އޮތްތަނުގައި މީނަގެ ލިއުންތައް ވަގުތުގައި އިތުރުވާނެކަމަށް ބެލެވޭ. ލަންކާގެ ބައްދަލުވުމުގައި ކުދިން ނަށް ވަރަށް ރީލޯޑުތައް ދިންކަމަށް ޚަބަރުލިބޭ. ބަލަންތިބެމާ ހިގާ. ކޮމެންޓު ޖަހަން ނުކެރުމަސް މިކޮމެންޓު ފެންނަ ވަގުތު ނޫސްވެރިޔާއަށް ސަލާމް.\nކަލޭ ދުވަހަކު ނުވިސް ނިޔަސް އޯކޭ\nމާޗް 3, 2018 16:40\nކަލޯ! ތިޔަމީހާއަކައް ދުވަހަކުވެސް ސާފެއްނުވާނެ ޓެރަރިސްޓެއް ކަމަށްވެސް ސާފްވާނީ ސާފުތެޔޮބުއީމަތާ.!\nމާޗް 3, 2018 17:07\nނަސީދަކަށް ތިޔަކަން މާތްﷲ ގެ ރަހުމަތް ފުޅުން ނުވާނެ . މިގައުމަށްއަތުވެއްޖެ ނަމަ ހަދާނެގޮތް މިހާރު ނިންމއިފިން. އެމްޑީޕީގެ3އަހަރު ގައްުމަށް ދިން ގެއްލުން ދެވެނަފަހަރަށް ދިނުމުގެ ފުރުސަތު ނުލިބޭނެ. ވަޑާންގެ އަކާ ކުންފުންޏަކާ ގައުމު ހިންގަން ނޭގުނު މީހަކަށް ދެވަނަފަހަރު ހަވާލުކުރުމަކީ ކޮށްގެންވާނެކަމެއްނޫން. ސްޕްރީމްކޯޓްން ހުކުމެއްނެރުނުތަ؟ ގައިރު ގާނޫނީ އަމުރައް ތަބާނުވުން ލާޒިމްވަނީ އެންމެނަށް އެއްވަރަކަށް ،ރައީސް ވެސް އޭޖީ ވެސް ކޯޓުން ކުރިޔަކަސް ގައިރުގާނޫނީ އަމުރަކަށް ތަބާވާކަށެއްނުޖެހޭނެ. ކޯތުންކުރާގާނޫނާ ހިލާފު އަމުރަށް ތަބާވާންޖެހޭނެ ކަމަކަށް އެއްވެސް ގާނޫނަކު ނުވަތަ ގާނޫނުއަސާސި އަކުވެސް ލިޔެފާނެތް ގާނޫނުއަސާސީގަ ވަނީ ފަނޑިޔާރުން އަމަލުކުރަންވާނީ ގާނޫނުއަސާސީއަށާ ގާނޫނުތަކަށް ކަމުގާ ވީމާ ގާނޫނާ އެއްގޮތަށް އުޅުއްވަން މަނިކުފާނު ދަސްކުރއްވަންނުވޭތޯ\nމާޗް 3, 2018 17:49\nއެމެރިކާ އެކަކަށް ވެސް ވޯޓް ލެވުމުގެ ހައްގު ލިބިގެންވޭތޭ ނޫން ނުވޭދޯ. ދެން ކޮން ވާހަކަ އެއް ދައްކަން ތޭ. މަހަށް ދޭބަލަ އެމެރިކާގެ އެމްބަސޭ. މަހަށް މަހަށް މަހަށް ދޭބަލަ..\nމާޗް 3, 2018 18:33\nޤާނޫނު އަސާސީ އާއި ޚިލާފު ވާގޮތަށް ބޭއްވޭ އިންތިޚާބަކީ މިނިވަން އިންޞާފުވެރި އިނތިޚާބަކަށް ނުވާނެ ( ވައްކަމުގެ ކުށް ސާބިތުވެފަިވާ ވަގުންނަށާއި ޓެރަރިޒަމުގެ ކުށުން ކުށްވެރިވެއްޖެ ކަމަށްނިޔާކަނޑަްަޅާފައިވާ ޓެރަރިސްޓުންނަށް ރައީސުލްޖުހޫރިއްޔާކަމަށް ކުރިމަތުލުމުގެ ޝަރުޠު ފުރިހަމައެއް ނުވާނެ\nމާޗް 3, 2018 19:14\nޖަލުގަ އޮންނަ މީހާގެ ވޯޓް ބޭނުން.\nޖަލުގަ އޮންނަ މީހަކަށް ރައީސް ކަމަށް ކުރިމަތި ނުލެވޭ؟ ޖަލުގަ ހުރެގެން ވެސް ވެރިކަން ކުރެވިދާނު .??\nމާޗް 3, 2018 19:19\nއަންނި ކަލޭ މޮޔަވީތަ\nމާޗް 3, 2018 21:24\nބަލަ ނަޝީދޫ މައުމޫނު ހެއްދެވީ ޑިކްޓޭޓަރ އަކަށް! މަގޭ ސްކޫލް ޙަޔާތް ނިމުުނު އިރު ޑިމޮކްރަސީ ޣެ އަޑުއިއްވަން ހުޅަނގުން މިޤައުމަށް ޑެލިވަރޑް ކުރި ލައުޑްސްޕީކަރ އަކީ ކަލޭ! ވެރިަކަން ވެސް އަހަރެންވެސް މަނިކްފާނަށް ދިނީމު! ވެރިކަަމަށް އެރުއްވިޢްސުރެ މުޒ|ާހަރާކުރުން މާލެތެރެ ހެލުވުން އަހަރެމެން ޒުވާނުންގެ ހިތުގައި ހަލަބޮލިކަމާއި ބިރުވެރިކަމާއި މިނިވަންކަމޭކިޔ|ާގެން މަގުމަތިކުރުވާ ލަދުޙަޔާތްކެނޑުވީ! ލައުޑްސްޕީކަރ ގެ އަޑު ފައްގަނޑު ހުރީ ހުޅަނގަށް ގޮސް އޮއްސިފައި! މަނިކްފާނުވެސް އެއޮއްސުންގޮތަށް ތި އޮތީ އޮއްސިފައި! އިންޝާﷲ ދެންވެސް އޮއްސޭނީ! ދެން ރައީސްވަޙީދު ހެއްދެވީ ކާޅަކަށް! ބަބުރަކަށް! އެބޭފުޅާގެ ވިސްނުން ފުޅުން އެއަރޕޯރޓް ސަލާމަތްކޮށްދެއްވި! ނޫޅޭ ތިއުޅުއްވާ ހެނެއް! ދެން ރައީސްޔާމީން ތިޔަ ހެއްދެވީ ވަގަކަށް! މައުމޫންގެ އެއްވެސް ކުށެއް ސާބިތެއްނުކުރެވުނު! ވަޙީދުގެވެސް! ރައީސްޔާމީން ގެ މައްޗަށް ވެސް ސާބިތު ކުށެއްދައްކަވާބަަލަ! ބުހުތާން ދޮގުނުހައްދަވާ! މިޤައުމުގައި މަނިކްފާނު އުޅުއްވާ އެއްވެސް ކަމެއްނެތް ރަނގަލުވެފައެއް! އަދި ތިބޭފުޅާ ގެ ޢާއިލާގެ މީހަކުވެސް ! ވރ ސަލާމް. ވރ ވާހަކަ މިބުނީ!\nމާޗް 3, 2018 22:56\nނަޝީދުބޭނުންވަނީ އޭނަޔަށް ޙިމާޔަތްދީގެންއުޅޭ މީހުންނަށް މިޤައުމުވިއްކާލަން\nމާޗް 4, 2018 00:33\nކޮބާ ބެކްބޯން ރަނގަޅު ދެއްތޯ؟\nމާޗް 4, 2018 08:54\nރައީސް ނަޝީދު ހަމަ ތަސައްރަފުގައި ހުރެގެން ޤާނޫނީ އިމުގެ ތެރޭގައި ހުރެ ޤާނޫނީ ވާހަކަ ދެއްކުން. ރާއްޖެ އައިސް ޖަލުގައި ހުރެ ވާހަކަ ދެއްކުން.\nމާޗް 4, 2018 09:24\nލާދީނީ އަންނި އަށް ނުފެތޭނެ. މި އޮޑި މި އޮތީ ފެންމަތީގަ\nމާޗް 4, 2018 10:37\nތިހުރިހާ ގަނޑެއް ކަލޭ ތިގަންނަނީ، ކަލެއަށް އައިސްފަވާ ހުކުމް ބާޠިލްކޮށް ކަލެއަށް އިންތިޙާބު ގައި ބައިވެރިވެވޭނެ މަގު ފަހިކުރުމަށް، ވިސްނަންޖެހޭ ކަމަކީ ކަލެއަކީ ޓެރަރިޒަމްގެ ކުށް ޘާބިތުވެ ޖަލު ހުކުމެއް އައިސްފަ ހުރި މީހެއްކަމާއި ކުއްވެރިންނަށް އެއްވެސް އިންތިޙާބެއްގައި ބައިވެރި ނުވެވޭނެކަން، ޤައުމު ފުނޑާލާފަވެސް ކަލޭމެން ތިއުޅެނީ ވެރިކަން ފޭރެވޭތޯ\nމާޗް 12, 2018 08:55\nދެންކޮންކަމަކާ ވިސްނަނީ މިގައުމު ކުރިސްޓިއަންކޮށް ޔަހޫދީގޮތްގަނޑު އާއްމު ކުރަންތަ ބަލާބޮޑޭ


އުފާވެރި ޚަބަރެއް! ވައިރަސް ގެ ބާރު ދެރަވެ، މީހުނަށް ޖެހޭލެއް ދަށް ވަނީ – Dhen.mv\nއުފާވެރި ޚަބަރެއް! ވައިރަސް ގެ ބާރު ދެރަވެ، މީހުނަށް ޖެހޭލެއް ދަށް ވަނީ\nJune 5, 2020 - 7:05 pm\nކޮރޯނާ ވައިރަހުގެ ބާރު ދެރަވަމުން އަންނަ ކަމުގައި ޕިޓްސްބާގް މެޑިކަލް ސެންޓަރުން ކުރި ދިރާސާ އަކުން ދައްކައިފިއެވެ. މި ދިރާސާއިން ދައްކާ ގޮތުގައި މިކަމުގެ ސަބަބުން ވައިރަސް ޖެހޭ މީހުންގެ އަދަދު އަންނަނީ މަދުވަމުންނެވެ.\nބުރާސްފަތި ދުވަހު އެ ސެންޓަރު އިސް އޮފިޝަލަކު މީޑިއާ އަށް މައުލޫމާތު ދެމުން ބުނެފައިވާ ގޮތުގައި އެމެރިކާ ގައި ފުރަތަމަ ވައިރަސް ފެތުރެންފެށި އިރާއި އަޅާ ބަލާއިރު މިހާރު ވައިރަސް ޖެހޭ މީހުންގެ އަންނަނީ މަދުވެ. އަދި ވައިރަސް ގެ ބާރު ވެސް އަންނަނީ ދެރަވަމުންނެވެ. އަދި މިހާރު ކުރިއާ ހިލާފަށް އެހާ ފަސޭހައިން ވައިރަސް ނުޖެހޭ ކަމަށް ވެސް އޭނާ ވަނީ ބުނެފައެވެ.\n"ވައިރަސް އަންނަނީ ބަދަލުވަމުން" އޭނާ ބުނެފައިވެއެވެ.\nއޭނާ އިތުރަށް ބުނެފައިވާ ގޮތުގައި އެ ސެންޓަރުން މާޗު މަހުން ފެށިގެން ވައިރަހުގެ 500 މީހުނަށް ފަރުވާ ދީފައިވާއިރު މިހާރު ވެންޓިލޭޓަރުގައި ފަރުވާ ދޭން ޖެހޭ މީހުން ވެސް އަންނަނީ މަދުވަމުންނެވެ. އަދި މިހާރު ވައިރަހަށް ފައްސިވަނީ ވެސް ޓެސްޓު ކުރާ ސާމްޕަލް ތަކުގެ4އިންސައްތަ މީހުން ކަމުގައި އޭނާ ވަނީ ބުނެފައެވެ.\nމީގެ އިތުރުން ވެސް އިޓަލީގެ ޑޮކްޓަރުންވެސް ވަނީ ވައިރަހަށް ފައްސިވާ މީހުންގެ ގައިން މިހާރު ފެންނަނީ ވަރަށް މަދު އަދަދެއްގެ ވައިރަސް ކަން ވެސް ހާމަކޮށްފައެވެ.\nއެގޮތުން އިޓަަލީގެ ސައިންޓިސްޓެއް ކަމަށްވާ ޕްރޮފެސަރ އަލްބާޓޯ ޒަންގްރިއްލޯ ވަނީ މިހާރު މި ވައިރަސް 'ކްލިނިކަލީ' ނެތް ކަމަށް ބުނެފައެވެ.\nނަމަވެސް ޑަބްލިޔުއެޗްއޯ އާއި އިތުރު ބައެއް ސައިންޓިސްޓުން ވެސް ވަނީ މިކަން ދޮގުކޮށްފައެވެ.


Boman Irani Ge Manmma Maruvejje - Vaguthu\nބޮލީވުޑު ފިލުމުތަކުގައި ތަފާތު ރޯލުތަކެއް ކުޅެ ގިނަ ބައެއްގެ މަގުބޫލުކަން ހޯދާފައިވާ ބޮމަން އިރާނީގެ މަންމަ ޖާބަނޫ އިރާނީ އުމުރުން 94 ގައި މަރުވެއްޖެއެވެ.\nޖާބަނޫ މަރުވެފައިވަނީ މިދިޔަ ބުދަ ދުވަހު މުސްކުޅި ބަލީގައި ކަމަށް ބޮމަން ބުނެފައިވެއެވެ.\nބޮމަން އޭނާގެ މަންމަގެ ހަނދާންތައް އައުކުރަމުން ޖާބަނޫގެ ފޮޓޯއެއް އިންސްޓަގުރާމުގައި ހިއްސާކޮށް ބުނެފައިވަނީ ޖާބަނޫ އޭނާގެ އުމުރުން 32 އަހަރުން ފެށިގެން ބޮމަންގެ މަންމައާއި ބައްޕަގެ ދައުރު އަދާކޮށްފައިވާ ކަމަށެވެ. މަންމަ ޖާބަނޫއަށް ތަޢުރީފުކޮށް އެތައް ވާހަކައެއް މި ޕޯސްޓުގައި ހިއްސާކޮށްފައިވެއެވެ.\nބޮމަންގެ މަންމަ ޖާބަނޫ އަބަދުވެސް އޭނާއަށް ދޭ ނަސޭހަތް ވެސް މި ޕޯސްޓުގައި ލިޔެފައިވެއެވެ. އެކްޓަރަކަށް ވާންވާނީ މީހުންގެ ތަޢުރީފު ހޯދުމަށް ނޫން ކަމަށާއި ނަމަވެސް މީހުންނަށް ހިނިތުންވުން ގެނެސްދިނުމަށް ކަމަށް ޖާބަނޫ ބުނެފައިވެއެވެ.\nމަންމަ މަރުވުމުގެ ކުރިން އޭނާ އެންމެ ފަހުން ކާން ބޭނުންވީ މަލާއީ ކުލްފީއާއި އަނބު ކަމަށް ވެސް މި ޕޯސްޓުގައި ބޮމަން ބުނެފައިވެއެވެ.\nމަންމަގެ އަތުގައި ފައިސާ ނެތްނަމަ ވެސް ވީވަރަކުން އޭނާގެ ރަހުމަތްތެރިންނާއި އެކު ފިލުމު ބެލުމަށް ސިނަމާތަކަށް ފޮނުވާ ކަމަށާއި މަންމައަކީ ކެއުމަށް ވަރަށް ޝައުގުވެރިކަން ހުންނަ މީހެއް ކަމަށް ވެސް ބޮމަންގެ ޕޯސްޓުގައި ލިޔެފައިވެއެވެ.\nއަދި މީގެ އިތުރުން އޭނާ އުފަންވުމުގެ6މަސް ކުރިން އޭނާގެ ބައްޕަ މަރުވުމުން އާއިލާއިން ހިންގި ކުޑަ ފިހާރައެއް ބަލަހައްޓަމުން އޭނާ ބަލައި ބޮޑުކޮށްފައިވާ ކަމަށް ވެސް އުމުރުން 61 އަހަރުގެ އެކްޓަރ ބޮމަން އިރާނީ ބުނެފައިވެއެވެ.\nބޮމަން ކުޅެފައިވާ ބައެއް ފިލުމުތަކުގެ ތެރޭގައި ''3 އީޑިއަޓްސް''، ''މުންނާބާއީ އެމްބީބީއެސް'' ފަދަ އެތައް ފިލުމެއް ހިމެނެއެވެ.


Addu gai fuluhun khaassa operationeh hingai SpeedGun beynun kuran fashaifi - AO News\nއައްޑޫގައި ކުރިއަށްދާ ޓްރެފިކް އޮޕަރޭޝަން\nއައްޑޫގައި ފުލުހުން ހިންގާ އޮޕަރޭޝަނެއްގައި ބާރު ސްޕީޑްގައި ދުއްވާ ފަރާތްތައް ދެނެގަތުމަށް، ސްޕީޑް ގަން ބޭނުން ކުރަން ފަށައިފިއެވެ. ބުދަ ދުވަހުގެ ހެނދުނު މިޚިދުމަތް ފެށީ ހިތަދޫ ބޮޑުމަގުގެ ސިޓީ ސެންޓްރަލް ސަރަޙައްދުގައި ވީސީޕީ ޖަހައިގެންނެވެ.\nއައްޑޫ ސިޓީގެ މަގުތަކަކީ އަމާންތަނަކަށް ހެދުމަށްޓަކައި ހިންގާ ޚާއްސަ ޕްރޮގްރާމެއްގެ ގޮތުން ވޭތުވެ ދިޔަ ހަފްތާއިން ފެށިގެން ފުލުހުން ގެންދަވަނީ ޓްރެފިކް އޮޕަރޭޝަނެއް ހިންގަވަމުންނެވެ. މި އޮޕަރޭޝަނާއެކު ބާރު ސްޕީޑްގައި ދުއްވާ ފަރާތްތަކާއި ނުރައްކާތެރިކޮށް ދުއްވާ އުޅަނދުތައް ފާހަގަކުރެވިފައިވާކަމަށް ފުލުހުންވަނީ ހާމަކޮށްފައެވެ.\nބުދަދުވަހުން ފެށިގެން ސްޕީޑް ގަން ބޭނުން ކުރަނީ މިކަންކަން އިތުރަށް މޮނިޓަރކޮށް ބެލުމަށްޓަކައިކަމަށް ފުލުހުން ވިދާޅުވެއެވެ.\nމަގުމަތީގައި ހިނގާ ގިނަ އެކްސިޑެންޓްތައް ހިނގާފައިވަނީ ބާރު ސްޕީޑްގައި ދުއްވުމުންނާއި ނުރައްކާތެރިކޮށް ދުއްވުމުން ކަން ފުލުހުން ފާހަގަ ކުރެއެވެ. އަލަށް އެކުލަވާލެވުނު ފުލުހުންގެ ޤާނޫނުގައިވާ ގޮތުން ބާރު ސްޕީޑްގައި ދުއްވުމުގެ ސަބަބުން އަޅާ ގާނޫނީ ފިޔަވަޅު އޮންނަނީ ފުރަތަމަ ފަހަރަށް ބާރަށް ދުއްވުމުން 500 ރުފިޔާއިން ޖޫރިމަނާ ކުރުމަށެވެ. އެ ކުށް ތަކުރާރުކޮށްފިނަމަ 48 ގަޑި އިރަށް ލައިސެންސް ހިފެހެއްޓުމަށްފަހު 750 ރުފިޔާއިން ޖޫރިމަނާ ކުރެވެއެވެ. އަދި3ވަނަ ފަހަރު ކުށަށް އަރައިގަތުމުން އެދުއްވި އުޅަނދެއް 15 ދުވަހަށް ޓޯ ކުރުމަށް ފަހު 1000 ރުފިޔާއިން ޖޫރިމަނާ ކުރެވެއެވެ.\nމިގާނޫނުގައިވާ ގޮތުން ނުރައްކާތެރި ދުއްވުން ތަކުގެ ގޮތުގައި ބެލެވެނީ މަގުމަތީގައި އެހެން މީހުންނަށް އުނދަގޫ ވާގޮތަށް ދުއްވުމާއި މަސްތުގެ ޙާލުގައި ހުރެގެން ދުއްވުމާއި މަޑުކުރަން ޖެހޭ ގޯޅި ނުވަތަ ބަންޕަރަށް މަޑު ނުކޮށް ދުއްވުމާއި ބެލުމެއް ނެތި އޯވަޓޭކް ކުރުންފަދަ ކަންކަމެވެ. ނުރައްކާތެރިކޮށް ދުއްވައިފިއްޔާ އެއުޅަނދެއް 30 ދުވަހަށް ޓޯ ކުރެވެއެވެ.\nއައްޑޫގައި އަލަށް ބޭނުންކުރަން ފެށި ސްޕީޑް ގަން އަކީ، ބާރު ސްޕީޑުގައި ދުއްވާ އުޅަނދާއި އުޅަނދު ދުއްވަން އިންނަ މީހާގެ ފޮޓޯ، ނަގައި ވަގުތުން ވީޑިއޯ ރެކޯޑްކުރެވޭ ނިޒާމެކެވެ. އަދި އުޅަނދުގެ ރަޖިސްޓްރީ ނަންބަރު ރެކޯޑްކުރެވި، އުޅަނދު ދުއްވި ސްޕީޑާއި ދުރުމިން ވަގުތުން އަންގައިދެއެވެ. ފުލުހުން ބޭނުން ކުރާ ސްޕީޑް ގަން އިން 320 ކިލޯ މީޓަރު ބާރުމިނުގައި ދުއްވާ އުޅަނދުތައްވެސް މަދު ސިކުންތުކޮޅެއްގެ ތެރޭގައި ރެކޯޑްކޮށް، ރެކޯޑްތައް ރައްކާކުރެވެއެވެ.\nހިތަދޫ ޕޮލިސްއައްޑޫސިޓީމަގުމަތީގެ ރައްކާތެރިކަންމަގުމަތީގެ އެކްސިޑެންޓް


Amihlla Soora Mees Media Gai Ishthihaaru Kurumakee Faafa Ehkan Engey Thah? - Vaguthu\nއަމިއްލަ ސޫރަ މީސްމީޑިއާގައި އިޝްތިހާރު ކުރުމަކީ ފާފައެއްކަން އެނގޭތަ؟\nލޮބުވެތި އުޚްތުންނޭވެ! ވިސްނަވާލައްވާށެވެ. ތިބާގެ އަމިއްލަ ޞޫރަ އިޝްތިހާރު ކުރުމުގެ ކުރިން އަދިވެސް ވިސްނާށެވެ. “މާދަމާ ރިމޫވް ކޮއްލާނަމޭ…”ނުބުނާށެވެ. މާދަމާއަށް އިންތިޒާރު ނުކުރާށެވެ. ތިބާއާއެކު ވަނީ މިއަދެވެ. މާދަމާ އެފޮޓޯ ނަގަންދެން ތިބާ ދިރި ހުންނާނޭ ކަމުގެ އެއްވެސް ޔަޤީން ކަމެއް ނެތެވެ. ވަޤުތު ފާއިތުވުމުގެ ކުރިން ވިސްނަވާލައްވާށެވެ.\nނޯޓު: މި ލިޔުމަކީ އުމްރުއައްމާރު ދިސަލަފިއްޔާއަށް ލިޔެފައިވާ ދީނީ ލިޔުމެކެވެ.


Islaameevantha Manzaru Kurahaidheyne Faraathah Ageh Dheyn Ninmaifi - Vaguthu\nއިސްލާމީވަންތަ މަންޒަރު ކުރަހައިދޭނެ ފަރާތަށް އަގެއް ދޭން ނިންމައިފި\nމާފަންނު ބޮޑުގޭގައި އޮތް ހުސްބިމުގައި ހަދާ ޕާކިން ޒޯނުގައި ރާއްޖޭގެ ރީތިކަމާއި އިސްލާމީވަންތަކަން ރަމްޒުކޮށްދޭ ކުރެހުމެއް ހިލޭ ސާބަހަށް ކުރަހައިދޭނެ ފަރާތެއް ހޯދަން ނިންމި ނިންމުން ބަދަލުކޮށް ކުރަހައިދޭ ފަރާތަށް އަގެއްދޭ ގޮތަށް މިހާރު ނިންމައިފިއެވެ.\nމާލެ ސިޓީގެ މޭޔަރު ޑރ. މުހައްމަދު މުއިއްޒު އިއްޔެ ކުރެއްވި ޓްވީޓެއްގައި ވިދާޅުވީ، އެ މަންޒަރު ހިލޭ ސާބަހަށް ކުރަހައިދޭން ޝައުގުވެރިކަން އޮތް ފަރާތެއްވާ ނަމަ އޭނާއަށް ޓްވިޓާ މެދުވެރިކޮށް މެސެޖް ކޮށްދެއްވުމަށެވެ.\nއެކަމާ ގުޅިގެން ބައެއް ފަންނުވެރިން ވަނީ ކަންބޮޑުވުން ފާޅުކުރައްވައިފައެވެ. މި ގޮތުން ފަންނުވެރިންގެ އެފަދަ މަސައްކަތަކީ އަގުހުރި މަސައްކަތެއް ފާހަގަކޮށް، އަގެއް ދިނުމަށް ގިނަ ބަޔަކު މީސް މީޑިއާގައި މޭޔަރަށް އެދެމުން ދިޔައެވެ.\nމޭޔަރު މުއިއްޒު މިއަދު ކުރެއްވި ޓްވީޓެއްގައި ވިދާޅުވީ، ފަންނުވެރިންގެ ކަންބޮޑުވުންތައް ގަބޫލު ކުރައްވައި އެ ކަން ކޮށްދޭ ފަރާތެއް އަގެއް ދިނުމަށް މިހާރު ނިންމާފައިވާ ކަމަށެވެ. އަގެއް ދެވޭ މަސައްކަތަކަށް ވާތީ، އޮންނަ އުސޫލުގެ ތެރެއިން ބިޑަށް ހުޅުވާލާނެ ކަމަށް މުއިއްޒު ވިދާޅުވިއެވެ.\n"ހިލޭ ސާބަހަށް އެ ކަން ކޮށްދޭނެ ފަރާތެއް ހޯދަން ކުރިން އިއުލާން ކުރީ އެއްވެސް ހާލަތެއްގައި ފަންނުވެރިންގެ އަގު ވަޒަން ނުކުރުމުގެ ނިޔަތަކު ނޫން، އަދި މި ދަނޑިވަޅުގައި ފަންނުވެރިންނަށް ކުރިމަތިވެފައިވާ ހާލަތު އަޅުގަނޑަށް ވެސް ވިސްނޭ،" މުއިއްޒު ވިދާޅުވިއެވެ.\nމޭޔަރު މުއިއްޒު ކުރިން ކުރެއްވި ޓްވީޓާ ގުޅިގެން ފަންނުވެރިންނަށް އަގެއް ދެވޭ ގޮތަށް އެ މަސައްކަތް ހުޅުވައި ދޭން އާޓްސް އެންޑް ކަލްޗާ މިނިސްޓަރު ޔުމްނާ މައުމޫން ވެސް އެދިވަޑައިގަތެވެ. އަދި ކޮވިޑް-19 ގެ މި ހާލަތުގައި ފަންނުވެރިން ވެސް ތިބީ މާލީ ގޮތުން ވަރަށް ދަށްވެފައިވާ ކަމަށް މިނިސްޓަރު ވިދާޅުވިއެވެ.\nދެ ސަރުކާރެއްގައި ހަތް އަހަރުގެ މުއްދަތަކަށް ހައުސިން މިނިސްޓަރު ކަން ކުރެއްވި މުއިއްޒު މޭޔަރުކަމާ ހަވާލުވެވަޑައިގެންނެވި ފަހުން، އޭނާ ގެންދަވަނީ ސިޓީ ކައުންސިލްގެ ގިނަ ކަންކަމަށް ރަނގަޅު ބަދަލުތަކެއް ގެނެސް ރައްޔިތުންގެ އަތުން ނަގާ ގިނަ ފީތައް ވެސް ކުޑަކޮށްދެމުންނެވެ.\nމެއި 26, 2021 14:50\nއިސްލާމީވައްތަ ވަނީ ކުރެހުމުންތަ ނުވަތަ އަމަލުންތަ\nމެއި 26, 2021 19:10\nމެއި 27, 2021 00:35\nތިޔަ ހާމަވަނީ މުއިއްޒުގެ ފެންވަރު. އިސްލާމީ ކަމެއްވީމަ އަގެއް ނުހުރޭ. ބިޑަށް ހުޅުވައިފިއްޔާ ރިޝްވަތު ނަގާނެ. އިސްލާމީ ކުރެހުމޭ ކިޔާފަ ކުރަހާނީ ލާދީނީންގެ ކުރެހުންތައް. ތިޔަ ކަންތައް ހެޔޮ މަގަކުން ނުދާނެ.\nމެއި 27, 2021 12:32\nއެކި ދިމަދިމާލުގައި ދީނީ ޝިޢާރު ހިމެނޭ ބޯރޑްތައް ބެހެއްޓުމަކީވެސް ރަނގަޅު ކަމަކަށްވެދާނެ.\nއަދި ރާއޖެއަކީ ޢައިރު މުސްލިމުން ގިނައިން އަންނަ ގަވްމަކަށްވުމުން އެމީހުނަށް ޚާއްސަކޮށްގެން އެމީހުން ގިނައިން އުޅޭ ސަރަޙައްދުގައި އިސްލާމީ ދަޢުވަތާއިގުޅޭ ބޯރޑްތައް ބެހެއްޓުމުން އެއީ ބަޔަކުމީހުން ލޯހުޅުވުމަށް ކޮށޭ މަގެއް.


BREAKING: Positivevi Meehunge Therein4Meehakah Ventilator Gai Faruvaa Dhenee\nޕޮޒިޓިވްވި މީހުންގެ ތެރެއިން ހަތަރު މީހަކަށް ވެންޓިލޭޓަރުގައި ފަރުވާ ދެނީ\nރާއްޖެއިން ކޮވިޑް19 އަށް ޕޮޒިޓިވްވި މީހުންގެ ތެރެއިން ހަތަރު މީހަކަށް ވެންޓިލޭޓަރުގައި ފަރުވާ ދޭން ފަށައިފިއެވެ.\nނޭޝަނަލް އިމަޖެންސީ އޮޕަރޭޝަން ސެންޓަރުން މިރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އައިޖީއެމްއެޗުގެ ޑޮކްޓަރު އިބްރާހީމް އަފްޒަލް ވިދާޅުވީ ދަރުމަވަންތަ ހޮސްޕިޓަލުގައި މިވަގުތު ތިން މީހަކަށް ފަރުވާ ދެމުން އަންނަ ކަމަށެވެ. އޭގެތެރެއިން ދެ މީހަކު ވެންޓިލޭޓަރުގައިވާއިރު ދެން އޮތް މީހާގެ ހާލަތު ރަނގަޅު ކަމަށް ވިދާޅުވިއެވެ.\nޓްރީޓޮޕް ހޮސްޕިޓަލުގައި ޖުމްލަ 11 މީހަކު މިހާތަނަށް އެޑްމިޓު ކޮށްގެން ފަރުވާ ދެމުން އަންނައިރު ދެ ބިދޭސީންނަށް ވެންޓިލޭޓަރުގައި ފަރުވާ ދެމުން އަންނަ ކަމަށްވެސް ޑރ. އަފްޒަލް ވިދާޅުވިއެވެ. އެއީ 54 އަހަރުގެ މީހަކާއި 29 އަހަރުގެ މީހެކެވެ.\nމިއަދުވެސް ބަންގްލަދޭޝް 18 މީހަކާއި9ދިވެހިންނަށް ކޮވިޑް19 ޖެހިފައިވެއެވެ. މިއާއެކު ރާއްޖެއިން ކޮވިޑް19 ޖެހުނު މީހުންގެ އަދަދު މިހާރު ވަނީ 862 އަށް އަރާފައެވެ.


Raees ge milkiyyaathu gai 1.5 million, Naibu raees ge 1.7 million rufiyaa Raees ge milkiyyaathu gai 1.5 million, Naibu raees ge 1.7 million rufiyaa\nރައީސްގެ މިލްކިއްޔާތުގައި 1.5 މިލިއަން، ނާއިބު ރައީސްގެ 1.7 މިލިއަން ރުފިޔާ\nރައީސް ޞާލިޙާއި ނާއިބު ރައީސް ފައިޞަލް:\nރައީސުލްޖުމްހޫރިއްޔާކަމުގެ މަޤާމާއި ޙަވާލުވެލެއްވުމުގެ ހަމަސް ދުވަހުގެ ކުރިން ރައީސުލްޖުމްހޫރިއްޔާ އިބްރާޙީމް މުޙައްމަދު ޞާލިޙުގެ މިލްކިއްޔާތުގައި 1.5 މިލިއަނަށްވުރެ ގިނަ ރުފިޔާ ހުރިކަމަށް އެމަނިކުފާނުގެ މާލީ ބަޔާނުން ދައްކައިފިއެވެ.\nރައީސުުލްޖުމްހޫރިއްޔާގެ އޮފީހުން މިރޭ ޢާއްމު ކުރި ސަރުކާރުގެ އެންމެ އިސް މަޤާމުތަކުގައި ތިއްބެވި ބޭފުޅުންގެ މާލީ ބަޔާންތައް ދައްކާ ގޮތުން ރައީސް ޞާލިޙުގެ މިލްކިއްޔާތުގައި މީގެ ހަމަސް ދުވަސްކުރިން 1،532،680.00 (އެއް މިލިއަން ފަސްލައްކަ ބައްތިރީސް ހާސް ހަސަތޭކަ އަށްޑިހަ ރުފިޔާ) ހުއްޓެވެ. އެމަނިކުފާނުގެ މިލްކިއްޔާތުގައި ހުރި މުދަލަކީ ޅ. ހިންނަވަރުގައި ހުރި ނޫރާނީ ނަމަކަށް ކިޔާ ބަންޑާރަ ގޯއްޗެއް އެކަންޏެވެ. އެ ގެއަކީ އެމަނިކުފާނު ރަށްވެހިވެ ވަޑައިގެންފައިވާ ގެކޮޅުވެސްމެއެވެ.\nރައީސުލްޖުމްހޫރިއްޔާގެ ނާއިބު ފައިސަލް ނަސީމަށް މުސާރައާއި އެހެނިހެން ގޮތްގޮތުން (އެއް މިލިއަން ހަތްލައްކަ ދިހަހާސް ރުފިޔާ) ލިބިވިޑައިގެންފައިވާއިރު ޏ. ފުވައްމުލަކުގައި ހުރި މިލޭނިއަމް ނަމަކަށް ކިޔާ ގޭގެ އަގަށް އެކަނިވެސް 10 މިލިއަން ފަސްލައްކަ ރުފިޔާ އަރާ. އެމަނިކުފާނުގެ މިލްކިއްޔާތުގައި ހުޅުމާލޭ ވަން އެވެނިއުގެ 6،200،000ރ. ގެ ދެ އެޕާޓްމަންޓާއި، 500،000ރ. ގެ ދެ ކާރު އަދި 270،000ރ. ގެ އަގު ހުރި ހަ ސައިކަލު އެބަހުއްޓެވެ.\nރައްޔިތުންގެ މަޖިލީހުގެ ހެންވޭރު އުތުރު ދާއިރާގެ ކުރީގެ މެމްބަރ އަދި ފޮރިންގ މިނިސްޓަރ ޢަބްދުﷲ އާމްދަނީގެ ތެރޭގައި ހިމެނެނީ މުސާރައިގެ ގޮތުގައި ލިބިވަޑައިގެންފައިވާ 354،000ރ. އާއި އެލަވަންސްގެ ގޮތުގައި ލިބިވަޑައިގެންފައިވާ 120،000ރ. ގެ އިތުރުން ވިޔަފާރީގެ ފައިދާއިން ލިބިވަޑައިގެންފައިވާ 2.3 މިލިއަން ރުފިޔާ އެވެ. ޝާހިދުގެ އެއްވެސް ދަރަންޏެއް ނެތެވެ. އޭނާގެ މިލްކިއްޔާތުގައި ހ. ރަބީއީމަންޒިލާއި އިނގިރޭސި ވިލާތުން ބައްލަވައިގެންފައިވާ ގޯއްޗެއްގެ އިތުރުން ކާރެއް އެބައޮތެވެ.\nމައްޗަންގޮޅު އުތުރު ދާއިރާގެ ކުރީގެ މެންބަރު އަދި ޑިފެންސް މިނިސްޓަރު މާރިޔާ އަހުމަދު ދީދީގެ އާމްދަނީ އަކީ މުސާރައާ ކުލީގެ ގޮތުގައި 844،710 ރުފިޔާ ލިބިވަޑައިގެންފައިވެއެވެ. މިލްކިއްޔާތުގައި ގ. އޮޔެނާށި ނަމަކަށް ކިޔާ ގެއަކާއި އެގޯތީގައިވާ އިމާރާތްތަކާއި ލ. ގަމުގައި ހުންނަ ވިޝް ނަމަކަށް ކިޔާ ގެއަކާއި އެގޯތީގައިވާ އިމާރާތްތައް ހިމެނެއެވެ. އަދި ދޮންހިޔަލަ ނަމަކަށް ކިޔާ ކުންފުންޏެއްގެ 57 ޕަސެންޓު ޙިއްސާއާ ގ. އޮޔެނާށި އިމާރާތުގައި ކުއްޔަށް ދިނުމުގެ ބޭނުމުގައި ހަދާފައިވާ އެއް ފިހާރައާ ތިން އެޕާޓުމަންޓް އެކަމަނާގެ މިލްކިއްޔާތުގައި އެބަހުއްޓެވެ.\nފިނޭންސް މިނިސްޓަރު އިބްރާހިމް އަމީރުގެ އާމްދަނީ އަކީ މުސާރައިގެ ގޮތުގައި ލިބިވަޑައިގެންފައިވާ 188،892ރ. މިލްކިއްޔާތުގައި 55،000ރ. ގެ ސައިކަލެއް ހުރިއިރު ދަރަނީގެ ގޮތުގައި ބޭންކް އޮފް މޯލްޑިވްސް އިން ނަންގަވާފައިވާ ލޯނަކަށް ދައްކަން ޖެހޭ 84،065ރ. އެބަހުއްޓެވެ.\nޕްލޭނިން އެންޑް އިންފްރާސްޓްރަކްޗަރު މިނިސްޓަރު މުހައްމަދު އަސްލަމްގެ އާމްދަނީ އަކީ ވިޔަފާރީގެ ފައިދާ އިން ލިބިވަޑައިގެންފައިވާ 3.1 މިލިއަން ރުފިޔާ އެވެ. އެމަނިކުފާނުގެ މިލްކިއްޔާތުގައި އެއްވެސް މުދަލެއް ނެތެވެ. ދަރަންޏަށް ބަލާއިރު އެޗްޑީއެފްސީން ދެވަނަ ފަރާތެއްގެ ގޮތުން ސޮއިކުރައްވައި ނަންގަވާފައިވާ ތިން ލޯނަކަށް 3.7 މިލިއަން ރުފިޔާ ދައްކަވަން ޖެހެއެވެ.\nހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަންގެ އާމްދަނީގެ ގޮތުގައި ހުރީ ގޭގެ ކުލީގެ ގޮތުގައި ލިބިވަޑައިގެންފައިވާ 390،000ރ. އާއި ކޮންސަލްޓެންސީ ފީގެ ގޮތުގައި 2،331 ޑޮލަރެވެ. އަދި ދިރާގުގެ ހިއްސާގެ ފައިދާ އިން 298ރ. އާއި ބީއެމްއެލްގެ ހިއްސާގެ ފައިދާ އިން 550ރ. ގެ އިތުރުން އެސްޓީއޯގެ ހިއްސާ އިން 550ރ. އާމްދަނީގެ ގޮތުގައި އެބަހުއްޓެވެ. އިބްރާހިމް ހަސަންގެ މިލްކިއްޔާތުގައި މ. އިހަލި ނަމަކަށް ކިޔާ ގޯއްޗަކާއި 56،008ރ. ގެ ސައިކަލެއް ހުރި ކަމަށް މާލީ ބަޔާނުން ދައްކަ އެވެ. އޭނާ އެއްވެސް ދަރަންޏެއް ނެތެވެ.\nމިނިސްޓަރ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީ މުޙައްމަދު މަލީހް ޖަމާލުގެ މާލީ ބަޔާނުގައި ވާ ގޮތުން، އިސްލާމިކް ބެންކުން އޭނާ ނަންގަވާފައިވާ ލޯނަކަށް ދައްކަން ޖެހިވަޑައިގަންނަވާ 5.7 މިލިއަން ރުފިޔާގެ ދަރަންޏެއް އެބައޮތެވެ. އާމްދަނީގެ ގޮތުގައި ހުރީ މުސާރައިގެ ގޮތުގައި ލިބިވަޑައިގެންފައިވާ 720،000ރ. އެވެ. މަލީހްގެ މިލްކިއްޔާތުގައި ދެ ކުންފުނި ހިމެނޭއިރު، އޭގެ ތެރެއިން ހަތާ ބީޗް މޯލްޑިވްސްގެ އަގު ތިން މިލިއަން ރުފިޔާ އަށް އަރަ އެވެ. ކާފް މާޓްގެ ނަމުގައި ހިންގާ ފިހާރައިގެ އަގަކީ އަށް ލައްކަ ރުފިޔާ އެވެ. އެމްޓީޑީސީން ގަނެފައިވާ 16،500ރ. ގެ ހިއްސާ ވެސް މަލީހްގެ މާލިއްޔަތުގެ ގޮތުގައި ހިމެނެ އެވެ.\nހެލްތު މިނިސްޓަރު އަބްދުﷲ އަމީނަށް މުސާރައިގެ ގޮތުގައި 390،000 ރުފިޔާ ލިބިފައިވެއެވެ. ލޯންގެ ގޮތުގައި މޯލްޑިވްސް އިސްލާމިކް ބޭންކުން ނަންގަވާފައިވާ ހައުސިން ފެސިލިޓީ އަށް 5.6 މިލިއަން ރުފިޔާ ދަރަނީގެ ގޮތުގައި އެމަނިކުފާނު ދައްކަވަން ޖެހިވަޑައިގަންނަވައެވެ.\nއެޑިއުކޭޝަން މިނިސްޓަރު ޑރ. އާއިޝަތު އަލީގެ އާމްދަނީ އަކީ މުސާރައިގެ ގޮތުގައި ލިބިވަޑައިގެންފައިވާ 126،000ރ. އެވެ. މިލްކިއްޔާތުގައި މުދަލެއް ނެތްއިރު ދައްކަން ޖެހޭ ދަރަންޏެއްވެސް ނެތެވެ.\nޓްރާންސްޕޯޓް މިނިސްޓަރު އާއިޝަތުގެ ނަހުލާގެ އާމްދަނީ އަކީ އެސްޓީއޯގެ ހިއްސާގެ ފައިދާގެ ގޮތުގައި ލިބިވަޑައިގެންފައިވާ 2،443ރ. އެކަންޏެވެ. ދައްކަވަން ޖެހިވަޑައިގަންނަވާ ދަރަންޏެއް ނެތެވެ.\nމިނިސްޓްރީ އޮފް އާރޓްސް ކަލްޗަރ އެންޑް ހެރިޓޭޖް މިނިސްޓަރު ޔުމްނާ މައުމޫނަށް ފިހާރައެއްގެ ކުލީގެ ގޮތުގައި 210،000ރ. ގެ އާމްދަނީއެއް ލިބިވަޑައިގަންނަވައެވެ. މިލްކިއްޔާތުގައި ޗާންދަނީ މަގުގައި ހުންނަ ފިހާރައަކާއި ޑަބަލް ސްޕޭސް ޕްރައިވެޓް ލިމިޓެޑާއި ލިބާސް ޕްރައިވެޓް ލިމިޓެދް ހިމެނެއެވެ. ދަރަނީގެ ގޮތުގައި، ޗާންދަނީ މަގުގައި ހުންނަ ފިހާރައާ ގުޅިގެން ސިވިލް ކޯޓުން ކޮށްފައިވާ ހުކުމެއްގެ ދަށުން ދައްކަވަން ޖެހޭ 533،544ރ. ހިމެނެ އެވެ. ހައި ކޯޓުގައި އެ މައްސަލަ އިސްތިއުނާފް ކޮށްފައިވާތީ ފައިސާ ދެއްކުން އޮތީ މަޑުޖައްސާލައިފައެވެ.\nޓޫރިޒަމް މިނިސްޓަރު އަލީ ވަހީދުގެ އާމްދަނީ އަށް ބަލާއިރު ކުލީގެ ގޮތުގައި 150،000ރ. ލިބިވަޑައިގެންފައިވެ އެވެ. މިލްކިއްޔާތަކަށް ހުރީ ހުޅުމާލެ އިން ބައްލަވައިގެންފައިވާ "ލޮޓް 11052" ނަމުގެ ގެ އެވެ. އެ ތަނުގެ އަގު 5،400،000ރ. އަށް އަރަ އެވެ. އަލީ ވަހީދުގެ އެއްވެސް ދަރަންޏެއް ނެތެވެ.\nއިކޮނޮމިކް މިނިސްޓަރު ފައްޔާޒް އިސްމާއިލަށް މުސާރައިގެ ގޮތުގައި 457،150ރ. ލިބިވަޑައިގެންފައިވާ ކަމަށް މާލީ ބަޔާނުން ދައްކަ އެވެ. އަދި ކޮންސަލްޓެންސީ ފީ ގެ ގޮތުގައި 396،508ރ. ގެ އާމްދަނީއެއް ލިބިވަޑައިގެންފައި ވެ އެވެ. ފައްޔާޒް ދައްކަވަން ޖެހޭ ލޯނުގެ ގޮތުގައި އިސްލާމިކް ބެންކުން ނަގާފައިވާ 55،655ރ. ގެ ދަރަންޏެއް އެބައޮތެވެ. އެމަނިކުފާނުގެ ހިއްސާ އޮންނަ ހަ ކުންފުންޏެއް ހިންގި ނަމަވެސް އެ ތަންތަނުގެ އަގު މާލީ ބަޔާނަކު ފެންނާކަށް ނެތެވެ.\nމިނިސްޓަރ އޮފް ފިޝަރީޒް ، މެރިން ރިސޯސަސް އެންޑް އެގްރިކަލޗަރ ޒަޙާ ވަހީދަށް މުސާރައިގެ ގޮތުގައި 240،000 ރުފިޔާ ވަނީ ލިބިވަޑައިގެންފައެވެ. މިލްކިއްޔާތުގައި އެއްވެސް އެއްޗެއް ޒަހާގައި ނެތްއިރު އެކަމަނާގެ އެއްވެސް ދަރަންޏެއް ނެތެވެ.\nއިސްލާމިކް މިނިސްޓަރު ޑރ. އަހުމަދު ޒާހިރު އަލީގެ މުސާރައިގެ ގޮތުގައި ލިބިވަޑައިގެންފައި ވަނީ 190،080ރ. އެވެ. މިލްކިއްޔާތުގައި ހުޅުމާލޭގައި ފްލެޓެއް ހުރިއިރު އެ ތަނުގެ އަގު 431،077ރ. އަށް އަރަ އެވެ. ދަރަނީގެ ގޮތުގައި، ބީއެމްއެލް އިން ނަގާފައިވާ 356،565ރ. ގެ ލޯނެއް އެބައޮތެވެ.\nހައުސިން މިނިސްޓަރު އައިމިނަތު އާތިފާ އަށް ލިވިން އެލަވަންސްގެ ގޮތުގައި 90،000ރ. ލިބިވަޑައިގެންނެވި އެވެ. މިލްކިއްޔާތުގައި މުދަލެއް އަދި ދައްކަން ޖެހޭ ދަރަންޏެއް ވެސް އާތިފާގެ ނެތެވެ.\nޔޫތު އެންޑް ސްޕޯޓްސް މިނިސްޓަރު އަހުމަދު މަހުލޫފްގެ މާލީ ބަޔާނަށް ބަލާއިރު، އޭނާ އަށް މުސާރައިގެ ގޮތުގައި ލިބިވަޑައިގެންފައިވަނީ 422،923ރ. އެވެ. އެކަމަކު، އިތުރު އާމްދަނީގެ ގޮތުގައި 75،000ރ. ލިބިވަޑައިގެންނެވި އެވެ. މިލްކިއްޔާތުގައި ހުރީ 85،000ރ. ގެ ސައިކަލެކެވެ. މަހްލޫފުގެ އެއްވެސް ދަރަންޏެއް ނެތެވެ.\nޖެންޑާ މިނިސްޓަރު ސިދާތާ ޝަރީފަށް މުސާރައިގެ ގޮތުގައި 114،000ރ. ލިބިވަޑައިގެންފައިވެ އެވެ. އޭނާގެ މިލްކިއްޔާތުގައި މުދަލެއް އަދި ދަރަންޏެއް ވެސް ނެތެވެ.\nއެންވަޔަރުމެންޓް މިނިސްޓަރު ޑރ. ހުސައިން ރަޝީދު ހަސަނަށް މުސާރައިގެ ގޮތުގައި 60،000ރ. ލިބިވަޑައިގެންފައިވާއިރު މިލްކިއްޔާތުގެ ގޮތުގައި ދެ ސައިކަލް ހުރި ކަމަށް މާލީ ބަޔާނުން ދައްކަ އެވެ. އޭގެ ތެރެއިން އެއް ސައިކަލްގެ އަގު 10،000ރ. އަށް އަރާއިރު 25،000ރ. އަށް އަރާ އިތުރު ސައިކަލެއް ވެސް އެބަހުއްޓެވެ. ލޯނަށް ބަލާއިރު ބީއެމްއެލް ކްރެޑިޓް ކާޑަށް 2،664 ޑޮލަރު ޑރ. ހުސައިން ދައްކަވަން ޖެހެ އެވެ.\nއެޓާނީ ޖެނެރަލް އިބްރާހިމް ރިއްފަތަށް މުސާރައިގެ ގޮތުގައި 339،787ރ. ލިބިވަޑައިގެންގައިވާއިރު، ދިރާގުގެ ހިއްސާގެ ފައިދާގެ ގޮތުގައި 2،952ރ. ލިބިވަޑައިގެންނެވި ކަމަށް މާލީ ބަޔާނުގައި ވެ އެވެ. އަދި އެސްޓީއޯގެ ހިއްސާގެ ފައިދާގެ ގޮތުގައި ލިބިވަޑައިގެންފައިވާ 5،000ރ. ވެސް ހިމެނެ އެވެ. ރިފްއަތުގެ މިލްކިއްޔާތަށް ބަލާއިރު 35،000ރ. ގެ ސައިކަލަކާއި 51،650ރ. ގެ ސައިކަލެއް އެބަހުއްޓެވެ. އަދި އެމްޓީޑީސީގެ 11،000ގެ ހިއްސާ އަކާއި ދިރާގުގެ 250 ހިއްސާގެ އިތުރުން އެސްޓީއޯގެ 100 ހިއްސާ އާއި ބީއެމްއެލްގެ 70 ހިއްސާ މިލްކިއްޔާތުގައި އެބަ ހުއްޓެވެ.\nހޯމް މިނިސްޓަރު އިމްރާން އަބްދުﷲ ގެ މިލްކިއްޔާތުގައި ހުރި، ހުޅުމާލޭގެ އަމީން އެވެނިއުގެ އެޕާޓްމަންޓުގެ އަގު 2،500،000ރ. އަށް އަރަ އެވެ. އޭނާގެ ސައިކަލްގެ އަގަކީ 50،000ރ. އެވެ.\nމިއީ ސަރުކާރުގެ އިސްވެރިންގެ މާލީ ބަޔާންތައް ހާމަކުރި ފުރަތަމަ ފަހަރެވެ. މި ބަޔާންތައް އަހަރަކު އެއްފަހަރު ހާމަ ކުރާނެ ކަމަށް ސަރުކާރުން ބުނެފައިވާއިރު މާލީ ބަޔާންތައް ރޭ ހާމަ ކުރެއްވުމާއިއެކު ބައެއް ފަރާތްތަކުން އަންނަނީ މާލީ ބަޔާންތަކަށް ފާޑުކިޔަމުންނެވެ. އެއްބަޔަކު ސަރުކާރުން މިފަދަ ކަމެއް ކުރުމުން ސަރުކާރަށް ތަޢުރީފުވެސް އަންނަނީ ކުރަމުންނެވެ.\nމަޝްރޫޢުތަކަށް ގެނައި އުޅަނދުތަކުގެ ތެރެއިން އަނބުރާ ފޮނުވާނުލާ އުޅަނދުތަކަށް ޑިއުޓީ ދައްކަން އަންގައިފި\nވެލި ބަރުކޮށްގެން ދަނިކޮށް އަތުލައިގަތް ޗައިނާގެ ބޯޓު ވިއްކާލައިފި


Eid akee vahudhathaa bingaa harudhanaakuran libey munaasabatheh: Raees\nއީދަކީ ވަހުދަތާ ބިންގާ ހަރުދަނާކުރަން ލިބޭ މުނާސަބަތެއް: ރައީސް\nކުރީގެ އީދެއްގައި ރައީސް ކުޑަ ކުއްޖަކާ އީދު ސަލާމް ކުރައްވަނީ: -- ފޮޓޯ: ރައީސް އޮފީސް\nއީދު ދުވަސްފަދަ މުނާސަބަތުތަކަކީ، އިސްލާމީ އަގީދާ ހަރުދަނާކޮށް ގައުމުގައި ވަހުދަތުގެ ބިންގާ ހަރުދަނާ ކުރަން އިތުރު އަޒުމުތައް އާކުރުމަށް ވަރަށް އެކަށީގެންވާ މުނާސަބަތެއް ކަމަށް ރައީސުލްޖުމްހޫރިއްޔާ އަބްދުﷲ ޔާމީން އަބްދުލް ގައްޔޫމް ވިދާޅުވެއްޖެ އެވެ.\nފިތުރު އީދުގެ އުފާވެރި މުނާސަބަތުގައި މިރޭ ރައީސް އާންމު ކުރެއްވި ހިތޯބުގައި އެމަނިކުފާނު ވިދާޅުވެފައި ވަނީ ރާއްޖޭގެ ލޮބުވެތި އެންމެހާ ރައްޔިތުންނަށް އިޚުލާޞްތެރިކަމާއެކު ތަހުނިޔާ ދަންނަވައި ހެޔޮއެދުންތައް އަރިސްކުރައްވާ ކަމަށެވެ. އުފާވެރި މުނާސަބަތުގެ އިޚުލާޞްތެރި ތަހުނިޔާއާއި ހެޔޮއެދުންތައް، އިސްލާމީ ގައުމުތަކުގެ ވެރިންނަށާއި ރައްޔިތުންނަށް އަރިސްކުރައްވާ ކަމަށެވެ. އަދި މި ތަހުނިޔާގައި ބައިނަލްއަޤްވާމީ އިސްލާމީ ޖަމާއަތްތަކާއި ޖަމިއްޔާތަކުގެ ވެރިންނާއި އެތަންތާނގެ އެންމެހައި ބައިވެރިން ޝާމިލުކުރުމުގެ އުފާވެސް ލިބި ވަޑައިގަންނަވާ ކަމަށެވެ.\n"އީދު ދުވަހަކީ، ޝުކުރު ކުރުމުގެ ދުވަހެވެ. އުފާފައުޅުކުރުމުގެ ދުވަހެވެ. ހިތްހެޔޮ ކުރުމުގެ ދުވަހެވެ. އެކުވެރިކަން ބަދަހިކުރުމުގެ ދުވަހެވެ. އެކަކު އަނެކަކާ ބައްދަލުކޮށް، ސަލާމްކުރުމުގެ ދުވަހެވެ. ހަމައެފަދައިން އީދު ދުވަހަކީ، ވަކިން ހާއްސަކޮށް އަޅުގަނޑުމެންގެ ތެރެއިން އެހީތައް ބޭނުންވާ މީހުންގެ މަތީން ހަނދާންކޮށް، އެމީހުންނަށް އެމީހަކަށް ވެވުނުވަރަކުން އެހީތެރިވާންވީ ދުވަހެވެ. އާއިލީގުޅުން ބަދަހިކޮށް، އެކަކު އަނެކަކަށް ޒިޔާރަތްކޮށް ރައްޓެހިން ރަޙުމަތްތެރިންނާ ބައްދަލުކޮށް އިސްލާމީ އަޚުވަންތަކަން އާލާކޮށް، އެކަކު އަނެކަކަށް ހެޔޮއެދުމުގެ ޝުޢޫރުތައް ފައުޅުކޮށް އުޅޭންވީ ދުވަހެވެ. ޢީދު ދުވަސްފަދަ މުނާސަބަތުތަކަކީ، އިސްލާމީ އަގީދާ ހަރުދަނާކޮށް ޤައުމުގައި ވަހުދަތުގެ ބިންގާ ހަރުދަނާ ކުރުމަށް އިތުރު އަޒުމުތައްވެސް އާކުރުމަށް ވަރަށްވެސް އެކަށީގެންވާ މުނާސަބަތެކެވެ." ހިތޯބުގައި ވެއެވެ.\n"މާތް اللّه މި ބަރަކާތްތެރި ފިޠުރު ޢީދުގެ ދުވަސްތަކަކީ، ރާއްޖޭގެ އެންމެހައި ރައްޔިތުންނަށާއި، ދުނިޔޭގެ އެކި ކަންކޮޅުތަކުގައި ދިރިއުޅޭ މުސްލިމް އުޚުތުންނާއި އަޚުންނަށް އުފާވެރި ބާއްޖަވެރި ދުވަސްތަކެއް ކަމުގައި ލައްވާށިއެވެ! ބަރަކާތްތެރި ރަމަޟާންމަހު އަޅުގަނޑުމެން ހިފި ރޯދަޔާއި ކުޅަ އަޅުކަންތަކުގެ ހެޔޮ ޘަވާބާއި ދަރުމަ، އެކަލާނގެ އަޅުގަނޑުމެންނަށް މިންވަރުކުރައްވާށިއެވެ! ދިވެހިރާއްޖޭގެ ލޮބުވެތި އެންމެހައި ރައްޔިތުންނާއި މުޅި އިސްލާމީ އުންމަތް، އެކަލާނގެ ރަޙުމަތާއި ބަރަކާތުގައި އުފާފާގަތި ކަމުގައި ދަމަހައްޓަވާށިއެވެ."\nއީދު ފާހަގަ ކުރުން ރައީސް އަބްދުﷲ ޔާމީން\nއެއްބައިވަންތަކަމާއި އެކުވެރިކަމަށް ރައީސް ގޮވާލައްވައިފި\nއޮގަސްޓް 19 ވަނަ ދުވަހަކީ ސަރުކާރު ބަންދު ދުވަހެއް\nރައީސްގެ ދެކަނބަލުން އީދު ހަދިޔާ ބައްސަވަނީ\nރައީސްގެ އީދު ސަލާމް ކުރެއްވުން ރަސްރަނި ބަގީޗާގައި


Flying School Dharivarunah Libunu Gehlumuge Badhalu Dheyn Jehey: Rozaina - Vaguthu\nކޮވިޑް ކޮންޓްރޯލް ކުރުން އަދިވެސް ބުރަ! - 53 މިނެޓް ކުރިން\nއައްޑޫ ސިޓީގައި ހުންނަ އޭޝިއަން އެކަޑެމީ އޮފް އޭރޮނޯޓިކްސް (އޭއޭއޭ) ގައި ޕައިލެޓްކަން ކިޔަވަމުންދާ ދަރިވަރުންނަށް ލިބުުނު ގެއްލުމުގެ ބަދަލު ދޭން ޖެހޭ ކަމުގައި އައްޑޫ މީދޫ ދާއިރާގެ މެމްބަރު ރޮޒައިނާ އާދަމް ވިދާޅުވެއްޖެއެވެ.\nއޭއޭއޭގައި ކިޔަވާ ދަރިވަރިވަރުންގެ ޝުއޫރުތައް ބަންޑުންކޮށްލުމުން ރޮޒައިނާ ވިދާޅުވީ އެ ސްކޫލުގައި ކިޔަވާ ދަރިވަރުންނަށް "ލައްކަ އަހުވަ" ދައްކައިފި ކަމަށެވެ. ލިބުނު ގެއްލުމުގެ ބަދަލު ހޯދުމަށް ލަސްނުކޮށް ކޯޓަށް ދިއުމަށް އޭނާ ވަނީ ދަރިވަރުންނަށް އިލްތިމާސް ކޮށްފައެވެ.\n"އަޅުގަނޑު ސަޖެސްޓް ކުރަނީ ހުރިހާ ސްޓޫޑެންޓްސް (ދަރިވަރުން) މި މީީހުން ގޮވައިގެން ކޯޓަށް ދާން. ކޮމްޕެންޒޭޝަން (ގެއްލުމުގެ ބަދަލު) ހޯދަން. ތި ކުދިންނަށް ތި އޭއޭއޭ އިން ކޮމްޕެންޒޭޝަން (ގެއްލުމުގެ ބަދަލު) ދޭން ޖެހޭ. ލައްކަ އަހުވަ ދައްކައިފިއެއްނު" ރޮޒައިނާ ވިދާޅުވިއެވެ.\nއޭއޭއޭގެ ދަރިވަރުން ބުނީ އެ ކުދިންގެ ބޮލުގައި އެޅިފައިވާ ދަރަނި4މިލިއަނަށް ވުރެވެސް ގިނަ ކަމަށެވެ. އެހެންނަމަވެސް އެ ފައިސާ ކިޔެވުމަށް ހޭދަކޮށްގެން ލިބުނު ފައިދާއެއް ނެތް ކަމުގައި އެ ކުދިން ބުނެއެވެ. އަދި އުމުރު ދުވަހު އެކުދިންގެ އާއިލާތައް އުޅެން ޖެހޭނީ އޭއޭއޭއަށް ފައިސާ ދައްކަން ނެގި ލޯނުތައް ދެއްކުމުގައި ކަމަށް އެ ކުދިން ބުނެއެވެ.\nފްލައިން ސްކޫލްގައި ކިޔަވަމުން އަންނަ ދަރިވަރުންގެ ކިޔެވުން ނުނިމި ދިގުލާ މައްސަލަ ބޮޑުވެގެން އެ ސްކޫލްގައި ކިޔަވާ 86 ދަރިވަރަކު ވަނީ ކަމާ ބެހޭ އިދާރާތަކަށް ޕެޓިޝަންއެއް ހުށަހަޅައިފައެވެ. އެކި ސަބަބުތައް ދައްކައިގެން އެ ޕެޓިޝަންގައި ސޮއިކުރި ބައެއް ދަރިވަރުން އެ ސްކޫލުން ވަކިކޮށްފައިވެއެވެ.\nފްލައިން ސްކޫލްގައި ހުރި މައްސަލަތަކާއި ގުޅިގެން ދަރިވަރުން ޝަކުވާ ކުރަމުން އަންނަތާ މިހާރު އަހަރަކަށް ވުރެ ގިނަ ދުވަސްވެއްޖެއެވެ. ނަމަވެސް ބޮޑެތި އެއްވެސް މައްސަލައަކަށް ހައްލެއް ގެނެސްދެވިފައެއް ނުވެއެވެ.\nއެހެންނަމަވެސް މިމަހުގެ 11 ވަނަ ވަނަ ދުވަހު ރައީސް އިބްރާހިމް މުހައްމަދު ސޯލިހް ވަނީ އެ ދަރިވަރުން ބޭންކް އޮފް މޯލްޑިވްސް އިން ނަގާފައިވާ ލޯންތަކަށް ލުއި ގޮތްތަކެއް ހަމަޖައްސަވާދޭނެ ކަމުގައި ވިދާޅުވެފައެވެ. އެ ސްކޫލާއި ގުޅޭގޮތުން ސިވިލް އޭވިއޭޝަން އޮތޯރިޓީގެ އޯޑިޓްގައި ފާހަގަކޮށްފައިވާ ކަންކަމާ ގުޅިގެން ހެޑް އޮފް ޕައިލެޓް ޓްރެއިނިންގ އާއި އެކައުންޓެބަލް މެނޭޖަރގެ މައްސަލަ އިތުރަށް ބަލާ ފިޔަވަޅު އެޅުމަށް ނިންމާފައިވާ ކަމަށްވެސް ރައީސް އޮފީހުން ވިދާޅުވެފައިވެއެވެ.\nމީގެ އިތުރުން ސްކޫލްގެ މައްސަލަ ދިގުލައިގެން ދިއުމުގައި ސިވިލް އޭވިއޭޝަން އޮތޯރިޓީގެ އިހުމާލެއް ވޭތޯ ބެލުމަށް މިނިވަން އޯޑިޓެއް ހަދައި، އިހުމާލުވެފައި ވާ ނަމަ، އިހުމާލުވެފައިވާ ފަރާތްތަކާ މެދު ފިޔަވަޅު އެޅުމަށްވެސް ރައީސް ވަނީ ނިންމާފައެވެ. ދަރިވަރުން ވަކާލާތު ކުރަމުން ދަނީ ކޯސް ފީ ދެއްކުމަށް ނެނގި ބޮޑެތި ލޯންތަކުން ވީ ގެއްލުމުގެ ބަދަލު ފްލައިންގް ސްކޫލުން ދޭން ޖެހޭނެ ކަމަށެވެ.\nމެއި 22, 2021 10:00\nއީސަ އައްވެސް ގެއްލުމުގެ ބަދަލުލިބެންޖެހޭޔޭ ބުނިނަމަ ؟\nދިވެހި ރައްޔިތުންގެ ފައިސާއިން ދީގެން ނުވާނެ. ފްލައިން ސްކޫލް އެ ދަރަޖައަށް ދިޔައީ ތިޔަ ސިޔާސީ ވެރިން ފިނޑިކަމުން، ނުވަތަ އެބައިމީހުންނަށް ވިކިފަ ތިބީމަ. އެމީހުން އަތުން ބަދަލު ހޯދާފައި ގެއްލުން ލިބުނު ފަރާތްތަކަށް ހޯދާ ނުދެވޭނަމަ ވަގުތުން ވަގުތަށް ސަރުކާރު އިސްތިއުފާދީ.\nމެއި 22, 2021 10:56\nއަދިވެސް ދަރިވަރުން ކޯޓަށް ދާންވީވެސް! ކޯޓުގައި އެތައް އަހަރެއް ވަންދެން މައްސަލަ ބަލާނެކަމުގެ އުންމީދުގައި މި ކުދީންގެ މުސްޠަޤުބަލު ޤުރުބާން ކުރަންވީ! ތިޔަ ސްކޫލު މި ސަރުކާރަށް ވުރެ ބާރުގަދަވާންވީ ކޮންސަބަބުތަކަކާއި ހުރެގެންތޯ؟ މި ރާއްޖޭގެ ހުރިހާ ކަމަކަށް އަތް ބާނަމުން ދުވާ ރައްޔިތުން މަޖިލީހަށް މިކަން ޙައްލު ނުކުރެވިގެން މި އުޅެނީ ކޮންކަމެއްވެގެންތޯ؟ މި ކުދީންގެ ހައްޤުތައް ގެއްލި އުމުރުގެ ބޮޑުބައެއް ބޭކާރުގޮތުގައި ހޭދަވަމުންދާ ދިޔުމަށް ޒިންމާ ނަގާނެ ފަރާތެއް މި ރާއްޖޭގައި އެބަ އުޅޭބާ؟\nއަނގަފިޔަފާޅި ހެދިގެން ނޫޅޭ.\nޙައްޤު ބަސް ބުނާކަށް ނުކެރޭނެ އިސްތިއުފާ.\nއަނެއްކާ ދަރިވަރުން އިތުރަށް ދަރަނިވެރިވާންތަ، ބޮޑުލާރިގަނޑެއް ވަކީލުންނަށްދީފަ އެއްކަމެއްވެސްނުވާނެ މިސަރުކާރަށް. ސަރުކާރުން މިހާހިސާބަށް އައި ސިރުވެސް ހައްލެއްހޯދައި ދެވިފައި ނުވާކަމަކަށް އަނެއްކާ ހަރާންލާރި ބަނޑު އަޅައިގެން އުފަލާ އަރާމުގަ ދިރިއުޅޭ ސަރުކާރާއި މުއްސަނދިންގެ ޕަޕެޓުންގެ ގާތައްތޯދާންވީ. މަންޖެމެން ހަރާންލާރި ކައިގެން ކެނެރީ މަޖިލީހުގަ ގޮނޑި ހޫނުކުރަން ތިބެބަލަ. މިނޫނަސް ދުވަހެއް އޮތްކަންވެސް ނޭގޭ ބީތާއިން ތަކެއްތީ ދެއްތޯ؟\nމަޖުލީހުގެ މެންބަރުންނަން ބަދަލެއް ލިބޭނެ މައްސަލައެއް އުފަން ކުރެވޭނެ ގޮތެއް ނެތްތޯ؟\nބަދަލު ދޭން ޖެހޭ ރަނގަޅު މައްސަލަ ކީ ދެވިފާ ނެތް ކަން. ދޭން މަސައް ކަތްވެސް ނު ކުރާ ކަން.\nމެއި 22, 2021 20:49\nއަބަދު ކޮންމެވެސް ތަނަކަށް ކޮންމެސް ބަދަލެއް ދޭން ޖެހިފަ މި އޮންނަނީ. މިކަމުން އަރައިގަނެވޭ ތަނެއް ނުފެނޭ. އަދި ކުރިއަށް އޮތީ ކޮންކޮން ބަދަލުތަކެއް ކަމެއްވެސް ނޭނގޭ


Yameen5Aharu Kurevvee Kaamiyaabu Verikameh: Jameel – adduLIVE\nޔާމީން ފަސް އަހަރު ކުރެއްވީ ކާމިޔާބު ވެރިކަމެއް: ޖަމީލު\nJan 04, 2021, 19:22 ހަސަން ރަޝީދު\nކުރީގެ ރައީސް އަބްދުﷲ ޔާމީނަށް ދައުވާކުރީ ސަރުކާރުގެ ނާގާބިލުކަން ފޮރުވަން ކަމަށް ކުރީގެ ނައިބު ރައީސް އަދި ޔާމީންގެ ގާނޫނީ ވަކީލުންގެ ޓީމުގައި އިސްކޮށް އުޅުއްވާ ޑރ.މުހައްމަދު ޖަމީލު ވިދާޅުވެއްޖެއެވެ.\nޖަމީލު މިއަދު ވިދާޅުވީ ރައީސް ޔާމީނަށް ދަޢުވާކުރީ އެމްޑިޕީ އާއި ސަރުކާރުގެ ނާޤާބިލްކަން ފޮރުވަން ކަމަށާއި 400 ދުވަސް ޔާމީން ޖަލުގައި، ސަރުކާރުގެ ލާއިންސާނީ އަނިޔާ ތަޙައްމަލްކުރައްވައިފި ކަމަށެވެ.\n"ހަސަދަވެރިކަން ހައްދުންނެއްޓި، ދެމުންދާ އަނިޔާ ހުއްޓާލަންޖެހޭ.5އަހަރު ކާމިޔާބު ވެރިކަމެއް ކުރެއްވުން ކުށަކަށް ވެގެންނުވާނެ" ޖަމީލު ވިދާޅުވިއެވެ.\n2019 ވަނަ އަހަރުގެ ފަހުކޮޅު ޔާމީން ފަސް އަހަރަށް ޖަލަށްލީ މަނީ ލޯންޑަރިންގެ ދައުވާއެއް ސާބިތުވުމާ ގުޅިގެންނެވެ. އެ ހުކުމް ހައިކޯޓުގައި އިސްތިއުނާފް ކޮށްފައިވާއިރު އެ މައްސަލަ މިހާރު އޮތީ ހުކުމާއި ހަމައަށް ގޮސްފައެވެ.\nނަމަވެސް ޔާމީންގެ މައްޗަށް ދައުލަތުން މިހާރު ވަނީ އިތުރު އާ ދެ ދައުވާއެއް އުފުލާފައެވެ. އެއީ މަނީ ލޯންޑަރިން ކުށުގެ ދައުވާ އާއި ރިޝްވަތު ގަބޫލު ކުރުމުގެ ދައުވާ އެވެ. އެ ދެ ދައުވާގެ ޝަރީއަތް ވެސް ކްރިމިނަލް ކޯޓުގައި މިހާރު ވަނީ ފަށާފައެވެ.


Aluveege agah vegen mi ulhenee kihineh?\nއަލުވީގެ އަގަށް ވެގެން މި އުޅެނީ ކިހިނެއް؟\nބާޒާރުގައި ފިޔާ އަދި ބިހުގެ އަގުތައް ދަނީ ދަށަށެވެ. އެކަމަކު މި ބާވަތްތަކާއެކު ރާއްޖެ އެތެރެކުރާ އަލުވީގެ އަގުތައް ވަނީ އަނެއްކާ ވެސް މަތިވެފަ އެވެ. ވެގެން މި އުޅެނީ ކިހިނެއް ހެއްޔެވެ؟\nބާޒާރަށް މިއަދު ގޮސް ބައެއް މި ބާވަތްތައް ވިއްކާ މީހުންނާ ވާހަކަ ދެއްކުމުން ބައެއް މީހުން ބުނީ އަލުވި ހަމަ ނުލިބެނީ ކަމަށެވެ. އަނެއް ބަޔަކު ބުނަނީ މައި ބަނދަރުން އަލުވި ނެރުމުގައި ތާށިވެެގެން އުޅެނީ ކަމަށެވެ. ސުވާލަކީ ފިޔާ އަދި ބިހުގެ އަގު މަތި ނުވެ ހަމައެކަނި އަލުވީގެ އަގު މަތި ވެގެން އުޅެނީ ކިހިނެއް ވެގެން ހެއްޔެވެ؟\n"ހަމަ ނުލިބެނީ. ލިބެންޏާ އަހަރެމެން ވެސް އަގު ބޮޑެއް ނުކުރާނެ ތާ؟ " އަލުވި އަގު ބޮޑުވާ ސަބަބު އެހުމުން ސޭޓު ދިނީ ރުންކުރު ޖަވާބެކެވެ.\nބާޒާރުގައި މިއަދު ފިޔާ ބަސްތާއެއް ވިއްކަނީ 160ރ. އަށެވެ. އަދި ބިސް ކޭހެއް ވިއްކަނީ 300ރ. އަށެވެ. މި ދެ ބާވަތް މިވަނީ ބައެއް ފިހާރަތަކުގައި އަގު ހެޔޮވެފަ އެވެ. ނަމަވެސް އަލުވި ބަސްތާއެއް މިހާރު ވެސް ވިއްކަނީ 470ރ. އަށެވެ. މިއީ މި ބާވަތް މީގެ ދެ ދުވަސް ކުރިން ވިއްކި އަގާ އަޅާބަލާއިރު ބަސްތާ އަކުން 20ރ. ވަރު ބޮޑުވުމެކެވެ.\nމި ބާވަތްތައް ސަރުކާރުގެ މައި ކުންފުނި، އެސްޓީއޯއިން ވެސް ދަނީ ވިއްކަމުންނެވެ. އެސްޓީއޯއިން ރީޓެއިލްކޮށް ފިޔާ ކިލޯއެއް އަށް ރުފިޔާ އަށެވެ. އަލުވި ކިލޯއެއް9ރުފިޔާ އަށެވެ. ބިހެއް 1/50ރ. އަށެވެ. ހޯލްސޭލް ސެންޓަރުން ފިޔާ ބަސްތާއެއް 170 ރުފިޔާ އަށް، އަލުވި ބަސްތާއެއް 200 ރުފިޔާ އަށް، ބިސް ކޭހެއް 270 ރުފިޔާ ލިބެ އެވެ. އަދި އެސްޓީއޯ ސްޕަމާޓް ހޯލްސޭލް ސެންޓަރުން ގަނޑުކޮށް 50 ކޭހައްވުރެން މަތިން ނަގާނަމަ ފިޔާ ބަސްތާއެއް 160 ރުފިޔާއަށް، އަލުވި ބަސްތާއެއް 190 ރުފިޔާ އަށް، ބިސް ކޭހެއް 260 ރުފިޔާ ލިބެ އެވެ.\nކޮންމެއަކަސް ބާޒާރުގައި ފިޔާ އަދި ބިހުގެ އަގު ވަނީ ދަށްވެފަ އެވެ. އެކަމަކު ހަމަ ގައިމުވެސް އަލުވީގެ އަގުތައް ވަނީ ބޮޑުވެފައެވެ.\nއޭސް ހާޑްވެއާގެ ނަސީބު ވެރިޔާއަށް ސައިކަލްދީފި


Seychelles Team Ge Captian Ge Moonu Matheegai Jehi Massalaigai Adubarey Ah Adhabudheefi ސީޝެލްސް ޓީމުގެ ކެޕްޓަންގެ މޫނުމަތީގައި ޖެހި މައްސަލައިގައި އަޑުބަރޭއަށް އަދަބުދީފި – Huvadhoo News Seychelles Team Ge Captian Ge Moonu Matheegai Jehi Massalaigai Adubarey Ah Adhabudheefi Huvadhoo News\nސީޝެލްސް ޓީމުގެ ކެޕްޓަންގެ މޫނުމަތީގައި ޖެހި މައްސަލައިގައި އަޑުބަރޭއަށް އަދަބުދީފި\nނިމިދިޔަ މަހިންދަ ރާޖަޕަކްސަ ފުޓުބޯޅަ މުބާރާތުގައި ސީޝެލްސްއާއި ރާއްޖެ ކުޅުނު މެޗުގެ ތެރެއިން ސީޝެލްސް ޓީމުގެ ކެޕްޓަންގެ މޫނުމަތީގައި ޖެހި މައްސަލައިގައި އަޑުބަރޭ ޖޫރިމަނާކޮށް ހަ މެޗަށް ސަސްޕެންޑް ކޮށްފިއެވެ.\nއެމެޗުގައި ސީޝެލްސް ޓީމުގެ ކެޕްޓަން ސްޓީވް ބެނޮއިޓް މޭރީއަށް ކުޅުމުން ބޭރުގައި ރާއްޖޭގެ މިޑްފީލްޓަރު އަދި ކުޅިވަރާ ބެހޭ މިނިސްޓްރީގެ ސްޓޭޓް މިނިސްޓަރު އަސްހަދު އަލީ (އަޑުބަރޭ) ހަމަލާ ދިން މައްސަލައިގައި އެފްއޭއެމްގެ ޑިސިޕްލިނަރޫ ކޮމިޓީއިން ވަނީ ޑިސިޕިލިނަރީ ކޯޑުގެ 37 ވަނަ މާއްދާގެ ދަށުން 12،000 ރުފިޔާއިން ޖޫރިމަނާ ކޮށްފައެވެ.\nއޭނާ ހަމެޗުން ސަސްޕެންޑުކޮށްފައިވަނީ، އިދިކޮޅު ޓީމުގެ ކުޅުންތެރިއެއްގެ ހަށިގަނޑަށް ގެއްލުންވާ ފަދަ ހަމަލާއެއް ދީފައިވާތީއާއި ގައުމީ ޓީމުގެ ކުޅުންތެރިއެއްގެ ގޮތުގައި ހުރެ ގައުމު ތަމްސީލު ކުރި މެޗެއްގައި އެފަދަ އަމަލެއް ހިންގާފައިވާތީއެވެ. އަދި އެމެޗުގައި އޭނާ ހޯދި ރަތްކާޑާއި ގުޅިގެންވެސް ސަސްޕެންޝަނަށް ދުވަސް އިތުރުކޮށްފައިވެއެވެ.\nއަޑުބަރޭގެ މި އަމަލާއެކު، ގިނަ ބައެއްގެ ފާޑު ކިޔުން އޭނާއަށް އަމާޒުވިއެވެ. އަދި އޭނާއަށް ފިޔަވަޅު އެޅުމަށްވެސް ގިނަ ބަޔަކު ވަނީ ގޮވާލާފައެވެ.


Gaanoonee Column - Tharika mudhaa behun\nކިތަންމެ ލޯބިން ހަމަޖެހިގެން އުޅޭ ޢާއިލާއެއް ކަމުގައިވިޔަސް ބައްޕަ ނުވަތަ މަންމަ ނިޔާވެ ތަރިކަބަހަންޖެހޭ ހިސާބަށްދިޔުމުން، އެ ޢާއިލާގެ ތެރޭގައި ވާދަވެރިކަމާއި ޙަސަދަވެރިކަމުގެ ޢަލާމާތްތައް ފާޅުވަނީ މަދަކުންނޫނެވެ. ބައެއްފަހަރު، އެ ޙަސަދަޔާއި ދެކޮޅުވެރިކަން އިންތިހާއަށްބޮޑުވެ، އެޢާއިލާގެ ތެރޭގައި ނަފުރަތުގެ ހުޅުރޯވެ، އެއްބަނޑުމީހުން އެކަކު އަނެކަކާ ވާހަކަ ނުދައްކާ ހިސާބަށް ކަންކަންދެއެވެ. އެކެއްގެ ގޯސްވާހަކަ އަނެކަކު ދައްކާ ހިސާބަށްދެއެވެ.\nރާއްޖޭގައި ބިމުގެ މައްސަލައަކީ ބޮޑު މައްސަލައެއްކަމުން، ބިމުގެ ވާދަވެރިކަން ޢާއިލާގެ ތެރެއަށް ބަންޑުންވަނީއެވެ. މިކަންކަން ބޮޑަށް ފެންނަނީ ބެހެނިވެރިންނަކީ ކޮބައިތޯ ބަލާ ހިސާބުންނާއި، ގޯތި ބައިކުރަންޖެހޭ ހިސާބުންނެވެ. ގޯތިން ބައެއް ލިބޭ މީހެއްގެ ގޮތުގައި އެއްބަފާ ނުވަތަ އެއްބަނޑުމީހެއް ހުރެއްޖެކަމުގައިވާނަމަ، އެމީހަކަށް ބައެއްނުދީވޭތޯ ބަލައެވެ. ޢާއިލާގައި އެންމެ އަންހެންކުއްޖެއް ހުންނަ ޙާލަތުގައި، އެކުއްޖާ ތަރިކައިން މަޙްރޫމް ކުރުމަށްވެސް މަސައްކަތް ކުރާތަން ފެނެއެވެ. އަދި ކޮންމެ މީހަކުވެސް ބޭނުންވަނީ، އެންމެ ރަނގަޅު ހިސާބުން ތިމާގެ ބައި ލިބުމަށެވެ. ބޮޑުމަގަކަށް އޮތް ގޯއްޗެއްނަމަ އަދިމިކަން މާބޮޑެވެ. ތަރިކަ ބެހުމުގައި ކަންކުރެވިދާނެ ބައެއް ގޮތަށް ބަލާލަމާތޯއެވެ.\n• ތަރިކައިގެ މައްސަލަ ކޯޓަށް ހުށައެޅުން\nތަރިކައިގެ މައްސަލަ ކޯޓަށް އަވަހަށް ހުށަހެޅުމަށް ފަސްޖެހެވެނީ، މަރުވެގޮސްފައިވާ މަންމަ ނުވަތަ ބައްޕަދެކެ ލޯބިވާވަރު ކުޑަކަމަށް ބަޔަކަށް ހީވެދާނެތީ ކަންނޭގެއެވެ. ތަރިކަ ބެހުމުގެ މައްސަލަ ކޯޓަށް ހުށަހެޅުމަށް ވަކި މުއްދަތެއް ކަނޑައަޅާފައެެއް ނޯވެއެވެ. އެހެންނަމަވެސް އެންމެ ރަނގަޅުގޮތަކީ، ވީ އެންމެ އަވަހަކަށް ތަރިކައިގެ މައްސަލަ ކޯޓަށް ހުށަހެޅުމެވެ. ފަހުން ދިމާވެދާނޭ ގިނަ ދަތިތަކަކުން ސަލާމަތްވުމަށެވެ.\nކޯޓަށް މައްސަލަ ހުށަހެޅުމަށް ހުރިހާ ބެހެނިވެރިން އެއްބަސްނުވެދާނެއެވެ. އަދި އެކަމަށް ހުރަސްވެސް އަޅާފާނެއެވެ. ނަމަވެސް ހަނދާނުގައި ބަހައްޓަންވީކަމަކީ، ތަރިކަ ބެހުމަށް ހުރިހާ ވާރިސުން އެއްބަސްވުމަކީ ލާޒިމް ކަމެއްނޫނެވެ. ވާރިސުންގެ ތެރެއިން އެކަކު މައްސަލަ ކޯޓަށް ހުށަހެޅުމުން ފުދޭނެއެވެ. އެހިސާބުން މައްސަލަ ހިނގައިގަންނާނެއެވެ.\n• ތަރިކައިގެ މައްސަލަ ކޯޓަށް ހުށައަޅާނީ ކިހިނެއް؟\nތަރިކައިގެ މައްސަލަ ކޯޓަށް ހުށަހަޅާނީ، އެކަމަށް އޮންނަ ޚާއްސަ ފޯމަކުންނެވެ. ތަރިކައިގައި ނުއުފުލޭ މުދާ (ބިން) ހުރިނަމަ، އެމައްސަލައެއް ހުށަހަޅާނީ އެ މުދަލެއްހުރި (އެބިމެއްއޮތް) ރަށެއްގެ މެޖިސްޓްރޭޓް ކޯޓަށެވެ. ނުއުފުލޭ މުދާ (ބިން) ހުރީ މާލޭގައިނަމަ، މައްސަލަ ހުށަހަޅާނީ ފެމިލީ ކޯޓަށެވެ. ތަރިކައިގައި ނުއުފުލޭ މުދާ ނެތްނަމަ، އެމައްސަލައެއް ހުށަހަޅާނީ މަރުވިމީހާގެ ދާއިމީ އެޑްރެސް އޮތް ރަށުގެ ކޯޓަށެވެ.\n• ނުއުފުލޭ މުދަލުން ބައެއް ލިބޭނީ ކޮންބަޔަކަށް؟\nބަންޑާރަ ގޯތި ނުވަތަ ޢަމިއްލަ ގޯތިން ބައެއް ލިބޭނީ ދެ ބަޔަކަށް އެކަންޏެވެ. އެއީ،\n1. މަރުވި މީހާގެ އުފަންދަރިން؛\n2. މަރުވި މީހާގެ އަނބިމީހާ / ފިރިމީހާ\nމިއަށްވުރެ ދުރު ވާރިސުންނަކަށް ތަރިކައިން ބިމެއް ނުލިބޭނެއެވެ.\nބަންޑާރަ ގޯއްޗެއް ނުވަތަ ޢަމިއްލަ ގޯއްޗެއް ދޫކުރެވިފައިވާ މީހަކު މަރުވެއްޖެނަމަ، އެގޯއްޗެއްގައިވާ އިމާރާތާއި ނުއުފުލޭ މުދާ، ވާރިސުންގެ މެދުގައި ބެހިދާނެއެވެ.\nބަންޑާރަ ގޯއްޗެއް ކަމުގައިވާނަމަ، ބިން ބެހިގެންދާނީ ހުރިހާ ވާރިސުންގެ މެދުގައި ހަމަހަމައަށެވެ. ޢަމިއްލަ ބިމެއް ކަމުގައިވާނަމަ، ވާރިސުން ބޭނުންނަމަ ހުރިހާ ވާރިސުންގެ މެދުގައި ހަމަހަމައަށްވެސް ބެހިދާނެއެވެ. ނުވަތަ ވާރިސުން ބޭނުންވަނީ، ތަރިކައިން ބައި ލިބޭ ނިސްބަތުން (އަންހެން ކުއްޖަކަށް 1 ބައި، ފިރިހެން ކުއްޖަކަށް2ބައި) ކަމުގައިވަނީނަމަ، އެގޮތަށްވެސް ބިން ބައިކުރެވިދާނެއެވެ.\nޤާނޫނަށް ދާދިފަހުން ގެނެވުނު އިސްލާޙެއްގެ ސަބަބުން، ބިން ބައިކުރެވޭ އެންމެ ކުޑަމިނެއް މިހާރަކު ނޯވެއެވެ. ކިތަންމެ ކުޑަ ފޮއްޗަކަށްވެސް ބިން ބައި ކުރެވިދާނެއެވެ. އަދި އެބައިތައް ވަކިވަކި ގޯތި ތަކެއްގެގޮތުގައި ރަޖިސްޓްރީ ކޮށްދެވިދާނެއެވެ.\n• އުފުލޭ މުދާ ބަހާނީ ކިހިނެއް؟\nއުފުލޭ މުދަލުން ބައިލިބޭ ހުރިހާ ވާރިސުން އެއްބަސްވާނަމަ، ހުރިހާ ވާރިސުންގެ މެދުގައި އަންހެން ކުދިންނާއި ފިރިހެން ކުދިންނަށް ހަމަހަމަ އުޞޫލުން އުފުލޭ މުދާ ބެހިދާނެއެވެ. ހުރިހާ ވާރިސުން ބޭނުންވާނަމަ، ތަރިކައިން ބައި ލިބޭ ނިސްބަތުން އަންހެންކުއްޖަކަށް އެއްބައި، ފިރިހެން ކުއްޖަކަށް ދެބައިގެ އުޞޫލުންވެސް ތަރިކަ ބެހިދާނެއެވެ. އަދި މީހެއްގެ ތަރިކަމުދާ ބަހާއިރު، އޭނާގެ އަނބިމީހާ ނުވަތަ ފިރިމީހާއަށްވެސް ދަރިންނެކޭ އެއްފަދައިން ބައިލިބޭނެއެވެ.